ജെഎക്‌സ്, ജെഎസ് സീരീസ് ടിവികളുമായി പാനസോണിക് | Future Kerala\nജെഎക്‌സ്, ജെഎസ് സീരീസ് ടിവികളുമായി പാനസോണിക്\n32 ഇഞ്ച് മുതല് 65 ഇഞ്ച് വരെയുള്ള പതിനൊന്ന് മോഡലുകളാണ് പുറത്തിറക്കിയത്\nപാനസോണിക് ജെഎക്‌സ്, ജെഎസ് സീരീസ് ടിവികള് ഇന്ത്യന് വിപണിയില് അവതരിപ്പിച്ചു. 32 ഇഞ്ച് മുതല് 65 ഇഞ്ച് വരെയുള്ള പതിനൊന്ന് പുതിയ മോഡലുകളാണ് പുറത്തിറക്കിയത്. ജെഎക്‌സ്850, ജെഎക്‌സ്750, ജെഎക്‌സ്650, ജെഎക്‌സ്660 എന്നിവ പാനസോണിക് ജെഎക്‌സ് സീരീസിന്റെ ഭാഗമാണ്. ജെഎസ്660, ജെഎസ്650 എന്നിവ ജെഎസ് സീരീസില് ഉള്‍പ്പെടുന്നു. 4കെ, ഫുള് എച്ച്ഡി റെസലൂഷന് പാനലുകള് സവിശേഷതകളാണ്. സൂപ്പര് ബ്രൈറ്റ് പ്ലസ്, അക്യുവ്യൂ ഡിസ്‌പ്ലേ, ഹെക്‌സ ക്രോമ ഡ്രൈവ്, ഡോള്‍ബി വിഷന് തുടങ്ങിയവ ഫീച്ചറുകളാണ്. വിവിധ ഉപകരണങ്ങള്‍ക്കിടയില് കണക്റ്റഡ് അനുഭവം ലഭിക്കുന്നതിന് പാനസോണിക് തങ്ങളുടെ ‘മിര്‍ഐ’ എഐഒടി സാങ്കേതികവിദ്യ നല്‍കി.\n50,990 രൂപ മുതല് 1,29,990 രൂപ വരെയാണ് പാനസോണിക് ജെഎക്‌സ് സീരീസിന്റെ വില. പാനസോണിക് ജെഎസ് സീരീസ് ടിവികളുടെ വില 25,490 രൂപ മുതല് 43,990 രൂപ വരെ. ജെഎക്‌സ് സീരീസില് ഏഴ് മോഡലുകളും ജെഎസ് സീരീസില് നാല് മോഡലുകളും ഉള്‍പ്പെടുന്നു. പാനസോണിക് ഇന്ത്യ വെബ്‌സൈറ്റില് നിന്ന് വാങ്ങാന് കഴിയും.\nടിഎച്ച് 55ജെഎക്‌സ്850, ടിഎച്ച് 65ജെഎക്‌സ്850, ടിഎച്ച് 43ജെഎക്‌സ്750, ടിഎച്ച് 55ജെഎക്‌സ്750, ടിഎച്ച് 65ജെഎക്‌സ്750, ടിഎച്ച് 43ജെഎക്‌സ്660, ടിഎച്ച് 43ജെഎക്‌സ്650 എന്നിവയാണ് പാനസോണിക് ജെഎക്‌സ് സീരീസില് ഉള്‍പ്പെടുന്നത്. പേരുകള് സൂചിപ്പിക്കുന്നതുപോലെ, 43 ഇഞ്ച് മുതല് 65 ഇഞ്ച് വരെയാണ് ഈ ടിവികളുടെ ഡിസ്‌പ്ലേ വലുപ്പങ്ങള്. ഇവയെല്ലാം 4കെ മോഡലുകളാണ്. ടിഎച്ച് 42ജെഎസ്660, ടിഎച്ച് 32ജെഎസ്660, ടിഎച്ച് 42ജെഎസ്650, ടിഎച്ച് 32ജെഎസ്650 എന്നിവയാണ് പാനസോണിക് ജെഎസ് സീരീസില് ഉള്‍പ്പെടുന്നത്. 32 ഇഞ്ച് മുതല് 42 ഇഞ്ച് വരെ വലുപ്പമുള്ളവയാണ് ഈ ടിവികള്. എച്ച്ഡി റെസലൂഷന് നല്‍കിയതാണ് 32 ഇഞ്ച് മോഡലുകളെങ്കില് ഫുള് എച്ച്ഡി റെസലൂഷന് ലഭിച്ചതാണ് 42 ഇഞ്ച് മോഡലുകള്. ആന്‍ഡ്രോയ്ഡ് ടിവി 10 ഓപ്പറേറ്റിംഗ് സിസ്റ്റത്തിലാണ് ജെഎക്‌സ് സീരീസ് പ്രവര്‍ത്തിക്കുന്നത്. ജെഎസ് സീരീസ് ഉപയോഗിക്കുന്നത് ആന്‍ഡ്രോയ്ഡ് ടിവി9ഓപ്പറേറ്റിംഗ് സിസ്റ്റമാണ്.\n‘ആക്യുവ്യൂ ഡിസ്‌പ്ലേ’ സാങ്കേതികവിദ്യ, ‘ഹെക്‌സ ക്രോമ ഡ്രൈവ്’ കളര് എന്‍ജിന്, വൈഡ് കളര് ഗാമറ്റ് (ഡബ്ല്യുസിജി) കവറേജ്, മൈക്രോ ഡിമ്മിംഗ് എന്നിവ ലഭിച്ചതാണ് പാനസോണിക് ജെഎക്‌സ് സീരീസിലെ 55 ഇഞ്ച്, 65 ഇഞ്ച് മോഡലുകള്. എല്ലാ മോഡലുകള്‍ക്കും എച്ച്ഡിആര് സപ്പോര്‍ട്ട് ലഭിച്ചു. ‘ഹെക്‌സ ക്രോമ ഡ്രൈവ്’ കളര് എന്‍ജിനാണ് കരുത്തേകുന്നത്. ഡോള്‍ബി വിഷന്, എച്ച്ഡിആര്10പ്ലസ്, നോയ്‌സ് റിഡക്ഷന്, 4കെ അപ്‌സ്‌കെയിലിംഗ് എന്നീ ഫീച്ചറുകള് ലഭിച്ചതാണ് ടിഎച്ച് 55ജെഎക്‌സ്850, ടിഎച്ച് 65ജെഎക്‌സ്850 മോഡലുകള്. സീരീസിലെ മറ്റ് മോഡലുകള്‍ക്ക് നോയ്‌സ് റിഡക്ഷന്, 4കെ അപ്‌സ്‌കെയിലിംഗ് എന്നിവ മാത്രം നല്‍കി. 43 ഇഞ്ച് മോഡലുകള്‍ക്ക് എച്ച്ഡിആര്10പ്ലസ് സപ്പോര്‍ട്ട് ലഭിച്ചത് ശ്രദ്ധേയമാണ്. ജെഎക്‌സ് സീരീസിലെ എല്ലാ മോഡലുകള്‍ക്കും 20 വാട്ട് സ്പീക്കറുകള് നല്‍കി. എന്നാല് ടിഎച്ച് 55ജെഎക്‌സ്850, ടിഎച്ച് 65ജെഎക്‌സ്850 മോഡലുകള്‍ക്ക് മാത്രമാണ് ഡോള്‍ബി ആറ്റ്‌മോസ് സപ്പോര്‍ട്ട് ലഭിച്ചത്. എല്ലാ മോഡലുകള്‍ക്കും ബില്‍റ്റ് ഇന് ക്രോംകാസ്റ്റ് സവിശേഷതയാണ്. രണ്ട് എച്ച്ഡിഎംഐ പോര്‍ട്ടുകള്, രണ്ട് യുഎസ്ബി പോര്‍ട്ടുകള്, ഓപ്റ്റിക്കല് ഔട്ട് തുടങ്ങിയവ എല്ലാ മോഡലുകളുടെയും കണക്റ്റിവിറ്റി ഓപ്ഷനുകളാണ്.\nപാനസോണിക് ജെഎസ് സീരീസ് ടിവികളുടെ കാര്യമെടുത്താല്, ‘വിവിഡ് ഡിജിറ്റല് പ്രോ’ കളര് എന്‍ജിനിലാണ് നാല് മോഡലുകളും പ്രവര്‍ത്തിക്കുന്നത്. 2കെ എച്ച്ഡിആര്, മൈക്രോ ഡിമ്മിംഗ്, നോയ്‌സ് റിഡക്ഷന്, ‘ഓഡിയോ ബൂസ്റ്റര്‍പ്ലസ്’ സഹിതം 20 വാട്ട് സ്പീക്കറുകള് എന്നിവ ലഭിച്ചു. ഇന് ബില്‍റ്റ് ക്രോംകാസ്റ്റ്, ഗൂഗിള് അസിസ്റ്റന്റ് വോയ്‌സ് കണ്‍ട്രോള് എന്നിവയും ലഭിച്ചു. രണ്ട് എച്ച്ഡിഎംഐ പോര്‍ട്ടുകള്, രണ്ട് യുഎസ്ബി പോര്‍ട്ടുകള്, ഹെഡ്‌ഫോണ് ജാക്ക്, ഓപ്റ്റിക്കല് ഔട്ട് തുടങ്ങിയവ ജെഎസ് സീരീസിന്റെ കണക്റ്റിവിറ്റി ഓപ്ഷനുകളാണ്.\nPrevious ഏറ്റെടുക്കലുകളുടെ കാലം : ഇതാ ഇന്ത്യയിലെ ഏറ്റവും വലിയ രണ്ടാമത്തെ ഇന്‍റര്‍നെറ്റ് ഡീല്\nNext കേരളത്തില്2വനിതാ ഡെലിവറി കേന്ദ്രങ്ങള്‍ക്ക് തുടക്കമിട്ട് ആമസോണ്


Janmabhumi| കോവിഡ്: വ്യാപനം തടയുന്നതിന് കൂടുതല് ഇടപെടലുകള് നടത്തണമെന്ന് കേരളത്തോട് കേന്ദ്രം\nകോവിഡ്: വ്യാപനം തടയുന്നതിന് കൂടുതല് ഇടപെടലുകള് നടത്തണമെന്ന് കേരളത്തോട് കേന്ദ്രം\nAugust 27, 2021, 02:58 p.m.\nവാക്സിനുകള് ഇനിയും ആവശ്യമാണെങ്കില്, സാധ്യമായ തോതില് എത്തിക്കുമെന്നും അറിയിച്ചു.\nന്യൂദല്‍ഹി: കോവിഡ്-19 വ്യാപനത്തിന്റെ പശ്ചാത്തലത്തില് കേരളം സ്വീകരിച്ച നടപടികളിള് അതൃപ്തിരേഖപ്പെടുത്തി കേന്ദ്ര ആഭ്യന്തര സെക്രട്ടറി അജയ് കുമാര് ബല്ല. വൈറസ് വ്യാപനം തടയുന്നതിന് കൂടുതല് പരിശ്രമം ആവശ്യമാണെന്ന് നിരീക്ഷിച്ച ആഭ്യന്തര സെക്രട്ടറി, രോഗബാധ കൂടുതലുള്ള പ്രദേശങ്ങളില് രാത്രികാല കര്‍ഫ്യൂ ഏര്‍പ്പെടുത്തുന്നതിനുള്ള സാധ്യത തേടണമെന്നും നിര്‍ദ്ദേശിച്ചു.\nകേരളത്തിലെയും മഹാരാഷ്ട്രയിലെയും കോവിഡ് -19 സാഹചര്യങ്ങള് മൊത്തത്തില് കൈകാര്യം ചെയ്യുന്നതിനെക്കുറിച്ച് ചര്‍ച്ച ചെയ്യാനാണ് കേന്ദ്ര ആഭ്യന്തര സെക്രട്ടറി യോഗം വിളിച്ചത്.\nസമ്പര്‍ക്കം കണ്ടെത്തല്, വാക്സിനേഷന് ഡ്രൈവുകള്, കോവിഡ് അനുസൃത ശീലങ്ങള് തുടങ്ങിയ നടപടികളിലൂടെ വൈറസ് വ്യാപനം കൂടിയ പ്രദേശങ്ങളില് മതിയായ ഇടപെടലുകള് നടത്തേണ്ടതുണ്ട്.\nസംസ്ഥാന ഗവണ്‍മെന്റുകള് പ്രതിരോധ കുത്തിവയ്പ്പ് പരിപാടി തുടരണമെന്നു നിര്‍ദേശിച്ചു. വാക്സിനുകള് ഇനിയും ആവശ്യമാണെങ്കില്, സാധ്യമായ തോതില് എത്തിക്കുമെന്നും അറിയിച്ചു. ലഭ്യമായ വാക്സിന് ഡോസുകള് പരമാവധി ഉപയോഗിക്കണം. പ്രതിരോധ കുത്തിവയ്പ്പിനൊപ്പം കോവിഡ് അനുസൃത ശീലങ്ങളും പ്രോത്സാഹിപ്പിക്കണം. വരാനിരിക്കുന്ന ഉത്സവസീസണില് ജനങ്ങള് ഒത്തുചേരാന് സാധ്യതയുള്ള സംഭവങ്ങള് ഒഴിവാക്കണമെന്നും ഊന്നിപ്പറഞ്ഞു. രണ്ടുസംസ്ഥാനങ്ങളിലും സ്ഥിരീകരണ നിരക്ക് ഉയര്‍ന്ന പ്രദേശങ്ങളില് കൂടുതല് പരിശോധന നടത്തണമെന്നും നിര്‍ദേശിച്ചു. വരുന്ന കുറച്ചു മാസങ്ങളില് വൈറസ് വ്യാപനത്തോത് കുറയ്ക്കുന്നതിനുള്ള നടപടികളില് ശ്രദ്ധ കേന്ദ്രീകരിക്കണം. അങ്ങനെയെങ്കില് വ്യാപനശൃംഖല കൂടുതല് ഫലപ്രദമായി നിയന്ത്രിക്കാനാകും.\nയോഗത്തില് നിതി ആയോഗ് അംഗം (ആരോഗ്യം) ഡോ.വി.കെ. പോള്, കേന്ദ്ര ആരോഗ്യ കുടുംബക്ഷേമ മന്ത്രാലയ സെക്രട്ടറി, നാഷണല് സെന്റര് ഫോര് കമ്മ്യൂണിക്കബിള് ഡിസീസ് (എന്‍സിഡിസി) ഡയറക്ടര്, കേരളത്തിലെയും മഹാരാഷ്ട്രയിലെയും ചീഫ് സെക്രട്ടറിമാര്, ഡിജിപിമാര് എന്നിവര് പങ്കെടുത്തു.


രാഹുല് ഗാന്ധിയുടേത് പരാജിതന്റെ വാക്കുകളെന്ന് ബി.ജെ.പി - themediasyndicate\nരാഹുല് ഗാന്ധിയുടേത് പരാജിതന്റെ വാക്കുകളെന്ന് ബി.ജെ.പി\nന്യൂഡല്‍ഹി: ബി.ജെ.പിയെയും പ്രധാനമന്ത്രി നരേന്ദ്രമോദിയേയും പ്ലീനറി സമ്മേളനത്തില് വിമര്‍ശിച്ച കോണ്‍ഗ്രസ് അദ്ധ്യക്ഷന് രാഹുല് ഗാന്ധിക്ക് മറുപടിയുമായി ബി.ജെ.പി രംഗത്ത്. പരാജിതന്റെ വാക്കുകളാണ് രാഹുലിന്റേതെന്ന് കേന്ദ്ര പ്രതിരോധ മന്ത്രി നിര്‍മല സീതാരാമന് പറഞ്ഞു.\nരാഹുലിന്റെ വാക്കുകള് പൊള്ളയാണ്. കോണ്‍ഗ്രസ് പാര്‍ട്ടിയെ പാണ്ഡവരോട് ഉപമിക്കാനാണ് ശ്രമം. എന്നാല് ഭഗവാന് ശ്രീരാമന്റെ അസ്ഥിത്വത്തെ ചോദ്യം ചെയ്തത് ഇതേ പാര്‍ട്ടി തന്നെയാണ്. ഹിന്ദുക്കളേയും ഹൈന്ദവ ആചാരങ്ങളേയും പരിഹസിക്കുന്നതും കോണ്‍ഗ്രസ് ആണെന്ന് നിര്‍മ്മല കുറ്റപ്പെടുത്തി.\nപ്ലീനറി സമ്മേളനത്തില് നടത്തിയ പ്രസംഗത്തില് അധികാര മോഹികളായ കൗരവരെപ്പോലെയാണ് ബി.ജെ.പിയെന്ന് രാഹുല്‍ഗാന്ധി കുറ്റപ്പെടുത്തിയിരുന്നു. പാണ്ഡവരെപ്പോലെ സത്യത്തിനുവേണ്ടിയാണ് കോണ്‍ഗ്രസ് പോരാടുന്നതെന്നും രാഹുല് അവകാശപ്പെട്ടിരുന്നു.\nബി.ജെ.പിക്കെതിരെ രൂക്ഷ വിമര്‍ശം ഉന്നയിച്ചതിനു പുറമെ മുന് യു.പി.എ സര്‍ക്കാരിന്റെ പ്രവര്‍ത്തനം സംബന്ധിച്ച കുറ്റസമ്മതവും രാഹുല് നടത്തിയിരുന്നു. ജനങ്ങളുടെ പ്രതീക്ഷയ്ക്കൊത്ത് ഉയരാന് യു.പി.എ സര്‍ക്കാരിന് കഴിഞ്ഞില്ലെന്നാണ് രാഹുല്‍ഗാന്ധി അഭിപ്രായപ്പെട്ടത്.\nTags: nirmala seetharamanrahul-gandhi-bjpരാഹുല് ഗാന്ധിയുടെ പരാജിതന്റെ വാക്കുകളെന്ന് ബി.ജെ.പി\nഅച്ചടക്കരഹിതമായ ഒരു പ്രവർത്തനവും പാർട്ടിൽ വച്ചുപൊറുപ്പിക്കില്ല:കെപിസിസി അധ്യക്ഷൻ


Sasi Tharoor | ഈശ്വരാ ഇനിയും പരീക്ഷണമോ... ഉറങ്ങിക്കിടന്ന ഉമ്മന് ചാണ്ടിയെ വിളിച്ചുണര്‍ത്തി ചെന്നിത്തലയ്ക്ക് മുകളില് പ്രതിഷ്ഠിച്ച പോലെ ശശി തരൂരും വരുന്നു; യുവതലമുറയെ ആകര്‍ഷിക്കാന് കോണ്‍ഗ്രസിന് ഇനി തരൂര് മാനിഫെസ്‌റ്റോ; സംസ്ഥാന രാഷ്ട്രീയത്തില് നിന്നും എന്നും അകറ്റി നിര്‍ത്തിയ ശശി തരൂരിനെ കൊണ്ടുവന്നതെന്തിന്? - Malayalivartha.com Widgets Magazine\nഈശ്വരാ ഇനിയും പരീക്ഷണമോ... ഉറങ്ങിക്കിടന്ന ഉമ്മന് ചാണ്ടിയെ വിളിച്ചുണര്‍ത്തി ചെന്നിത്തലയ്ക്ക് മുകളില് പ്രതിഷ്ഠിച്ച പോലെ ശശി തരൂരും വരുന്നു; യുവതലമുറയെ ആകര്‍ഷിക്കാന് കോണ്‍ഗ്രസിന് ഇനി തരൂര് മാനിഫെസ്‌റ്റോ; സംസ്ഥാന രാഷ്ട്രീയത്തില് നിന്നും എന്നും അകറ്റി നിര്‍ത്തിയ ശശി തരൂരിനെ കൊണ്ടുവന്നതെന്തിന്?\n24 JANUARY 2021 08:06 AM IST\nലോകം അറിയപ്പെടുന്ന ശശി തരൂര് കോണ്‍ഗ്രസ് ഹൈക്കമാന്‍ഡിന് വേണ്ടപ്പെട്ടവനാണ്. സോണിയ ഗാന്ധിയും രാഹുല് ഗാന്ധിയും ശശി തരൂരിനെ ഏറെ ബഹുമാനിക്കുന്നുണ്ട്. എന്നുകരുതി സംസ്ഥാനം ഒരിക്കലും ബഹുമാനിക്കുന്നില്ല. സംസ്ഥാന രാഷ്ട്രീയത്തില് തരൂരിനെ അടുപ്പിക്കുക പോലുമില്ല.\nഎന്നാല് ഇത്തവണ ശശി തരൂര് ഗംഭീര വരവാണ് കണ്ടത്. ഉറങ്ങിക്കിടന്ന ഉമ്മന് ചാണ്ടിയെ വിളിച്ചുണര്‍ത്തി ചെന്നിത്തലയ്ക്ക് മുകളില് പ്രതിഷ്ഠിച്ച പോലെ ശശി തരൂരും വരുന്നു.\nതദ്ദേശ തിരഞ്ഞെടുപ്പിലെ തിരിച്ചടിയില് അമ്പരന്ന സംസ്ഥാന കോണ്‍ഗ്രസിനെ യുവതലമുറയുടെ ഊര്‍ജ്ജം കൂടി പകര്‍ന്ന് സടകുടഞ്ഞ് എഴുന്നേല്‍പ്പിച്ച് നിയമസഭാ തിരഞ്ഞെടുപ്പില് കളംപിടിക്കാനുള്ള തീവ്രശ്രമത്തിലാണ് ഹൈക്കമാന്‍ഡ്. ഇതിന്റെ ഭാഗമായി യുവജനങ്ങളെ ആകര്‍ഷിക്കാനും തിരഞ്ഞെടുപ്പ് പ്രകടനപത്രിക രൂപീകരണത്തിലും നിര്‍ണായക ചുമതല നല്‍കി ശശി തരൂര് എം.പിയെ രംഗത്തിറക്കി.\nപ്രകട പത്രികയ്ക്കായി ബെന്നി ബെഹനാന് എം.പി സമതിയെ നിയോഗിച്ചതിന് പുറമേയാണ് തരൂരിന്റെ നിയോഗം. തിരുവനന്തപുരം, കോട്ടയം, എറണാകുളം, കോഴിക്കോട്, പാലക്കാട് ജില്ലകളില് തരൂര് യുവതലമുറ ഉള്‍പ്പടെയുള്ളവരുമായി സംവദിക്കും. ഇതില് ഉരുത്തിരിയുന്ന ആശയങ്ങള് പ്രകടനപത്രികയുടെ ഭാഗമാകും. ഇതിന് പുറമേ മഞ്ചേശ്വരത്ത് നിന്ന് 31ന് പ്രതിപക്ഷനേതാവ് രമേശ് ചെന്നിത്തല തുടങ്ങുന്ന ഐശ്വര്യ കേരളയാത്രയില് സ്വരൂപിക്കുന്ന ആശയങ്ങളും ഉള്‍പ്പെടുത്തി ജനകീയ പ്രകടനപത്രിക തയ്യാറാക്കുന്ന ദൗത്യമാണ് ബെന്നി ബഹ്‌നാന് സമിതിക്കും തരൂരിനും ഉള്ളത്.\nസ്ഥാനാര്‍ത്ഥി നിര്‍ണയത്തില് ഗ്രൂപ്പുകളിക്കാര്‍ക്കും സ്വാര്‍ത്ഥ താല്‍പര്യക്കാരായ നേതാക്കള്‍ക്കും കര്‍ശന താക്കീത് നല്‍കിയ നേതൃത്വം അരഡസനോളം മുന് നിര നേതാക്കളെ നിരീക്ഷണത്തിന് നിയോഗിച്ച് സംസ്ഥാന പാര്‍ട്ടിയുടെ പൂര്‍ണ നിയന്ത്രണം കൈയിലെടുത്തിരിക്കയാണ്. ഉമ്മന് ചാണ്ടിയെ അദ്ധ്യക്ഷനാക്കി തിരഞ്ഞെടുപ്പ് മേല്‍നോട്ട സമിതി രൂപീകരിച്ചത് ഇതിന്റെ തെളിവാണ്. ഉമ്മന് ചാണ്ടിയുടേയും രമേശ് ചെന്നിത്തലയുടേയും നേതൃത്വത്തില് വിവിധ സാമൂഹ്യ വിഭാഗങ്ങളുമായും മതമേലദ്ധ്യക്ഷന്മാരുമായുള്ള സാമൂഹിക എന്‍ജിനീയറിംഗ് ആരംഭിച്ചിണ്ട്.\nകേരളത്തിന്റെ ചുമതലയുള്ള എ.ഐ.സി.സി ജനറല് സെക്രട്ടറി താരിഖ് അന്‍വര് വരും ദിവസങ്ങളില് കേരളത്തില് സജീവമാകും. എ.കെ ആന്റണി തിരഞ്ഞെടുപ്പ് പ്രഖ്യാപനം വന്നാലുടന് ഇവിടെ ശ്രദ്ധ കേന്ദ്രീകരിക്കും. സ്ഥാനാര്‍ത്ഥി നിര്‍ണയത്തില് നേതാക്കളുടെ താല്‍പര്യങ്ങള്‍ക്ക് വഴങ്ങില്ലെന്ന് ഹൈക്കമാന്‍ഡ് വ്യക്തമാക്കി കഴിഞ്ഞു. ഈ തിരഞ്ഞെടുപ്പ് ജീവന്മരണ പോരാട്ടമാണെന്നും വിട്ട് വീഴ്ച്ചകള്‍ക്ക് കനത്ത വില നല്‍കേണ്ടി വരുമെന്നുമാണ് ഹൈക്കമാന്‍ഡ് കരുതുന്നത്.\nപുത്തന് ആശയങ്ങളേയും സാമൂഹിക വീക്ഷണങ്ങളേയും പരമാവധി ഉയര്‍ത്തിപിടിച്ച് യുവതലമുറയെ ആകര്‍ഷിക്കാനാണ് നീക്കം. അതിനു പറ്റിയ ആള് തരൂരാണെന്ന് ഹൈക്കമാന്‍ഡ് കരുതിന്നു. ബഹുമുഖ പ്രതിഭയായ തരൂരിന്റെ ആധുനിക മുഖവും ചിന്തകളും വികസന കാഴ്ചപ്പാടുകളും പ്രകടനപത്രികയില് പ്രയോജനപ്പെടുത്തണമെന്ന ചിന്ത ഹൈക്കമാന്‍ഡില് ഉണ്ടായെന്നാണ് സൂചന. രാജസ്ഥാന് മുഖ്യമന്ത്രി അശോക് ഗെലോട്ടിന്റെ നിര്‍ദ്ദേശമാണ് തരൂരിലേക്ക് കാര്യങ്ങള് എത്തിച്ചത്.\nതെരഞ്ഞെടുപ്പിനിറങ്ങുന്നതിന് മുന്നോടിയായി മുഖ്യമന്ത്രി പിണറായി വിജയന് വിവിധ മേഖലകളിലുള്ളവരുമായി സംവാദം നടത്തി ആശയങ്ങള് സ്വരൂപിച്ചിരുന്നു. അതിന്റെ ബദലാണ് കോണ്‍ഗ്രസ് നീക്കം. ഇടതുപക്ഷം ശക്തമായ പ്രവര്‍ത്തനങ്ങളാണ് തുടര്‍ഭരണം ലക്ഷ്യമിട്ട് നടത്തുന്നത്. അതിന് മുഖ്യമന്ത്രിയുടെ സോഷ്യല് എന്‍ജിനീയറിംഗ് ഫലിക്കുന്നെന്നാണ് യു.ഡി.എഫ് വിലയിരുത്തുന്നത്.\nസിപി.എമ്മിന്റെ വികസനവിരുദ്ധമുഖം തുറന്നു കാട്ടുമെന്നാണ് ശശി തരൂര് പറയുന്നത്. ചിലരൊക്കെ പറയുന്നു കോണ്‍ഗ്രസും ഇടതും തമ്മില് വ്യത്യാസം ഇല്ലെന്ന്. അതു ശരിയല്ല. സി.പി.എം ഇപ്പോഴും 19ാം നൂറ്റാണ്ടില് നില്‍ക്കുന്നേ ഉള്ളൂ. യുവാക്കള്‍ക്കു വേണ്ടിയും പ്രൊഫഷണല്‍സിനു വേണ്ടിയും സാധാരണക്കാര്‍ക്കു വേണ്ടിയും ഒരുപോലെ പ്രവര്‍ത്തിക്കാന് കോണ്‍ഗ്രസിനു കഴിയുമെന്നും ശശി തരൂര് പറയുന്നു. എന്തായാലും തരൂരിന്റെ വരവ് ചെന്നിത്തല പേടിക്കണമോയെന്ന് ഉടനറിയാം.\nമെഡിക്കല് കോളേജ് ഡോക്ടര്‍മാരുടെ പുതുക്കിയ ശമ്ബള പരിഷ്‌കരണ ഉത്തരവ് പുറത്തിറങ്ങി (23 minutes ago)\nപ്രണയം നടിച്ച് പെണ്‍കുട്ടിയെ കാമുകനും കൂട്ടുകാരും ചേര്‍ന്ന് പീഡിപ്പിച്ച കേസില് ഏഴ് പേര് അറസ്റ്റില് (38 minutes ago)\nഅയല്‍വാസിയായ പ്രായപൂര്‍ത്തിയാകാത്ത ആണ്‍കുട്ടിയെ നിരന്തരം ലൈംഗികമായി പീഡിപ്പിച്ച 45കാരിക്കെതിരെ കേസ് (58 minutes ago)


സൈനിക സ്‌കൂളുകളില് പെണ്‍കുട്ടികള്‍ക്ക് പ്രവേശനം\nThu May 26 2022 22:49:01 GMT+0530 (India Standard Time)\nBY RSN19 Oct 2019 9:22 AM GMT\nRSN19 Oct 2019 9:22 AM GMT\nന്യൂഡല്‍ഹി: സൈനിക സ്‌കൂളുകളില് പെണ്‍കുട്ടികള്‍ക്ക് പ്രവേശനം നല്‍കി കേന്ദ്ര സര്‍ക്കാര്. 2021-2022 അധ്യയന വര്‍ഷത്തിലാണ് ഇത് നടപ്പാക്കുക. രണ്ട് വര്‍ഷം മുമ്പ് മിസോറാമിലെ സൈനിക സകൂളില് പരീക്ഷണാടിസ്ഥാടിസ്ഥാനത്തില് പെണ്‍കുട്ടികളെ പ്രവേശിപ്പിച്ചിരുന്നു. ഇതിനേ തുടര്‍ന്നാണ് പ്രതിരോധമന്ത്രാലയം അനുമതി നല്‍കിയത്.\nലിംഗസമത്വം, സായുധ സേനയില് സ്ത്രീകളുടെ പങ്കാളിത്തം വര്‍ധിപ്പിക്കുക എന്നിവ ലക്ഷ്യമിട്ടാണ് തീരുമാനം. സൈനിക സ്‌കൂളുകളില് മതിയായ വനിതാ ജീവനക്കാരെയും ലഭ്യമാക്കാന് പ്രതിരോധ മന്ത്രി ഉദ്യോഗസ്ഥര്‍ക്ക് നിര്‍ദേശം നല്‍കി. ആകെ ഇന്ത്യയില് 33 സൈനിക സ്‌കൂളുകളാണുള്ളത്.\nmilitary school womens empowerment


മികച്ച ലൈംഗികതയ്ക്കുള്ള നുറുങ്ങുകൾ ... മുട്ടുവേദനയോടെ പോലും ... എൽ പാസോ ബാക്ക് ക്ലിനിക്ക് ® • 915-850-0900\nഡോക്ടർ അലക്സാണ്ടർ ജിമനെസ് രോഗബാധിതനായിട്ടും ലൈംഗിക ബന്ധം പുലർത്തുന്നതായി പരിശോധിക്കുന്നു.\nSpineUniverse ന്റെ ദേശീയ സർവ്വേയുടെ ഫലങ്ങൾ ലൈംഗിക സംതൃപ്തിയും മുട്ടുവേദനയും (ലേഖനം വായിക്കു ബാക്ക് വേദനയും ലൈംഗിക സംതൃപ്തിയുടെ ഫലവും സർവേ ഫലങ്ങൾ) സൂചിപ്പിക്കുന്നത് മുടി വേദന പലരും ലൈംഗിക ജീവിതത്തെ നശിപ്പിക്കുന്നു.\nസംഖ്യകളുടെ യഥാർഥ വ്യക്തികൾ പിന്നിലാണെന്നും സർവേയുടെ സ്ഥിതിവിവര കണക്കുകൾ വളരെ പ്രധാനപ്പെട്ടതാണെന്നും ചിന്തിക്കേണ്ടത് അനിവാര്യമാണ്. പങ്കാളിത്തത്തെക്കുറിച്ചും അവരുടെ ലൈംഗിക തൃപ്തികരമായ സംതൃപ്തിയെക്കുറിച്ചും ഉള്ള ആളുകൾ. ഇപ്പോൾ ലൈംഗിക ജീവിതത്തിൽ മുട്ടുവേദനയുടെ സ്വാധീനത്തെക്കുറിച്ച് നിരാശയും നിരാശയും അനുഭവിക്കുന്ന ആളുകളും.\nതങ്ങളുടെ സാഹചര്യം മെച്ചപ്പെടുത്തുന്നതിന് അവർക്കെങ്ങനെ കൃത്യമായി ചെയ്യാൻ കഴിയും?\nഏറ്റവും മികച്ച വിദഗ്ധർ പറയുന്നത്, മൂന്ന് നുറുങ്ങുകൾ മെച്ചപ്പെട്ട ലൈംഗിക ബന്ധത്തിൽ ഏർപ്പെടാൻ നിങ്ങളെ അനുവദിക്കും.\nനുറുങ്ങ് # 1: Talk It Out\nപലർക്കും, ലൈംഗികതയെക്കുറിച്ച് സംസാരിക്കുന്നത് മറ്റുള്ളവർക്കുവേണ്ടിയാണ്, അവരുടെ മുഖം ചുവടുമാറ്റുന്നു.\nഎന്നിരുന്നാലും, നിങ്ങൾക്കും നിങ്ങളുടെ പങ്കാളിക്കും ഒരുപക്ഷേ നിങ്ങളുടെ പിറുപിറുക്കലിനെക്കുറിച്ച് ചർച്ച ചെയ്യാൻ ഒരു മാർഗ്ഗം കണ്ടെത്തണം, അത് വഴിതെറ്റിക്കുമെന്നതും അല്ലെങ്കിൽ നിങ്ങളുടെ ബന്ധവും ഇതിനകം തന്നെ മാറുന്നു.\nതാഴെ പറയുന്ന അഞ്ച് കുഴപ്പങ്ങളിലൂടെ സംസാരിക്കാൻ സമയമെടുക്കുക:\nവേദന: വേദന എത്രമാത്രം തീവ്രമാണ്? അത് എവിടെയാണ് വേദനിപ്പിക്കുന്നത്? എന്താണ് വേദനയെ അല്ലെങ്കിൽ വർദ്ധനവ് അല്ലെങ്കിൽ വേദന കുറയ്ക്കാനുള്ള സ്ഥാനം?\nലൈംഗിക ഉരഗം: നിങ്ങളുടെ മുൻകൂർ വേദന നിങ്ങളുടെ ലൈംഗിക ഡ്രൈവിനെ കൊല്ലുന്നുണ്ടോ? അങ്ങനെയാണെങ്കിൽ, നിങ്ങൾ ഇത് ചർച്ച ചെയ്യണം. നിങ്ങൾ എന്തിനാണ് വ്യക്തമാകാതിരുന്നത്, ലൈംഗിക ബന്ധത്തിൽ നിന്ന് ഒഴിവാക്കിക്കൊണ്ടാണ് ആരംഭിക്കുന്നതെങ്കിൽ, നിങ്ങളുടെ പങ്കാളിയുമായി നിങ്ങളുടെ ബന്ധം തകർക്കാൻ കഴിയും. ഇത് ഒരു പ്രശ്നം ആണെന്ന് തിരിച്ചറിയാൻ കൂടുതൽ നേരേചൊവ്വേയാണ്, അവരുടെ പൂർവചരിത്രവും പിന്നെ ഒരു പരിഹാരം കണ്ടെത്തുകയും.\nവൈകാരിക ഇംപാക്റ്റ്: നിങ്ങളുടെ വികാരങ്ങൾക്ക് പിന്നിലേക്ക് വേദന എന്താണ്? നിങ്ങളുടെ സ്വന്തം പങ്കാളിക്ക് ആകർഷകമെന്ന് തോന്നുന്നില്ലേ? വിഷാദരോഗം?\nശാരീരിക പരിമിതികൾ: മുടി വേദനയോടെയുള്ള ജീവിതദൈർഘ്യം നിങ്ങളുടെ ദൈനംദിന ജീവിതത്തിന്റെ വിവിധ വശങ്ങളിൽ ശാരീരിക പരിമിതികൾ ഉള്ളതാണ്. നിങ്ങൾ ലൈംഗിക സമയത്തുതന്നെ ജോലി ചെയ്യേണ്ടതുണ്ടോ?\nബന്ധം: ശാരീരികവും മതപരവുമായ നടപടികൾ പരിചയം വർധിപ്പിക്കാൻ കഴിയുമോ? (അതെ, പരിചയം ലൈംഗികതയെക്കാളേറെ അർഥമാക്കുന്നത്.) വേദനയനുഭവിക്കുന്ന പരിധിക്കുള്ളിൽ, നിങ്ങൾക്ക് അടുത്ത ബന്ധം പുലർത്താൻ എന്തെല്ലാം ചെയ്യണം?\nനുറുങ്ങ് # 2: പ്രായോഗിക മാറ്റങ്ങൾ\nഇവിടെ നാം പോകുന്നത്, എന്തുചെയ്യണമെന്നതിന്റെ (അല്ലെങ്കിൽ ചെയ്യാത്ത) വിശദാംശങ്ങൾ. (നിങ്ങൾ ഈ ഭാഗത്തേക്ക് തന്നെയുള്ളതാകാം, എന്നാൽ ശേഷിക്കുന്ന പോസ്റ്റിലേക്ക് മടങ്ങിവന്ന് ബ്രൌസ് ചെയ്യൂ എന്ന് ഉറപ്പാക്കുക.)\nഇത് ചിന്തിക്കാനുള്ള സെക്സിസ്റ്റ് കാര്യം ആയിരിക്കില്ല, പക്ഷേ നിങ്ങൾ നിങ്ങളുടെ രോഗനിർണയം ഓർക്കേണ്ടതുണ്ട്. നിങ്ങൾക്ക് നട്ടെല്ലിൽ സ്റ്റെനോസിസ് കിട്ടിയിട്ടുണ്ടോ? ഒരു ഹെർണിയേറ്റഡ് ഡിസ്ക്? നിങ്ങളുടെ നട്ടെല്ലിലെ വ്യത്യാസങ്ങൾ കാരണം നിങ്ങളുടെ ശരീരം വ്യത്യസ്ത നിലകളോട് എങ്ങനെ പ്രതികരിക്കുന്നു എന്നതിനെ ബാധിക്കുന്നു, നിങ്ങളുടെ വിശകലനം ലൈംഗികവേളയിൽ വളരെ പ്രധാനമാണ്. ഉദാഹരണത്തിന്:\nനിങ്ങൾക്ക് നട്ടെല്ല് സ്റ്റെനോസിസ് ഉണ്ടെങ്കിൽ, ലൈംഗിക വേളയിൽ നിങ്ങളുടെ പുറം കമാനം വച്ചാൽ നടുവേദന കൂടുതൽ വഷളാകും.\nനിങ്ങൾക്ക് ഒരു ഡിസ്ക് ഹെർണിയേഷൻ അല്ലെങ്കിൽ ഡീജനറേറ്റീവ് ഡിസ്ക്ക് ഡിസോർഡർ ഉള്ളപ്പോൾ ലൈംഗിക വേളയിൽ മുന്നോട്ടു കുതിക്കണം.\nസ്വാഭാവികമായും നിങ്ങളുടെ പിന്നോക്കാവസ്ഥയെ ഏതൊക്കെയെന്ന് തിരിച്ചറിയാൻ നിങ്ങൾക്ക് കഴിയുന്നുണ്ടെങ്കിൽ, നിങ്ങളുടെ പ്രത്യേക അവസ്ഥ നൽകിയ അനുഭവം അൽപം വേദനയുള്ളതാക്കാൻ ലൈംഗിക വേളയിൽ നിങ്ങളുടെ സ്ഥാനം ഉൾക്കൊള്ളാൻ കഴിയും. ഉദാഹരണത്തിന്:\nവികലമായ ഡിസ്ക്ക്രോഗ ബാധിതർക്കുണ്ടാകുന്ന ചിലവ് അവരുടെ പിന്നിൽ വേദന കുറയുന്നു. താഴ്ന്ന തണ്ടിന് കീഴിലുള്ള ഒരു തലയിണ ഉപയോഗിച്ച് കിടക്കുന്നതിനാൽ അവരുടെ പങ്കാളി അവരെ വിട്ടുമാറുന്നു.\nഹോളിവുഡ് സിനിമകളിൽ നിന്ന് പഠിച്ചതുപോലെ, ലൈംഗിക കേവലം ഒരു കിടക്കയിൽ ഉണ്ടാകില്ല. ഒരുപക്ഷേ കിടക്കയല്ലെങ്കിൽ യഥാർത്ഥത്തിൽ നിങ്ങളുടെ പിന്നിലെ വേദന കുറയ്ക്കാൻ സഹായിക്കും. ഉദാഹരണത്തിന്:\nലൈംഗിക വേളയിൽ നിങ്ങളുടെ മുറിയുടെ കിടപ്പ് നിങ്ങൾക്ക് ഇഷ്ടപ്പെട്ടാൽ, അടിവസ്ത്രത്തിൽ ഒരു ധൂമകേതുപോലെയുള്ള ഒരു ഖരഭക്ഷണം നിങ്ങൾക്ക് കൂടുതൽ സുഖമുണ്ടാകും.\nഎന്നാൽ ഓർമ്മിക്കുക, മുടി വേദന വ്യക്തിയാണ്, നിങ്ങൾ ഒരു സോഫ്റ്റ് മെറ്റിലാണെങ്കിൽ, ഒരുപക്ഷേ നിങ്ങളുടെ വേദന കുറവുള്ളതാണ്. നിങ്ങൾക്കും നിങ്ങളുടെ പങ്കാളിക്കും ഏറ്റവും മികച്ചത് എന്താണെന്ന് നിങ്ങൾ മനസ്സിലാക്കേണ്ടതുണ്ട്.\nനിങ്ങളുടെ ബാക്ക് വിശ്രമം\nവേദനയനുഭവിക്കുന്ന പ്രദേശത്ത് ചുറ്റിക്കറങ്ങുന്നത് പോലെ പേശി വേദനയും വിഷാദവും പതിവായതാണ്. ലൈംഗികച്ചുവയുള്ള ഒരു ചൂടുള്ള ട്യൂബിൽ പോകാതെ, മയക്കുമരുന്നിന് മസാജ് ചെയ്യുക, ചിലപ്പോൾ ചൂടുപിടിച്ച പ്രദേശങ്ങളിൽ ചൂടുകളോ ഐസ് പായ്ക്കുകളോ ഉപയോഗിക്കാം.\nലൈംഗികതയെയും നടുവേദനയെയും കുറിച്ചുള്ള കൂടുതൽ പ്രായോഗിക നുറുങ്ങുകൾക്കും ലൈംഗിക നിലകളെക്കുറിച്ചുള്ള കൂടുതൽ വിശദാംശങ്ങൾക്കും പോകുക ലൈംഗികതയും നടുവേദനയും.\nനുറുങ്ങ് # 3: ഒരു മെഡിക്കൽ സ്പെഷ്യലിസ്റ്റുമായി സംസാരിക്കുക\nഞങ്ങൾക്കറിയാം, നിങ്ങളുടെ ഡോക്ടറുമായി ചേർന്ന് ലൈംഗികതയെക്കുറിച്ച് സംസാരിക്കുന്നത് ഏറ്റവും ആകർഷകമായ ആശയമല്ല (നിങ്ങളുടെ ഡോക്ടർ ഡോ. രൂത്ത് അല്ലെങ്കിൽ). എന്നാൽ ഇതിനെക്കുറിച്ച് ചിന്തിക്കുക: വയാഗ്ര ആദ്യമായി ലഭ്യമായപ്പോൾ, പല പുരുഷന്മാരും അവരുടെ ഡോക്ടറെ ഉപയോഗിച്ച് ഉദ്ധാരണക്കുറവിനെക്കുറിച്ച് സംസാരിക്കാൻ ലജ്ജിച്ചു. തുടർന്ന് ബോബ് ഡോൾ അവരുടെ പരസ്യങ്ങളിൽ പ്രത്യക്ഷപ്പെട്ടു, ഇത് നിങ്ങളുടെ ഡോക്ടറുമായി ലൈംഗികതയെക്കുറിച്ച് സംസാരിക്കുന്നത് കൂടുതൽ എളുപ്പമാക്കി. (ഒരുപക്ഷേ, 'രാഷ്ട്രീയക്കാരനായ ബോബ് ഡോളിന് തനിക്ക് ഒരു പ്രശ്‌നമുണ്ടെന്ന് പ്രഖ്യാപിക്കാൻ കഴിയുമെങ്കിൽ, എനിക്കും കഴിയും!'\nഇതുകൂടാതെ, ഡോക്ടർമാർ എല്ലാം കേട്ടു അവർ സഹായിക്കാൻ തയ്യാറായിക്കഴിഞ്ഞു. നിങ്ങളുടെ ശാരീരികവും വൈകാരികവുമായ ക്ഷേമത്തിന്റെ എല്ലാ വശങ്ങളെയും കുറിച്ച് ഡോക്ടർമാർ ശ്രദ്ധിക്കുന്നു; അവർ നിന്നോടു കനിവു തോന്നരുതു; ന്യായം വിധിക്കരുതു; അതുകൊണ്ട് ദീർഘനാളത്തെ ശ്വാസം നടത്തുക, വിഷമഘട്ടത്തിൽ പിറക്കുക, നിങ്ങളുടെ ലൈംഗിക ജീവിതത്തെ എങ്ങനെ ബാധിക്കുമെന്നതിനെ കുറിച്ച് നിങ്ങളുടെ ഡോക്ടർക്ക് അറിയിക്കുക. മിക്കപ്പോഴും, ഉപദേശം ഉപകാരപ്രദമാകുമ്പോൾ ഡോക്ടർമാർക്ക് ഉപദേശം നൽകാൻ കഴിയും. ഉദാഹരണമായി, ഒരു മരുന്നിൽ വളരെ ലളിതമായ മാറ്റം പോലും നിങ്ങളുടെ വേദനയ്ക്ക് വലിയ വ്യത്യാസം വരുത്താം.\nലൈംഗികത കൂടുതൽ ഉള്ളതുകൊണ്ട് ...\nലൈംഗികത അതിന്റെ ഭ physical തിക ഭാഗങ്ങളുടെ ആകെത്തുകയേക്കാൾ കൂടുതലാണ് - ഇത് “തികഞ്ഞ” അനുഭവത്തിലേക്ക് നയിക്കുന്ന ശാരീരിക ഘട്ടങ്ങളുടെ ഒരു സൂത്രവാക്യത്തേക്കാൾ കൂടുതലാണ്. ഈ ദിവസങ്ങളിൽ സിനിമകളിലും ടിവിയിലും നമ്മൾ കാണുന്ന ധാരാളം കാര്യങ്ങൾ ലൈംഗികതയെ ഒരു ബന്ധത്തിന്റെ പരകോടി ആക്കുന്നു, ഒരു ദമ്പതികളായി നിങ്ങളെ വ്യക്തമായി നിർവചിക്കുന്ന ഒരു കാര്യം (ഗ്രേയുടെ അനാട്ടമി ചിന്തിക്കുക).\nഎന്നിരുന്നാലും, ബഹുഭൂരിഭാഗം ആളുകളുടെയും ലൈംഗിക സംതൃപ്തി ഭൗതിക പ്രകടനം മാത്രമല്ല, നിരവധി അസ്ഥിരങ്ങളേയും ആശ്രയിച്ചിരിക്കുന്നു. ഉദാഹരണത്തിന് വൈകാരിക ബന്ധം, പൂക്കൾ പൂച്ചെണ്ട്, ശ്രദ്ധാപൂർവം കേൾക്കണം, ചെറിയ കാര്യങ്ങൾക്ക് നന്ദി പറയുക, അല്ലെങ്കിൽ ഗ്രാൻഡ്മയിലേക്ക് കുട്ടികളെ അയയ്ക്കുന്നത് ലൈംഗിക സംതൃപ്തിക്ക് ചേർക്കാം.\nനിങ്ങളുടെ നടുവേദന ഇവയൊന്നും പരിമിതപ്പെടുത്തുന്നില്ല. നിങ്ങൾക്ക് ഇപ്പോഴും സംതൃപ്‌തിദായകവും അടുപ്പമുള്ളതുമായ ഒരു ബന്ധം - നടുവേദന അല്ലെങ്കിൽ ഇല്ല.\nഅടുത്തത് മഞ്ഞളിന്റെ മികച്ച 10 ആരോഗ്യ ഗുണങ്ങൾ »\nമുമ്പത്തെ «ടെക്സസ് റിലേയിൽ യു‌ടി‌ഇ‌പിയുടെ അമുസൻ പുതിയ മീറ്റ് റെക്കോർഡ് സജ്ജമാക്കുന്നു


blog sites and blog writing feature by sunil m s | ബ്ലോഗ്‌സൈറ്റുകളും ബ്ലോഗെഴുത്തും വളരണം - MarunadanMalayali.com\nFebruary 13, 2015 | 12:15 PM IST | Permalink\nകഥകവിതലേഖനം എന്നിവയ്ക്ക് പ്രാധാന്യം നൽകി പ്രസിദ്ധീകരിക്കുന്ന മലയാളം ബ്ലോഗ്‌സൈറ്റുകളിൽ ബ്ലോഗുകളുടെ എണ്ണത്തിൽ വലുതായ ഇടിവു സംഭവിച്ചിരിക്കുന്നു. ഇത്തരം മൂന്നു മുഖ്യബ്ലോഗ്‌സൈറ്റുകളിൽ കഴിഞ്ഞഏതാനും വർഷങ്ങൾക്കിടയിൽ ഓരോമാസവും പ്രസിദ്ധീകരിിക്കപ്പെട്ട ബ്ലോഗുകളുടെ എണ്ണംകാണിക്കുന്ന ഗ്രാഫ് താഴെകൊടുക്കുന്നു.\nമൂന്നു ബ്ലോഗ്‌സൈറ്റുകളിലെ സ്ഥിതിയാണ് മുകളിലെ ഗ്രാഫ് കണക്കിലെടുത്തിരിക്കുന്നത്. ഇവയിലൊന്നിൽ 2008 മുതലുള്ള ബ്ലോഗുകളുടെ സംഖ്യകൾലഭ്യമാണ്. മറ്റു രണ്ടിടങ്ങളിൽ 2010, 11 മുതലുള്ളസംഖ്യകളും. മൂന്നു വ്യത്യസ്ത തോതുകൾതമ്മിലുള്ള സങ്കലനമായതുകൊണ്ട് 'വൈ' ആക്‌സിസിലെ സംഖ്യകൾ കൃത്യമല്ല. മൂന്നു ഗ്രാഫുകൾ, വെവ്വേറെ, കൊടുത്തിരുന്നെങ്കിൽ ഇതു പരിഹരിക്കപ്പെടുമായിരുന്നെങ്കിലും അപ്പോൾ ബ്ലോഗ്‌സൈറ്റുകൾ തമ്മിലുള്ളതാരതമ്യം സാദ്ധ്യമാകാതെ പോകുമായിരുന്നു. തോതുകൾ വ്യത്യസ്തമാണെങ്കിലും ഗ്രാഫുകൾ ചൂണ്ടിക്കാണിക്കുന്ന ദിശകൾ ഒന്നുതന്നെ. മറ്റൊരു കാര്യംകൂടി: ബ്ലോഗ്‌സൈറ്റുകളിലെ ബ്ലോഗുകളുടെ എണ്ണത്തിൽ പലപ്പോഴും മാറ്റങ്ങളുണ്ടാകുന്നുണ്ട്. ഒരേ മാസത്തെ സംഖ്യതന്നെ, ഇന്നു കാണുന്നതിൽ നിന്നു വ്യത്യസ്തമായിരിക്കാം നാളെ കാണുന്നത്. ഈയൊരു വ്യത്യാസമൊഴികെ, സംഖ്യകളിൽ കൃത്യത വരുത്താൻ ഞാൻ ശ്രമിച്ചിട്ടുണ്ട്.\nബ്ലോഗുകളുടെ എണ്ണത്തിൽ ഇടിവ്\nപരസ്പരം ബന്ധപ്പെടാതെ, സ്വതന്ത്രമായി വർത്തിക്കുന്നവയാണ് ഈ ബ്ലോഗ്‌സൈറ്റുകളെങ്കിലും, അവയിലെ ബ്ലോഗുകളുടെ എണ്ണത്തിൽ വന്നിരിക്കുന്ന ഏറ്റക്കുറച്ചിലുകൾ ഏകദേശം ഒരേസമയങ്ങളിൽത്തന്നെയാണെന്നു കാണാം.2010, 11 വർഷങ്ങളിൽ 'മാനം മുട്ടെ' തലയുയർത്തി നിന്നിരുന്ന ബ്ലോഗുകളുടെ എണ്ണം ഇപ്പോൾ നിലംതൊടുന്ന സ്ഥിതിയിലായിരിക്കുന്നു. ഈ മൂന്നു ബ്ലോഗ്‌സൈറ്റുകളിലെ ഏറ്റവുമുയരത്തിലെത്തിയ പ്രതിമാസസംഖ്യകളും ഇക്കഴിഞ്ഞ ജനുവരി മാസത്തെസംഖ്യകളും സംഖ്യകളിൽവന്നിരിക്കുന്ന ഇടിവുകളും താഴെകൊടുക്കുന്നു:\nഇത് വാക്കുകളിൽ വിശദീകരിക്കാം. ബ്ലോഗ്‌സൈറ്റ് ഒന്നിൽ 2010മാർച്ചിൽ 1385ബ്ലോഗുകൾ പ്രസിദ്ധീകരിക്കപ്പെട്ടിരുന്നു. ഇക്കഴിഞ്ഞ ജനുവരി മാസം അവിടെ ആകെ 338 ബ്ലോഗുകൾ മാത്രമാണ് പ്രസിദ്ധീകരിക്കപ്പെട്ടത്. എണ്ണത്തിലുണ്ടായിരിക്കുന്ന ഇടിവ് 75.6 ശതമാനം. മറ്റൊരുതരത്തിൽ പറഞ്ഞാൽ ബ്ലോഗുകളുടെഎണ്ണം കേവലം നാലിലൊന്നു മാത്രമായികുറഞ്ഞിരിക്കുന്നു.\nബ്ലോഗ്‌സൈറ്റ് രണ്ടിൽ 2012 ജൂലൈ മാസത്തിൽ 282 ബ്ലോഗുകൾ പ്രസിദ്ധീകരിക്കപ്പെട്ടിരുന്നു. അവിടെ, ഇക്കഴിഞ്ഞ ജനുവരിയിൽ 179 ബ്ലോഗുകൾ മാത്രമാണ് പ്രസിദ്ധീകരിക്കപ്പെട്ടത്. ഇവിടേയും ഇടിവുതന്നെ. ഇടിവ് 36.5 ശതമാനം.\nബ്ലോഗ്‌സൈറ്റ് മൂന്നിന്റെ നിലയാണ് ഏറ്റവും പരിതാപകരം: അവിടെ 2012 ജൂലൈയിൽ 500 ബ്ലോഗുകൾ പ്രസിദ്ധീകരിക്കപ്പെട്ടിരുന്നു. ആ സ്ഥാനത്ത്, ഇക്കഴിഞ്ഞമാസം വെറും 48 ബ്ലോഗുകൾ മാത്രം. ഇടിവ് 90.4 ശതമാനം. അതായത് ബ്ലോഗുകൾ പത്തിലൊന്നു മാത്രമായി കുറഞ്ഞിരിക്കുന്നു.\nഗ്രാഫുകൾ ചൂണ്ടുന്നത് തളർച്ചയിലേയ്ക്ക്\nബ്ലോഗ്‌സൈറ്റ് ഒന്നിൽ 2015 ജനുവരി വരെ ആകെ 55726 ബ്ലോഗുകൾ പ്രസിദ്ധീകരിക്കപ്പെട്ടതായി കാണുന്നുണ്ട്. ബ്ലോഗ്‌സൈറ്റ് രണ്ടിൽ 7355 ബ്ലോഗുകളും ബ്ലോഗ്‌സൈറ്റ് മൂന്നിൽ 12043 ബ്ലോഗുകളും പ്രസിദ്ധീകരിക്കപ്പെട്ടിട്ടുണ്ട്. ഇവ മൂന്നിലുമായി ആകെ 75124 ബ്ലോഗുകൾ. മറ്റനേകം മലയാളം ബ്ലോഗ്‌സൈറ്റുകളുണ്ടെങ്കിലും, മുൻപറഞ്ഞ മൂന്നു ബ്ലോഗ്‌സൈറ്റുകളിലെ കഥ-കവിത-ലേഖനം എന്നിവ പ്രസിദ്ധീകരിക്കുന്ന മലയാളം ബ്ലോഗ്‌സൈറ്റുകളെ ഉദാഹരണങ്ങളായി കണക്കാക്കാം. ഇവയുടെ വളർച്ചകളും തളർച്ചകളും മലയാളം ബ്ലോഗുലോകത്തിന്റെ വളർച്ചകളും തളർച്ചകളുമായി കണക്കാക്കുന്നതിൽ തെറ്റില്ലെന്നാണ് എന്റെ വിശ്വാസം. അങ്ങനെയെങ്കിൽ, മുകളിൽ കൊടുത്തിരിക്കുന്ന ഗ്രാഫ്ചൂണ്ടുന്നത് ഇത്തരം ബ്ലോഗ് സൈറ്റുകളുടെ തളർച്ചയിലേക്കാണ്. മുൻകാലങ്ങളെ അപേക്ഷിച്ച് വളരെക്കുറവുബ്ലോഗുകൾ മാത്രമേ ഇപ്പോൾ പോസ്റ്റു ചെയ്യപ്പെടുന്നുള്ളു.\nബ്ലോഗുകളുടെ എണ്ണത്തിലുള്ള കുറവ് ഇതേതോതിൽ തുടർന്നാൽ പല ബ്ലോഗ്‌സൈറ്റുകളിലും ബ്ലോഗുകൾ പോസ്റ്റു ചെയ്യപ്പെടാത്ത അവസ്ഥ സംജാതമായെന്നുവരാം. ബ്ലോഗുകൾ പോസ്റ്റുചെയ്യപ്പെടുന്നില്ലെങ്കിൽ കവിതകഥലേഖനങ്ങൾക്കു മുൻതൂക്കം നൽകുന്ന ബ്ലോഗ്‌സൈറ്റുകളുടെ പ്രവർത്തനം നിലച്ചെന്നുംവരാം. പോസ്റ്റുചെയ്യപ്പെട്ടു കഴിഞ്ഞിരിക്കുന്ന ബ്ലോഗുകളുടെ ശേഖരംതന്നെ അപ്രത്യക്ഷമായെന്നുംവരാം.\nപുതിയ എഴുത്തുകാരുടെ ഒരു രചന അച്ചടിമാദ്ധ്യമത്തിൽ പ്രസിദ്ധീകരിച്ചു വരികയെന്നത് ഒരു ചെറുലോട്ടറിയടിക്കുന്നതിനു തുല്യമാണ്. തിരസ്‌കാരമാണ് മിക്കപ്പോഴും സംഭവിക്കുക. പ്രസിദ്ധീകരിക്കുന്നെങ്കിൽത്തന്നെയും ചിലപ്പോൾ മാസങ്ങളോ കൊല്ലങ്ങളോ കഴിഞ്ഞായിരിക്കും. അച്ചടിച്ച ആനുകാലിക പ്രസിദ്ധീകരണങ്ങളുടെ പേജുകൾ പരിമിതമാണ്. വിലയും നിശ്ചിതം. ഒരു ലക്കത്തിൽ ഒരു ലേഖനമോ കഥയോ കൂടുതലായി ഉൾക്കൊള്ളിക്കാമെന്നു വച്ചാൽ പേജുകളുടെ പരിമിതി അതനുവദിക്കുകയില്ല.\nബ്ലോഗ്‌സൈറ്റുകളിൽ ഇത്തരം പരിമിതികളില്ല. എന്നും എത്ര ബ്ലോഗുകൾ വേണമെങ്കിലും പ്രസിദ്ധീകരിക്കാൻ അവക്കാകുന്നു. അച്ചടിമാദ്ധ്യമത്തിൽ മാസങ്ങളോളം കാത്തിരിക്കേണ്ടി വരുമ്പോൾ ബ്ലോഗ്‌സൈറ്റുകളിൽ അങ്ങേയറ്റം ഏതാനും മണിക്കൂറുകൾ മാത്രം കാത്തിരുന്നാൽമതി. ചില ബ്ലോഗ്‌സൈറ്റുകളിൽ പോസ്റ്റുചെയ്ത\nഉടൻതന്നെ ബ്ലോഗുകൾ പ്രസിദ്ധീകൃതമാകുന്നു. ബ്ലോഗ്‌സൈറ്റുകളുടെ മുഖ്യആകർഷണവും ഇതുതന്നെയാണ്. ബ്ലോഗ്‌സൈറ്റുകൾ തളർന്നാൽ അത് ബ്ലോഗർമാരെ വളരെയധികം നിരാശപ്പെടുത്തും. ബ്ലോഗ്‌സൈറ്റുകളുടെ തളർച്ചയകറ്റി, അവയെവളർത്താനുള്ള മാർഗ്ഗങ്ങൾആലോചിക്കാം.\nബ്ലോഗർ എന്തിനു ബ്ലോഗു പോസ്റ്റു ചെയ്യുന്നു?\nഒരുബ്ലോഗർ തന്റെ ബ്ലോഗു പോസ്റ്റുചെയ്യുന്നത് ചിലപ്രത്യേക ലക്ഷ്യങ്ങൾലാക്കാക്കിയാണ്:\n(1) തന്റെ ആശയം അന്യരെ അറിയിക്കാൻ.\nബ്ലോഗ് അനേകംപേർ വായിച്ചെങ്കിൽ മാത്രമേ മുൻപറഞ്ഞ നാലു ലക്ഷ്യങ്ങളുംനേടാനാകൂ. വായനക്കാരെ നേടാൻ ബ്ലോഗ്‌സൈറ്റുകൾക്ക് അച്ചടിച്ച ആനുകാലിക പ്രസിദ്ധീകരണങ്ങളുമായി മത്സരിക്കേണ്ടി വരുന്നു. അച്ചടിച്ച ആനുകാലിക പ്രസിദ്ധീകരണങ്ങളിൽ മുകളറ്റത്തു നിൽക്കുന്നവയെപ്പറ്റി 2014 ജനുവരിയിൽ പുറത്തുവന്ന ഇന്ത്യൻ റീഡർഷിപ്പ് സർവ്വേയിൽ കണ്ട കണക്കുകൾ താഴെകൊടുക്കുന്നു:\nമാതൃഭൂമി വാരിക.........2.42 ലക്ഷം പേർവായിക്കുന്നു\nമനോരമ വാരിക...........6.61 ''\nമാതൃഭൂമി വാരിക 2.42 ലക്ഷം പേർവായിക്കുമ്പോൾ, ഒരുബ്ലോഗ് ശരാശരി എത്ര പേർവായിക്കുന്നുണ്ട് എന്നുനോക്കാം. ഇതു കണ്ടുപിടിക്കുക എളുപ്പമല്ല. കാരണം ഭൂരിഭാഗം ബ്ലോഗ്‌സൈറ്റുകളിലും ഒരുബ്ലോഗ് ആകെ എത്ര പേർവായിച്ചു, അഥവാ ഒരു ബ്ലോഗിന് ആകെ എത്ര 'വ്യൂ' കിട്ടി എന്നു കാണാനാകുന്നില്ല. ഗ്രാഫിൽ രണ്ടാമതായും മൂന്നാമതായും കൊടുത്തിരിക്കുന്ന ബ്ലോഗ്‌സൈറ്റുകളിൽ ഈ സംഖ്യദൃശ്യമാണ്. അവയിൽ ഡിസംബർ മുതലുള്ള നൂറുബ്ലോഗുകൾക്കു കിട്ടിയിരിക്കുന്ന ശരാശരി വ്യൂ എത്രയെന്നു താഴെകൊടുക്കുന്നു:\nതൃപ്തിയും പ്രസിദ്ധിയും അപര്യാപ്തം\nമാതൃഭൂമി വാരികയിൽ അച്ചടിച്ചു വരുന്ന ഒരു രചന 2.42 ലക്ഷംപേർ വായിക്കുമ്പോൾ ബ്ലോഗ്‌സൈറ്റിലെ ഒരുബ്ലോഗ് ശരാശരി 71 പേർ മാത്രമാണു വായിക്കുന്നത്. മാതൃഭൂമി വാരികയിലൂടെ ഒരാശയം 2.42 ലക്ഷം പേർക്കു കൈമാറാനാകുമ്പോൾ രചയിതാവിനു ലഭിക്കുന്ന സംതൃപ്തി, ആ ആശയം വെറും 71 പേർക്കു മാത്രം കൈമാറുമ്പോൾ കിട്ടുകയില്ല. പ്രസിദ്ധിയുടെ സ്ഥിതിയും അതുതന്നെ. 2.42 ലക്ഷം പേർവായിക്കുമ്പോൾ രചയിതാക്കൾക്കു കിട്ടുന്ന പ്രസിദ്ധിയുമായി താരതമ്യം ചെയ്യുമ്പോൾ എഴുപത്തൊന്നു പേർമാത്രം ബ്ലോഗു വായിച്ചാൽകിട്ടുന്ന പ്രസിദ്ധിനിസ്സാരം.\nബ്ലോഗുകൾക്ക് അവാർഡുകളില്ല. ബ്ലോഗുകൾ എന്നൊരു വിഭാഗത്തെപ്പറ്റി കേരളസാഹിത്യ അക്കാദമി കേൾക്കുകപോലും ചെയ്ത ലക്ഷണമില്ല. അച്ചടിച്ച പുസ്തകങ്ങൾ മാത്രമേ അവർ അവാർഡുകൾക്കായിപരിഗണിക്കാറുള്ളു. ചില സംഘടനകൾ അവാർഡുകൾകൊടുക്കാറുണ്ട്. അവയിൽ മിക്കവയും അച്ചടിച്ച പുസ്തകങ്ങൾക്കുള്ളവ തന്നെയാണ്. ബ്ലോഗുകളെ ബ്ലോഗുകളായിത്തന്നെ പരിഗണിച്ചുകൊണ്ടുള്ള അവാർഡുകൾ കൊടുത്തതായി അറിവില്ല. ചില ബ്ലോഗ്‌സൈറ്റുകൾക്കകത്ത് സമ്മാനങ്ങളോ അവാർഡുകളോ നൽകപ്പെട്ടിരിക്കാം. പക്ഷേ, ബ്ലോഗ്‌സൈറ്റുകൾക്കു പുറത്തുനിന്ന് അംഗീകാരം ലഭിക്കുന്നില്ല. ബ്ലോഗുകളെ സാഹിത്യമായി ജനംപരിഗണിച്ചു തുടങ്ങിയിട്ടില്ല.\nപ്രതിഫലത്തിന്റെ കാര്യം പറയാതിരിക്കുകയാകും ഭേദം. മുൻപുപറഞ്ഞ മൂന്നു ബ്ലോഗ്‌സൈറ്റുകളിൽ ഇക്കഴിഞ്ഞ ജനുവരിവരെ പ്രസിദ്ധീകരിക്കപ്പെട്ടിട്ടുള്ള ആകെ ബ്ലോഗുകളുടെ എണ്ണം താഴെകൊടുക്കുന്നു:\nമറ്റനേകം മലയാളം ബ്ലോഗ്‌സൈറ്റുകളുണ്ടെങ്കിലും, അവയിലെ കണക്കുകൾ തേടിപ്പിടിക്കാൻ മുതിർന്നിട്ടില്ല. മുൻ പറഞ്ഞ മൂന്നു ബ്ലോഗ്‌സൈറ്റുകളിലെ കണക്കുകൾ തന്നെ ഈ ലേഖനത്തിലൂടെ നടത്തുന്ന പഠനത്തിനു മതിയായവയാണ്. ഈ മൂന്നു ബ്ലോഗ്‌സൈറ്റുകളിലായി 75124 ബ്ലോഗുകൾ പ്രസിദ്ധപ്പെടുത്തിയിട്ടുണ്ടെങ്കിലും അവയിലൊന്നിനുപോലും പ്രതിഫലം നൽകിയിട്ടുണ്ടാവില്ല. ഇത്രയധികം വിപുലമായ ഒരു രചനാശേഖരത്തിന്റെ രചയിതാക്കൾക്ക് ഒരു രൂപ പോലും പ്രതിഫലം കിട്ടിയിട്ടില്ലെന്ന വസ്തുത മിക്കമേഖലകളിലും പണത്തിനുമുൻതൂക്കം ലഭിച്ചുകൊണ്ടിരിക്കുന്ന ഇക്കാലത്ത് വിചിത്രമാണ്.\nബ്ലോഗിന് പച്ചക്കറിയുടെ വിലപോലുമില്ല\nഈ ലേഖനം എഴുതിത്ത്ത്തുടങ്ങിയ ദിവസം ഒരു കിലോ ക്യാരറ്റിന് 48രൂപ വിലയുണ്ടായിരുന്നു. തക്കാളിക്ക് 24 രൂപ. മുമ്പൊരിക്കൽ ക്യാരറ്റിന് എൺപതുരൂപ കവിഞ്ഞിരുന്നു. തക്കാളിക്ക് അറുപതും. ഇവക്കു മാത്രമല്ല, മറ്റെല്ലായിനം പച്ചക്കറിക്കും മുപ്പതും നാൽപതും രൂപവിലയുണ്ട്.എന്നാൽ ബ്ലോഗുകൾക്ക് ഒരുകിലോ തക്കാളിയുടെ വില പോലുമില്ല. ബ്ലോഗുകൾ പ്രതിഫലമർഹിക്കുന്നില്ലെന്നുള്ള പൊതുനിലപാടിൽ നീതിയില്ല. 75124ബ്ലോഗുകളിൽ ഒരു രൂപപോലും അർഹിക്കാത്തതായി ഒരെണ്ണംപോലും ഉണ്ടാകുമെന്നു തോന്നുന്നില്ല. തീരെ മൂല്യമില്ലാത്തവയായിരുന്നെങ്കിൽ അവ പ്രസിദ്ധീകരിക്കപ്പെടുമായിരുന്നില്ല. മുൻപറഞ്ഞ മൂന്നുബ്ലോഗ്‌സൈറ്റുകളിലും പരിശോധനക്കു വിധേയമായശേഷമാണ് ബ്ലോഗുകൾ പ്രസിദ്ധീകരിക്കപ്പെടാറ്. (ബ്ലോഗ്‌സൈറ്റ് മൂന്നിൽ ഈയടുത്തകാലത്തായി ഈ നിബന്ധനയിൽ അയവുവന്നിട്ടുണ്ട്.) ഓരോ ബ്ലോഗിനും അൽപമെങ്കിലും മൂല്യമുണ്ടായിരുന്നിരിക്കും. മൂല്യമില്ലാത്തൊരു ബ്ലോഗ് വെളിച്ചം കാണുകയുമില്ലായിരുന്നു. ബ്ലോഗിന്റെ മൂല്യത്തിനു തക്കപ്രതിഫലം ബ്ലോഗർമാർക്ക് കിട്ടേണ്ടതായിരുന്നു, പക്ഷേ, ഒരാൾക്കു പോലും കിട്ടിയിട്ടില്ല. 75124 ബ്ലോഗുകളിൽ ഒന്നിനു പോലും പ്രതിഫലം കൊടുത്തിട്ടില്ലെന്നെങ്ങനെറിയാം എന്നചോദ്യം ഇവിടെ ഉയരാം. അറിയാൻ കഴിഞ്ഞ വസ്തുതകളൊന്നും തന്നെമറിച്ചു സൂചിപ്പിക്കുന്നില്ല.\nഅച്ചടിമാദ്ധ്യമത്തിലെ സാഹിത്യം പണവുമായി കെട്ടുപിണഞ്ഞു കിടക്കുന്നു.അച്ചടിച്ച ഒരു പുസ്തകമെടുത്തു നോക്കിക്കോളൂ, അതിന്മേൽ തെളിച്ചമുള്ള, വലിയ അക്കങ്ങളിൽ അതിന്റെ വില അച്ചടിച്ചു വച്ചിരിക്കുന്നതുകാണാം. ആ തുക കൊടുത്തെങ്കിൽ മാത്രമേ ആ പുസ്തകം വാങ്ങാനാകൂ. ഭക്തിപാരവശ്യത്താലെഴുതിയ പുസ്തകമായാലും അഹിംസയെപ്പറ്റിയുള്ള പുസ്തകമായാലും, ദാരിദ്ര്യനിർമ്മാർജ്ജനം ത്വരിതപ്പെടുത്താനുള്ള പുസ്തകമായാലും തൊഴിലാളികളെ സംഘടിക്കാൻ ആഹ്വാനം ചെയ്യുന്ന പുസ്തകമായാലും സാമുദായികപരിഷ്‌കരണം ലാക്കാക്കുന്ന പുസ്തകമായാലും തത്വശാസ്ത്രത്തെപ്പറ്റിയുള്ള പുസ്തകമായാലും അവയുടെയെല്ലാം പുറകിൽ വിലയുണ്ടാകും. ഒരു പുസ്തകവും സൗജന്യമായി വിൽക്കപ്പെടുന്നില്ല. ഗ്രന്ഥകർത്താവിനെ സംബന്ധിച്ചിടത്തോളം പുസ്തകംപണമാണ്. പുസ്തകം വിറ്റഴിഞ്ഞാൽ ഗ്രന്ഥകർത്താവിനു പണംകിട്ടും സാധാരണക്കാർക്ക് സന്തോഷംനൽകുന്ന ഒന്നാണ് പണം. പുസ്തകരചയിതാക്കളുടെ കാര്യവും വ്യത്യസ്തമല്ല. രചന പുസ്തകമായി അച്ചടിപ്പിക്കാനുള്ള പ്രേരകങ്ങളിൽ മുഖ്യം പണംതന്നെ. സന്തോഷംമാത്രമല്ല, തുടർന്നെഴുതാനുള്ള പ്രചോദനവും പണത്തിൽ നിന്നുകിട്ടുന്നു.\nപുസ്തകം ഒരു വിൽപനച്ചരക്ക്\nഅച്ചടിച്ച പുസ്തകം ഒരു വിൽപ്പനച്ചരക്കാണ്. അതു വിൽപ്പനക്കായി വച്ചിരിക്കുന്നത് രചയിതാവും, പ്രസാധകൻ, കച്ചവടക്കാരൻ എന്നീ മൂന്നു പേർചേർന്നാണ്. വായനക്കാരുടെ പക്കൽനിന്ന് പുസ്തകത്തിന്റെ വിലയായി ഒരു നിശ്ചിതതുക ഈടാക്കാൻ അവർമൂവരും കൂടിതീരുമാനിച്ചിരിക്കുന്നു. വിലകൊടുക്കാതെ പുസ്തകംതുറന്ന് ഒരു സൂക്ഷ്മവായനയ്‌ക്കൊരുമ്പെട്ടുനോക്കിൻ. പുസ്തകക്കച്ചവടക്കാരൻ വന്ന് പുസ്തകംപിടിച്ചുവാങ്ങും. സൗജന്യവായന തുടരാൻശ്രമിച്ചാൽ അധികം താമസിയാതെ പുറത്തു പോകേണ്ടതായും വരും.\nപുസ്തകക്കച്ചവടക്കാരനെ കുറ്റം പറയാനാവില്ല. പുസ്തകക്കടയിൽ സൗജന്യവായന അനുവദിച്ചാൽ പുസ്തകക്കട ഒരു വായനശാലയായി മാറാൻ അധികസമയം വേണ്ട. പുസ്തകക്കച്ചവടക്കാരന്റെ (പ്രസാധകന്റേയും രചയിതാവിന്റേയും) വയറ്റത്തടിച്ചതുതന്നെ. പുസ്തകക്കച്ചവടക്കാരനു കമ്മീഷനും ഗ്രന്ഥകർത്താവിനു റോയൽറ്റിയും പ്രസാധകനു ലാഭവും കിട്ടുന്നതിന് പുസ്തകം ഒരു വിൽപനച്ചരക്കാകുകയും സൗജന്യവായന നടക്കാതിരിക്കുകയും പുസ്തകത്തിന്റെ പ്രതികൾവിറ്റഴിയുക്കുകയുംവേണം.\nഇവിടെയാണ് ബ്ലോഗർമാരുടെ മഹത്വം നാമറിയുന്നത്. തന്റെ പുസ്തകം സൗജന്യമായി ആരും വായിക്കാനിടവരരരതെന്ന് ഒരു പുസ്തകരചയിതാവ് ആഗ്രഹിക്കുമ്പോൾ 'എന്റെ ബ്ലോഗ് എല്ലാവരും ദയവായി വായിക്കണേ' എന്നായിരിക്കും ബ്ലോഗറുടെ പ്രാർത്ഥന. അച്ചടിച്ച പുസ്തകത്തിന്റെ രചയിതാവ് ആകാംക്ഷാപൂർവ്വം പുസ്തകപ്രസാധകരോടും പുസ്തകക്കച്ചവടക്കാരോടും എത്രകോപ്പികൾ വിറ്റുപോയയെന്നു വിളിച്ചന്വേഷിച്ചുകൊണ്ടിരിക്കുമ്പോൾ ആകെ എത്രപേർ തന്റെ ബ്ലോഗു വായിച്ചെന്നറിയാനായിരിക്കും ഒരു ബ്ലോഗറുടെ ആകാംക്ഷമുഴുവനും. കൂടുതൽ പേർ ബ്ലോഗു വായിച്ചിരിക്കുന്നതായി കണ്ടാൽ ബ്ലോഗർ കൂടുതൽ ആഹ്ലാദിക്കും. കഴിയുന്നത്ര പേരെക്കൊണ്ടു ബ്ലോഗു വായിപ്പിക്കുന്നതിലാണ് ബ്ലോഗറുടെ ആനന്ദമിരിക്കുന്നത്. കഴിയുന്നത്ര കോപ്പികൾ വിറ്റഴിക്കുന്നതിലാണ് ഗ്രന്ഥകർത്താവിന്റെ താത്പര്യം.\n75124 ബ്ലോഗുകൾ എഴുതിക്കൂട്ടിയിട്ടും പ്രതിഫലം വേണമെന്ന ആവശ്യം ബ്ലോഗർമാർ ഇതുവരെ മുന്നോട്ടുവച്ചിട്ടില്ല. അൽപം കുറഞ്ഞ തോതിലാണെങ്കിലും, അവർ വീണ്ടും വീണ്ടും ബ്ലോഗുകൾ എഴുതിക്കൊണ്ടിരിക്കുന്നു, പ്രതിഫലത്തെപ്പറ്റി ചിന്തിക്കുകപോലും ചെയ്യാതെ ബ്ലോഗ്‌സൈറ്റുകളിൽ അവപോസ്റ്റു ചെയ്തുകൊണ്ടിരിക്കുന്നു. പ്രതിഫലം കാംക്ഷിക്കാതെ, ഉള്ളിൽ നിന്ന് ഉറവയെടുക്കുന്ന, എഴുതാനുള്ള ആത്മാർത്ഥമായ പ്രചോദനംമൂലമാണ് ബ്ലോഗർമാർ ബ്ലോഗുകൾ രചിക്കുന്നത്. തങ്ങളുടെ ആശയങ്ങൾ അന്യർക്കുപകർന്നു കൊടുക്കണമെന്ന ആഗ്രഹംമൂലം അവർ അവ ബ്ലോഗുകളായി പൊതുജനസമക്ഷംഅവതരിപ്പിക്കുന്നു. വായനക്കാർ അവ വായിക്കുമ്പോൾ ബ്ലോഗർമാർ തൃപ്തിയടയുന്നു. പണം, പ്രതിഫലം എന്നിങ്ങനെയുള്ള ചിന്തകൾ ബ്ലോഗർമാരുടെ മനസ്സുകളെകളങ്കപ്പെടുത്തിയിട്ടില്ല.\nബ്ലോഗുകളെ സാഹിത്യമായി കണക്കാക്കണം\nബ്ലോഗുകൾക്ക് പ്രതിഫലം കിട്ടിയില്ലെങ്കിലും സാരമില്ല, പ്രസിദ്ധിയും അംഗീകാരവും അവാർഡുകളും തീർച്ചയായും ലഭിക്കണം. അംഗീകാരവും അവാർഡുകളും ഖ്യാതിയുമെല്ലാം അച്ചടിച്ച പുസ്തകങ്ങളുടെ രചയിതാക്കൾക്കും മാത്രമായി ഉഴിഞ്ഞുവെയ്ക്കപ്പെട്ടിരിക്കുന്നു. മുന്നൂറിലേറെ ബ്ലോഗുകൾ പോസ്റ്റുചെയ്തു കഴിഞ്ഞിരിക്കുന്ന ബ്ലോഗർമാർ നമ്മുടെ ഇടയിലുണ്ട്. ബ്ലോഗുകളുടെ എണ്ണം മുന്നൂറല്ല, അഞ്ഞൂറോ, ആയിരമോ തികഞ്ഞാലും ഇന്നത്തെ ചുറ്റുപാടിൽ ബ്ലോഗർ, ബ്ലോഗർ മാത്രമായിതുടരും. സാഹിത്യകാരൻ അല്ലെങ്കിൽ സാഹിത്യകാരി എന്നവിശേഷണം ബ്ലോഗർക്ക് ഒരിക്കലും അനുവദിച്ചുകിട്ടുന്നില്ല. ബ്ലോഗർമാരുടെ സമ്മേളനത്തിൽ അവർസ്വയം എഴുത്തുകാരെന്നു വിശേഷിപ്പിക്കാൻ ധൈര്യപ്പെട്ടേക്കാം. പക്ഷേ, പ്രശസ്തരായ സാഹിത്യകാരന്മാരുടെ സമക്ഷത്തിൽ ബ്ലോഗർമാർ അത്തരം അവകാശവാദങ്ങളൊന്നും ഉന്നയിക്കാൻധൈര്യപ്പെടാറില്ല. പ്രശസ്തരായ എഴുത്തുകാരാകട്ടെ ബ്ലോഗർമാരോട് സഹഎഴുത്തുകാരെന്ന നിലയിൽ സ്‌നേഹാദരങ്ങൾ കാണിക്കാറുമില്ല. ബ്ലോഗിലെവിടെ സാഹിത്യം എന്ന ഒരവജ്ഞ പല ഴുത്തുകാരും പരോക്ഷമായെങ്കിലും പ്രകടിപ്പിച്ചതായി കേട്ടിട്ടുമുണ്ട്.\nപ്രശസ്തരായ എഴുത്തുകാർ ബ്ലോഗെഴുതാറില്ലെന്നാണുതോന്നുന്നത്. രണ്ടോ, മൂന്നോ, പേരുടെ രചനകൾ ബ്ലോഗ്‌സൈറ്റുകളിൽ കാണാറുണ്ടെന്നതു വിസ്മരിക്കുന്നില്ല. പക്ഷേ,അവയും അച്ചടിമാദ്ധ്യമത്തിൽ വന്നശേഷമായിരിക്കാം. ബ്ലോഗ്‌സൈറ്റുകളിൽ വരുന്നത്. അച്ചടിമാദ്ധ്യമത്തെ വെടിഞ്ഞ് ബ്ലോഗുലോകത്തേ്ക്ക് പ്രശസ്തരായ ആരുംതന്നെ ചേക്കേറിയതായി അറിവില്ല. ബ്ലോഗ്‌സൈറ്റുകളിൽ പ്രതിഫലമില്ലാത്തത് മുഖ്യകാരണങ്ങളിലൊന്നായിരിക്കണം. അച്ചടിച്ച മാദ്ധ്യമത്തിൽ പതിവായെഴുതി അതിജീവനം നടത്തുന്നപലരുമുണ്ടാകും. ബ്ലോഗെഴുത്ത് കൂലിയില്ലാപ്പണിയായി തുടരുന്നതുകൊണ്ട് അതിലൂടെയുള്ള അതിജീവനം ഇന്നുസാദ്ധ്യമല്ല.\nഅച്ചടിച്ചമാദ്ധ്യമത്തിൽ നിന്നുകിട്ടുന്നതിനു തുല്യമായപ്രതിഫലം ബ്ലോഗ്‌സൈറ്റുകളിൽ നിന്നു കിട്ടുന്നെങ്കിൽ ബ്ലോഗെഴുതാൻ പ്രശസ്തരും മുന്നോട്ടു വരും. പ്രതിഫലത്തോടൊപ്പം പ്രസിദ്ധിയും, അംഗീകാരവും അവർ ആവശ്യപ്പെടും. അവക്കെല്ലാംപുറമെ, അച്ചടിമാദ്ധ്യമത്തിന്റെനിലവാരം ബ്ലോഗ്‌സൈറ്റുകൾക്കും ഉണ്ടാകണം എന്ന നിർബന്ധനയും അവർ മുന്നോട്ടുവയ്ക്കും. പണവും, പ്രസിദ്ധിയും, അംഗീകാരവും, സംതൃപ്തിയും, നേടിത്തരാൻ ബ്ലോഗ്‌സൈറ്റുകൾക്കാകുമ്പോൾ പ്രശസ്ത സാഹിത്യകാരന്മാരും, സാഹിത്യകാരികളും, ബ്ലോഗ്‌സൈറ്റുകളിലെത്തും തീർച്ച. അതുവരെ അവരിൽ ഭൂരിഭാഗംപേരും ബ്ലോഗ്‌സൈറ്റുകളിൽ നിന്ന് അകന്നുനിൽക്കും.\nസാങ്കേതികപുരോഗതി ബ്ലോഗുകൾക്ക് അനുകൂലം\nഅച്ചടിച്ച ഒരു പുസ്തകം വായിക്കണമെങ്കിൽ അത് കൈയിൽ കിട്ടണം. എങ്കിൽ മാത്രമേ അതു വായിക്കാനാകുകയുള്ളു. എന്നാൽ ഇന്റർനെറ്റിലൂടെ ബ്ലോഗുകൾ വായിക്കാൻ ലോകത്തിന്റെ ഏതു ഭാഗത്തു ജീവിക്കുന്നവർക്കും സാധിക്കുന്നു. 2013 മാർച്ചിൽ വയറിൽക്കൂടിയുള്ളതും വയറിൽക്കൂടിയല്ലാത്തതുമായി ആകെ 898 ദശലക്ഷം ഇന്റർനെറ്റ് ഉപഭോക്താക്കൾ ഇന്ത്യയിലുണ്ടായിരുന്നെന്ന് ട്രായിയുടെ കണക്കുകൾ കാണിക്കുന്നു. അതായത് 89.8 കോടി. കേരളാ വയർലെസ് ടെലിക്കോമിന്റെ 2013 മാർച്ചിലെ കണക്കനുസരിച്ച് കേരളത്തിലെ ആകെ ഇന്റർനെറ്റു വരിക്കാർ 30,692,668 ആണ്. മൂന്നു കോടിയിലേറെ. കേരളത്തിലെ ജനസംഖ്യയ്ക്കടുത്തു വരുന്നു അത്. ഗ്രാമങ്ങളെ 100 എം ബി പി എസ് വേഗമുള്ള ബ്രോഡ്ബാന്റു കൊണ്ട് ബന്ധിപ്പിക്കാനൊരുങ്ങുകയാണ് കേന്ദ്രസർക്കാർ. ഈ പശ്ചാത്തലത്തിൽ ചുരുങ്ങിയത് ഒരു ലക്ഷം പേരെയെങ്കിലും ആകർഷിക്കാൻ ഉൽക്കർഷേച്ഛുക്കളായ ബ്ലോഗ്‌സൈറ്റുകൾക്കു കഴിയും. ഒരു ലക്ഷം പേർ കയറിയിറങ്ങിപ്പോകുന്നൊരു ബ്ലോഗ്‌സൈറ്റിന് പരസ്യങ്ങളിലൂടെ നല്ലൊരു വരുമാനം നേടാനാകും. എത്ര ഇന്റർനെറ്റ് ഉപഭോക്താക്കളുണ്ടോ അവരുടെയെല്ലാം വിരൽത്തുമ്പിലാണ് ബ്ലോഗുകൾ. യാതൊരു പരിമിതിയുമില്ലാതെ എത്ര ബ്ലോഗുകൾ വേണമെങ്കിലും വായിക്കാവുന്ന അവസ്ഥ. ലോകത്ത് ആകെ 3.61 കോടി മലയാളികളുണ്ടെന്നാണു വിക്കിപ്പീഡിയയിൽ കാണുന്നത്. ഇന്റർനെറ്റിലൂടെ ദേശത്തും വിദേശത്തുമുള്ള 3.61 കോടി മലയാളികൾക്കും എല്ലാ ബ്ലോഗുകളും അനായാസേന വായിക്കുക സാങ്കേതികമായി ഇന്നു സാദ്ധ്യമാണ്.\nസാങ്കേതിക സൗകര്യം ഉപയോഗിക്കുന്നില്ല\nഇത്തരത്തിൽ ഓരോ മലയാളിക്കും ബ്ലോഗുകൾ വായിക്കാനുള്ള സാങ്കേതിക സൗകര്യം ഇന്നു നിലവിലുണ്ടെങ്കിലും ഭൂരിഭാഗം ബ്ലോഗ്‌സൈറ്റുകളിലും ബ്ലോഗു വായിക്കുന്നവരുടെ എണ്ണം നൂറു തികയാറില്ലെന്നാണ് എന്റെ ഊഹം. ഒരു ബ്ലോഗ് 'വ്യൂ' ചെയ്തവരുടെ എണ്ണം മുൻ പറഞ്ഞ മൂന്നു ബ്ലോഗ്‌സൈറ്റുകളിൽ രണ്ടെണ്ണത്തിൽ മാത്രമാണ് കാണാനായത്. അവിടങ്ങളിൽ ഡിസംബർ മാസം മുതലുള്ള നൂറു ബ്ലോഗുകൾക്കു കിട്ടിയിരിക്കുന്ന ശരാശരി 'വ്യൂ'കൾ എഴുപത്തൊന്നും അമ്പത്താറും മാത്രമായിരുന്നെന്ന് ഒരു മുൻ ഖണ്ഡികയിൽ പറഞ്ഞു കഴിഞ്ഞിട്ടുണ്ട്. കേരളത്തിൽ 3.07 കോടി ഇന്റർനെറ്റ് ഉപഭോക്താക്കളുള്ളതുകൊണ്ട് അവരിൽ ഒരു ശതമാനം പേരെങ്കിലും ബ്ലോഗുകൾ വായിച്ചിരുന്നെങ്കിൽ ഈ രണ്ടു ബ്ലോഗ്‌സൈറ്റുകളിലെ ഓരോ ബ്ലോഗിനുമുള്ള ശരാശരി വ്യൂ എഴുപത്തൊന്ന്, അമ്പത്താറ് എന്നീ സംഖ്യകളിൽ ഒതുങ്ങുന്നതിനു പകരം മൂന്നു ലക്ഷം കവിയുമായിരുന്നു!\nബ്ലോഗുകൾക്ക് അച്ചടിച്ച ആനുകാലികങ്ങളേക്കാൾ കൂടുതൽ വായനക്കാരെ കിട്ടാനുള്ള സാങ്കേതികസംവിധാനം നിലവിൽ വന്നിട്ട് വർഷങ്ങളായെങ്കിലും അത്രത്തോളം വായനക്കാരെ പതിവായി ബ്ലോഗുകളിലേയ്ക്കാകർഷിക്കാൻ ഇതുവരെ ബ്ലോഗ്‌സൈറ്റുകൾക്കു കഴിഞ്ഞിട്ടില്ല. അവരതിനു ശ്രമിച്ചിട്ടില്ലെന്നതാണു സത്യം. സർക്കാരുമായുള്ള ഇടപാടുകളുൾപ്പെടെ അനേകം കാര്യങ്ങൾക്ക് ഇന്റർനെറ്റ് വ്യാപകമായി ഉപയോഗിക്കപ്പെടുന്നുണ്ടെങ്കിലും ബ്ലോഗ്‌സൈറ്റുകൾ ഈ സാങ്കേതിക സൗകര്യം വേണ്ടവിധത്തിൽ ഉപയോഗിച്ചിട്ടില്ല. ഈ സാങ്കേതിക സൗകര്യം വേണ്ടുംവണ്ണം ഉപയോഗിക്കാനായാൽ അച്ചടിമാദ്ധ്യമത്തെ പുറന്തള്ളാൻ ബ്ലോഗ്‌സൈറ്റുകൾക്കാകും. വാസ്തവത്തിൽ ഇന്നത്തെ ഓരോ ബ്ലോഗ്‌സൈറ്റും ഭാവിയിലെ ആനുകാലികമാണ്. ബ്ലോഗ്‌സൈറ്റുകൾ ഉണർന്നാൽ അച്ചടിമാദ്ധ്യമങ്ങളും ഓൺലൈൻ ലോകത്തേയ്ക്ക് കുടിയേറാൻ നിർബ്ബദ്ധരാകും. പത്രങ്ങളിലും ചാനലുകളിലും ഇടയ്ക്കിടെ പരസ്യങ്ങൾ കൊടുക്കുകയും ഉന്നതരായ ഏതാനും സാഹിത്യകാരന്മാരേയും സാഹിത്യകാരികളേയും ബ്ലോഗ്‌സൈറ്റുകളിലേയ്ക്കു ക്ഷണിച്ചുകൊണ്ടുവരികയും ചെയ്താൽ ആഴ്ചകൾ കൊണ്ട് അത്തരം ബ്ലോഗ്‌സൈറ്റുകളിൽ ലക്ഷം വായനക്കാരെ ആകർഷിക്കാനാകും എന്നുറപ്പ്. ഇംഗ്ലീഷിലൊരു ചൊല്ലുണ്ട്: ദി ഏർളി ബേർഡ് ഗെറ്റ്‌സ് ദ വേം. ആദ്യം തുടങ്ങുന്നവർക്ക് കൂടുതൽ വിജയസാദ്ധ്യതയുണ്ട് എന്നർത്ഥം.\nശരാശരി എഴുപത്തൊന്നു പേർ മാത്രം ബ്ലോഗുകൾ വായിക്കുന്നെന്നു പറഞ്ഞുവല്ലോ. ഇവരിൽത്തന്നെ ഭൂരിഭാഗവും ബ്ലോഗർമാർ തന്നെയാണ്. ബ്ലോഗർമാരാണ് മിക്ക ബ്ലോഗ്‌സൈറ്റുകളിലേയും സ്ഥിരം സന്ദർശകർ. തങ്ങളുടെ പുതിയ ബ്ലോഗുകൾ പോസ്റ്റു ചെയ്യാനും പോസ്റ്റു ചെയ്ത ബ്ലോഗുകൾ എത്ര പേർ വായിച്ചു, അവയ്ക്ക് കിട്ടിയ പ്രതികരണങ്ങൾ എന്തെല്ലാം എന്നറിയാനുമായി ബ്ലോഗർമാർ ബ്ലോഗ്‌സൈറ്റുകളിൽ പതിവായി വരുന്നു. തങ്ങളുടെ സന്ദർശനത്തിനിടയിൽ അവർ മറ്റു ബ്ലോഗർമാരുടെ രചനകളും വായിക്കുന്നു, പ്രതികരണമെഴുതുന്നു, പ്രോത്സാഹിപ്പിക്കുന്നു. ഈ പരസ്പരപ്രോത്സാഹനം കൂടുതൽ രചനകളുമായെത്താൻ ബ്ലോഗർമാരെ പ്രേരിപ്പിക്കുന്നു. വാസ്തവത്തിൽ ഈ പരസ്പരപ്രോത്സാഹനമാണ് ഇതുവരെ ബ്ലോഗർമാർക്കു കിട്ടിയിട്ടുള്ള ഏക പ്രോത്സാഹനം. ബ്ലോഗുകളുടെ എണ്ണം കുറഞ്ഞതോടെ ഈ പ്രോത്സാഹനവും വളരെ കുറഞ്ഞിട്ടുണ്ടാകണം. ഗൗരവതരമായ വായന നടത്തുന്ന, ബ്ലോഗർമാരല്ലാത്ത, വായനക്കാരുടെ ദൗർലഭ്യം ഇന്നു മിക്ക ബ്ലോഗ്‌സൈറ്റുകളിലുമുണ്ട്.\nചർച്ചകൾക്ക് ഏറ്റവും പറ്റിയ വേദിയാണ് ബ്ലോഗ്‌സൈറ്റുകൾ. കാതലായ വിഷയങ്ങളെപ്പറ്റി വളരെയധികം പേർക്ക് ഒരേ സമയം പങ്കെടുക്കാവുന്ന ചർച്ചാവേദി ബ്ലോഗ്‌സൈറ്റുകളിലുണ്ട്. ഫേസ്‌ബുക്കിലേതിനേക്കാൾ അർത്ഥപൂർണ്ണമായ ചർച്ചകൾ ബ്ലോഗ്‌സൈറ്റുകളിൽ സാദ്ധ്യമാണ്. ചില ബ്ലോഗ്‌സൈറ്റുകളിൽ അത്തരം ചർച്ചകൾ നടക്കാറുമുണ്ട്. അവിടേയും ചർച്ചയിൽ പങ്കെടുക്കുന്നവരുടെ എണ്ണം തീരെച്ചെറുതായതുകൊണ്ട് അവയിൽ നിന്ന് വ്യക്തവും സമൂഹത്തിനു സ്വീകാര്യവുമായ ദിശാബോധം പലപ്പോഴും ഉരുത്തിരിഞ്ഞു വരാറില്ല. അച്ചടിച്ച ആനുകാലികങ്ങളിൽ ഇത്തരം ചർച്ചകൾ അസാദ്ധ്യമാണ്. ചാനലുകളിൽ ചർച്ചകൾ നടക്കാറുണ്ടെങ്കിലും അവയിൽ പങ്കെടുക്കാൻ വേണ്ടി നിശ്ചിതസമയത്ത് നിശ്ചിതസ്ഥലത്ത് എത്തേണ്ടി വരുന്നു. ഇത്തരം പരിമിതികൾ ബ്ലോഗ്‌സൈറ്റുകളിലെ ചർച്ചകൾക്കില്ല. ലോകത്തിന്റെ ഏതു ഭാഗത്തുള്ളവർക്കും ബ്ലോഗ്‌സൈറ്റുകളിലെ ചർച്ചകളിൽ പങ്കെടുക്കാനാകുന്നു. വളരെയധികം പേർ ഈ ഓൺലൈൻ ചർച്ചകളിലേയ്ക്ക് ആകർഷിക്കപ്പെടുകയാണെങ്കിൽ അവ സമൂഹത്തിന് ദിശാബോധം നൽകുന്ന എറ്റവും മികച്ച വേദികളായിത്തീരും. സന്ദർശകരുടെ ദൗർലഭ്യം ചർച്ചകളേയും പ്രതികൂലമായി ബാധിച്ചിരിക്കുന്നു. മുൻ പറഞ്ഞ മൂന്നു ബ്ലോഗ്‌സൈറ്റുകളിലൊന്നിൽ നാലു മാസമായി പുതിയ ചർച്ചകളുണ്ടായിട്ടില്ല.\nഇന്നുള്ള മിക്ക മലയാളം ബ്ലോഗ്‌സൈറ്റുകളും നിലനിൽക്കുന്നത് അവയുടെ ഉടമകളുടെ മഹാമനസ്‌കത കൊണ്ടു മാത്രമാണ്. ഭൂരിഭാഗം ബ്ലോഗ്‌സൈറ്റുകൾക്കും വരുമാനമില്ല. വരുമാനം നേടാൻ തുടങ്ങിയിരിക്കുന്ന ഏതാനും ചില ബ്ലോഗ്‌സൈറ്റുകളുണ്ട്. പക്ഷേ അവയുടെ വരുമാനം ചെലവിനോളം വരുന്നുണ്ടോ എന്നു സംശയമാണ്.\nഅച്ചടിച്ച ഒരാനുകാലികത്തിന്റെ കാര്യമെടുക്കാം. ഉദാഹരണം മാതൃഭൂമി വാരിക. വാരികയ്ക്ക് രചയിതാക്കൾ രചനകൾ അയച്ചുകൊടുക്കുന്നു. വാരിക അവ പ്രസിദ്ധീകരിക്കുന്നു. വാരികയിൽ പ്രദർശിപ്പിക്കാനായി പരസ്യദാതാക്കൾ പരസ്യങ്ങളും പണവും വാരികയ്ക്കു നൽകുന്നു. വാരിക അച്ചടിച്ചുകഴിയുമ്പോൾ വായനക്കാരത് പണം കൊടുത്തു വാങ്ങുന്നു. വാരിക തങ്ങളുടെ വരുമാനത്തിൽ നിന്ന് തൊഴിലാളികൾക്കു ശമ്പളവും രചയിതാക്കൾക്കു പ്രതിഫലവും ഉടമകൾക്ക് ലാഭവിഹിതവും നൽകുന്നു. അധികലാഭം മൂലധനത്തിൽ ചേർക്കുന്നു. താഴെ കൊടുക്കുന്ന ചിത്രം ഇതു വ്യക്തമാക്കുന്നു.\nഇനി ബ്ലോഗ്‌സൈറ്റുകളുടെ കാര്യമെടുക്കാം. ചുരുക്കം ചില ബ്ലോഗ്‌സൈറ്റുകൾക്ക് പരസ്യവരുമാനം കിട്ടിത്തുടങ്ങിയിട്ടുണ്ടെങ്കിലും ഭൂരിപക്ഷം ബ്ലോഗ്‌സൈറ്റുകൾക്കും ഒന്നുകിൽ പരസ്യവരുമാനമില്ല, അല്ലെങ്കിൽ പരസ്യവരുമാനം വളരെച്ചെറുതാണ്. എന്നാൽ ചെലവുകളാകട്ടെ പലതുമുണ്ട്. എല്ലാ ചെലവുകളും ബ്ലോഗ്‌സൈറ്റുടമ സ്വന്തം പോക്കറ്റിൽ നിന്നെടുക്കുന്നു. അച്ചടിച്ച വാരികയ്ക്ക് വാരികയിൽ നിന്നുള്ള വരുമാനമുള്ളപ്പോൾ, ബ്ലോഗ്‌സൈറ്റുടമയ്ക്ക് ബ്ലോഗ്‌സൈറ്റിൽ നിന്നു വരുമാനമില്ല. ചെലവു മാത്രമേയുള്ളു. മൂലധനം കുറഞ്ഞുകൊണ്ടേയിരിക്കുന്നു. താഴെ കൊടുക്കുന്ന ചിത്രത്തിൽ ഇതു വ്യക്തമാണ്.\nബ്ലോഗ്‌സൈറ്റുകളുടെ ചെലവുകൾ ബ്ലോഗ്‌സൈറ്റുകളുടെ വലിപ്പത്തെ ആശ്രയിച്ചിരിക്കുന്നു. കൂടുതൽ ഉള്ളടക്കം (കണ്ടന്റ്) ഉള്ളതും കൂടുതൽ ഉള്ളടക്കം ഉൾക്കൊള്ളാൻ സൗകര്യപ്പെടുത്തിയിരിക്കുന്നതുമാ!യ ബ്ലോഗ്‌സൈറ്റുകൾ കൂടുതൽ ചെലവു വഹിക്കേണ്ടി വരുന്നു. ബ്ലോഗർമാർക്കുള്ള പ്രതിഫലം ബ്ലോഗ്‌സൈറ്റിന്റെ ചെലവുകളിൽ ഇനിയും പെടുത്തേണ്ടതായാണിരിക്കുന്നത്.\nമൂലധനം തന്നെ ആശ്രയം\nലാഭമോ വരുമാനമോ ഇല്ലെങ്കിൽ കൂടിയും, ബ്ലോഗ്‌സൈറ്റ് ഒരു സാമ്പത്തിക സംരംഭം തന്നെയാണ്. അതിനെ ഒരു ചെറുകിട വ്യവസായമായി കണക്കാക്കാം. ലാഭമില്ലാതെ, ചെലവു മാത്രമുണ്ടാക്കുന്ന എല്ലാ സംരംഭങ്ങളുടേയും അസ്തിത്വം അവയ്ക്കു ലഭ്യമാകുന്ന മൂലധനത്തെ ആശ്രയിച്ചിരിക്കുന്നു. മൂലധനസ്രോതസ്സു വറ്റിക്കഴിയുമ്പോൾ സംരംഭത്തിന്റെ പ്രവർത്തനം നിലയ്ക്കുന്നു. പ്രവർത്തനച്ചെലവു നിർവ്വഹിക്കാനുള്ള വരുമാനമെങ്കിലും ഉണ്ടാകാത്തിടത്തോളം കാലം മൂലധനത്തിൽ കുറവു വന്നുകൊണ്ടേയിരിക്കും. എന്നെങ്കിലുമത് വറ്റിവരളുകയും ചെയ്യും.\nലാഭം കാംക്ഷിക്കാത്ത സംരംഭം\nപണം സമ്പാദിക്കാൻ വേണ്ടി നല്ലതും നല്ലതല്ലാത്തതുമായ മാർഗ്ഗങ്ങളിൽക്കൂടി ജനം കിണഞ്ഞു പരിശ്രമിച്ചുകൊണ്ടിരിക്കുന്നൊരു കാലമാണിത്. പണം എത്ര കിട്ടിയാലും മതിയാകാത്ത, മതി വരാത്ത അവസ്ഥ. ഒന്നു വച്ച് പത്തെടുക്കാനും പത്തു വച്ച് നൂറെടുക്കാനും തിരക്കു കൂട്ടുന്ന ജനത. അതിനിടയിൽ ലാഭം കാംക്ഷിക്കാതെ, ലാഭം ലഭിക്കാതെ ആരാണ് പണം ചെലവാക്കിക്കൊണ്ടേയിരിക്കുക ! ഒരു കൂട്ടം ബ്ലോഗർമാർക്ക് ഇഷ്ടമുള്ളതൊക്കെ എഴുതി പ്രദർശിപ്പിക്കാൻ വേണ്ടി തുടർച്ചയായി പണം മുടക്കാനുള്ള പ്രചോദനം ബ്ലോഗ്‌സൈറ്റുടമകൾക്ക് എങ്ങനെ കിട്ടുന്നു എന്നു മനസ്സിലാക്കാൻ എനിക്കിതേവരെ കഴിഞ്ഞിട്ടില്ല. സ്വന്തം പണം അന്യർക്കു വേണ്ടി ചെലവഴിക്കുന്ന ഈ പതിവ് എന്നെങ്കിലും ഒരു ദിനം ബ്ലോഗ്‌സൈറ്റുടമകൾ നിർത്താനാണു സാദ്ധ്യത.\nബ്ലോഗ്‌സൈറ്റുകൾ ചെയ്തുകൊണ്ടിരിക്കുന്നത് ബ്ലോഗർമാരെ സംബന്ധിച്ചിടത്തോളം വലിയൊരു സേവനമാണെന്നു പറഞ്ഞുവല്ലോ; ബ്ലോഗർമാർക്കു മാത്രമായുള്ള സാമൂഹ്യസേവനം. മിക്ക ബ്ലോഗ്‌സൈറ്റുകളിലും ബ്ലോഗർമാർ തന്നെയാണു വായനക്കാരും. എങ്കിലും ബ്ലോഗർമാരല്ലാത്ത കുറച്ചു വായനക്കാർ ചില ബ്ലോഗ്‌സൈറ്റുകളിലെങ്കിലുമുണ്ട്. അത്തരം വായനക്കാർക്ക് സൗജന്യവായന ലഭ്യമാക്കുന്നതുകൊണ്ട് ബ്ലോഗ്‌സൈറ്റുകൾ വായനക്കാരെ സംബന്ധിച്ചിടത്തോളവും ഒരു സൗജന്യസേവനം തന്നെയാണു ചെയ്യുന്നത്.\nസൗജന്യസേവനങ്ങൾ അധികകാലം നീണ്ടു നിൽക്കുകയില്ല. ബ്ലോഗ്‌സൈറ്റുകൾ ബ്ലോഗർമാർക്കും ബ്ലോഗുവായനക്കാർക്കും ലഭ്യമാക്കിക്കൊണ്ടിരിക്കുന്ന ഈ സൗജന്യസേവനം ഒന്നുകിൽ അവസാനിക്കും. അല്ലെങ്കിലത് സൗജന്യമല്ലാതായിത്തീരും. ഈ ചുരുങ്ങിയ കാലത്തിനകം പ്രവർത്തനരഹിതമായിത്തീർന്നിട്ടുള്ള അഞ്ചു ബ്ലോഗ്‌സൈറ്റുകളെ എനിക്കറിയാം. അത്തരം ബ്ലോഗ്‌സൈറ്റുകളുടെ എണ്ണം വർദ്ധിക്കാനാണിട.\nഒരു വ്യാവസായികസംരംഭത്തിന്റെ വളർച്ച നിർണ്ണയിക്കുക എളുപ്പമാണ്. ലാഭവും ലാഭശതമാനവും മാത്രം നോക്കിയാൽ മതി. മുൻ വർഷത്തേക്കാൾ ഉയർന്ന ലാഭവും ലാഭശതമാനവും സംരംഭം വളർന്നതിനുള്ള തെളിവാണ്. എന്നാൽ ലാഭം പോകട്ടെ, വരുമാനം പോലുമുണ്ടാക്കാത്ത ഒരു ബ്ലോഗ്‌സൈറ്റിന് സാമ്പത്തികവളർച്ചയില്ല. ബ്ലോഗുകളുടെ എണ്ണം വർദ്ധിക്കുമ്പോൾ ബ്ലോഗ്‌സൈറ്റിന്റെ ചെലവു വർദ്ധിക്കുന്നു. ബ്ലോഗുകളുടെ എണ്ണത്തിലുള്ള വർദ്ധന ബ്ലോഗർമാരേയും ബ്ലോഗുവായനക്കാരേയും സംബന്ധിച്ചിടത്തോളം നല്ല കാര്യമാണെങ്കിലും, അത് ബ്ലോഗ്‌സൈറ്റിന്റെ സാമ്പത്തിക വളർച്ചയിലേയ്ക്കു നയിക്കാത്തതു കൊണ്ട് ബ്ലോഗുകളുടെ എണ്ണത്തിലുള്ള വർദ്ധന ബ്ലോഗ്‌സൈറ്റിന്റെ വളർച്ചയുടെ സൂചകമാകുകയില്ല.\nബ്ലോഗർമാരുടെ സർഗ്ഗവാസന പുറത്തുകൊണ്ടുവരാൻ സ്വന്തം പണമുപയോഗിച്ച് സഹായിച്ചുകൊണ്ടിരിക്കുന്ന ബ്ലോഗ്‌സൈറ്റുകൾക്കു വരുമാനമുണ്ടാകേണ്ടത് ബ്ലോഗ്‌സൈറ്റുകളുടെ മാത്രമല്ല, ബ്ലോഗർമാരുടേയും ആവശ്യമാണ്. വരുമാനമില്ലാത്ത ബ്ലോഗ്‌സൈറ്റുകളുടെ ചെലവുകൾ നിറവേറിപ്പോകുന്നത് അവയുടെ ഉടമകളുടെ ആവേശം ഒന്നുകൊണ്ടു മാത്രമാണ്. വെബ്‌സൈറ്റ് ടെക്‌നിക്കൽ ടീമിന്റെ ചാർജ്ജുകളും സെർവർ സ്‌പേസിന്റെ വാടകയും ബന്ധപ്പെട്ട മറ്റു ചെലവുകളും സ്വന്തം പോക്കറ്റിൽ നിന്നെടുക്കാനുള്ള ആവേശം പല ഉടമകളും കുറഞ്ഞൊരു കാലം പ്രദർശിപ്പിച്ചെന്നു വരാം. ബ്ലോഗ്‌സൈറ്റിൽ നിന്ന് വരുമാനമൊന്നുമില്ലാതെ, ചെലവും നഷ്ടവും മാത്രമുണ്ടാകുമ്പോൾ ആവേശം തണുത്തുറഞ്ഞു പോകുന്നതും സ്വാഭാവികം. ബ്ലോഗ്‌സൈറ്റുകൾ പൂർവ്വാധികം ഊർജ്ജസ്വലത പ്രദർശിപ്പിക്കണമെങ്കിൽ അവയ്ക്ക് വരുമാനമുണ്ടാകണം. മൂലധനത്തിന്മേൽ മോശമല്ലാത്ത ലാഭമുണ്ടാകണം. ബ്ലോഗ്‌സൈറ്റുകൾക്ക് സ്വന്തം കാലിൽ നിൽക്കാനാകണം.\nനാലോ അഞ്ചോ പേരടങ്ങുന്ന ഒരു പാർട്ട്ണർഷിപ്പെങ്കിലുമായിരിക്കണം ബ്ലോഗ്‌സൈറ്റിന്റെ ഉടമ. ദീർഘകാലം നിലനിൽക്കാനുദ്ദേശിച്ച് ഉടലെടുക്കുന്നൊരു ബ്ലോഗ്‌സൈറ്റിന്റെ തലപ്പത്ത് ഒരു പ്രൈവറ്റ് ലിമിറ്റഡ് കമ്പനിയാകുന്നതായിരിക്കും ഏറ്റവും നല്ലത്. ബ്ലോഗ്‌സൈറ്റ് പൂർണ്ണതയുള്ളൊരു വ്യാവസായികസംരംഭമായാൽ വളർച്ചയ്ക്കുള്ള സാദ്ധ്യത ധാരാളമാണ്. മാതൃഭൂമി വാരികയെപ്പോലെയോ മനോരമ ആഴ്ചപ്പതിപ്പിനെപ്പോലെയോ ലാഭകരമായി നടത്തിക്കൊണ്ടുപോകുന്നൊരു ബ്ലോഗ്‌സൈറ്റിന് ബ്ലോഗർമാർക്ക് തക്കതായ പ്രതിഫലം കൊടുത്ത ശേഷവും ഗണ്യമായൊരു ലാഭമുണ്ടാക്കാൻ കഴിയും എന്നാണെന്റെ വിശ്വാസം.\nപത്രങ്ങളുടെ നിലനില്പിൽ വരിസംഖ്യയേക്കാൾ കൂടുതൽ സഹായകമാകുന്നത് പരസ്യങ്ങളിൽ നിന്നുള്ള വരുമാനമാണ്. ഉദാഹരണം: ഇക്കണോമിക് ടൈംസിന്റെ പ്രവൃത്തിദിനങ്ങളിലെ വില വെറും മൂന്നു രൂപ. പത്രങ്ങൾ മാത്രമല്ല, ടെലിവിഷൻ ചാനലുകളും പരസ്യവരുമാനം കൊണ്ടാണു നിലനിന്നു പോകുന്നത്. ബ്ലോഗ്‌സൈറ്റുകൾക്കും പരസ്യവരുമാനം നിർണ്ണായകഘടകമാകണം. അല്പകാലം മുമ്പു വരെ ബ്ലോഗ്‌സൈറ്റുകൾക്കു വരുമാനമുണ്ടായിരുന്നില്ല. ആ സ്ഥിതിക്ക് മാറ്റം വരാൻ തുടങ്ങിയിരിക്കുന്നു. കൂടുതൽ വായനക്കാരുള്ള പത്രങ്ങൾക്ക് കൂടുതൽ പരസ്യങ്ങളും ഉയർന്ന പരസ്യനിരക്കും ലഭിക്കുന്നതു പോലെ, കൂടുതൽ സന്ദർശകരുള്ള ബ്ലോഗ്‌സൈറ്റുകൾക്ക് കൂടുതൽ പരസ്യങ്ങൾ നേടാനും അവയ്ക്ക് ഉയർന്ന നിരക്ക് ഈടാക്കാനും സാധിക്കും.\nഇന്ന് ബ്ലോഗുകൾ ആർക്കും സൗജന്യമായി വായിക്കാം. സൗജന്യമായി ലഭ്യമാകുന്ന ഒരു വസ്തുവിനും സേവനത്തിനും ആരും വില കല്പിക്കുകയില്ല. ബ്ലോഗുകളിൽ നിന്നു വ്യത്യസ്തമായി, പത്രങ്ങളും ആനുകാലികങ്ങളും സൗജന്യവായന അനുവദിക്കുന്നില്ല. ബ്ലോഗുകളുടേയും സൗജന്യവായന അവസാനിക്കണം. വരിസംഖ്യ കൊടുത്താൽ മാത്രമേ ബ്ലോഗുകളും വായിക്കാനാകാവൂ. ബ്ലോഗുകളുടേയും ബ്ലോഗ്‌സൈറ്റുകളുടേയും നിലവാരമനുസരിച്ച് വരിസംഖ്യ വ്യത്യസ്തമാകണം.\nകവിതകഥലേഖനം എന്നിവ മാത്രമുള്ള ബ്ലോഗ്‌സൈറ്റുകളിൽ അധികം വായനക്കാർ വരാത്തതിന്റെ ഒരു പ്രധാനകാരണം രചനകളുടെ നിലവാരക്കുറവും അവയുടെ ആധിക്യവുമായിരിക്കണം. അക്ഷരത്തെറ്റില്ലാത്ത രചനകൾ വിരളം. ബാലിശമായ അക്ഷരത്തെറ്റുകളാണ് ഏറെയും. ആശയവൈകല്യങ്ങളും ആശയപ്രകാശനവൈകല്യങ്ങളും കുറവല്ല. നിലവാരമുള്ള രചനകൾ മാത്രമേ ഇനി പ്രസിദ്ധീകരിക്കൂ എന്ന് ഈയിടെ ഒരു ബ്ലോഗ്‌സൈറ്റ് എഴുതി അറിയിക്കുകയുണ്ടായി. വളർച്ച ലാക്കാക്കുന്ന എല്ലാ ബ്ലോഗ്‌സൈറ്റുകൾക്കും നിലവാരത്തെക്കുറിച്ചുള്ള നിഷ്‌കർഷ അത്യാവശ്യമാണ്. നിലവാരക്കുറവുമൂലം അച്ചടിമാദ്ധ്യമങ്ങൾ തിരസ്‌കരിച്ച രചനകൾക്ക് കൈയും കണക്കുമുണ്ടാവില്ല. മാതൃഭൂമി വാരികയിൽ ഒരു കഥ അച്ചടിച്ചു വരുമ്പോൾ പത്തെണ്ണം തിരസ്‌കരിക്കപ്പെട്ടിട്ടുണ്ടാകും. ബ്ലോഗ്‌സൈറ്റുകളും തിരസ്‌കരിക്കേണ്ട ബ്ലോഗുകൾ തിരസ്‌കരിക്കുക തന്നെ ചെയ്യണം. പ്രസിദ്ധീകരണാർഹമല്ലാത്ത ബ്ലോഗുകൾ പ്രസിദ്ധീകരിക്കപ്പെടരുത്.\nഅച്ചടിമാദ്ധ്യമത്തിലുള്ള ഒരു പ്രധാനഘടകം എഡിറ്റിങ്ങാണ്. വൈകല്യങ്ങൾ പുസ്തകത്തിന്റെ വില്പനയെ പ്രതികൂലമായി ബാധിക്കും. അതുകൊണ്ട് ഓരോ രചനയും എഡിറ്റിങ്ങിനു വിധേയമാ!യ ശേഷം മാത്രമേ അച്ചടിയിലെത്തുകയുള്ളു. ശമ്പളം കൊടുത്തു നിയമിച്ചിരിക്കുന്ന എഡിറ്ററില്ലാതെ അച്ചടിയും വില്പനയും സുഗമമായി നടക്കുകയില്ല. ബ്ലോഗ്‌സൈറ്റുകളിൽ എഡിറ്റിങ്ങിനുള്ള സംവിധാനമില്ല. അതുണ്ടാകണം. അതുണ്ടായെങ്കിൽ മാത്രമേ ബ്ലോഗുകൾ വായിക്കാൻ വായനക്കാരെത്തൂ. അച്ചടിമാദ്ധ്യമങ്ങളിൽ നിന്ന് വായനക്കാരെ ആകർഷിക്കാതെ ബ്ലോഗ്‌സൈറ്റുകൾക്കു വളരാനാവില്ല. അവരെ ആകർഷിക്കണമെങ്കിൽ അച്ചടിമാദ്ധ്യമങ്ങളുടേതിനേക്കാൾ ഉയർന്ന നിലവാരം ബ്ലോഗുകൾക്കുണ്ടാകണം. പണം കൊടുത്തു വാങ്ങേണ്ടി വരുന്ന, അച്ചടിച്ച ആനുകാലികപ്രസിദ്ധീകരണങ്ങളിലേതിനേക്കാൾ നിലവാരമുള്ള രചനകൾ ബ്ലോഗ്‌സൈറ്റുകളിലുണ്ടെങ്കിൽ അവ വായിക്കാൻ വായനക്കാരെത്തുകതന്നെ ചെയ്യും.\nഎഴുപത്തീരായിരം ബ്ലോഗുകൾ എഴുതിയിട്ടും അവയ്ക്ക് അവാർഡുകളൊന്നും കിട്ടിയിട്ടില്ലെന്നതു ദുഃഖകരമാണ്. ബ്ലോഗുകൾക്ക് പ്രത്യേകം അവാർഡുകൾ നൽകണം. ബ്ലോഗ്‌സൈറ്റുകൾക്കു തന്നെ ഇതിനുള്ള തുടക്കമിടാവുന്നതാണ്. ചില ബ്ലോഗ്‌സൈറ്റുകൾ ഇതു തുടങ്ങിക്കഴിഞ്ഞിട്ടുമുണ്ട്. ഓരോ മാസവും നിരവധി ബ്ലോഗുകൾ പോസ്റ്റു ചെയ്യപ്പെടുന്നയിടങ്ങളിൽ വിവിധ വിഭാഗങ്ങൾക്കായി ആനുകാലിക അവാർഡുകൾ വേണം. അവയിൽ നിന്നു തിരഞ്ഞെടുക്കപ്പെടുന്നവയ്ക്ക് വാർഷിക അവാർഡുകളും നൽകണം. അവാർഡ് അംഗീകാരമാണ്; ബ്ലോഗ്‌സൈറ്റുകൾക്കുള്ളിലുള്ള ഇത്തരം അംഗീകാരത്തിനിടയിൽ പണത്തിനു സ്ഥാനമുണ്ടാവരുത്. ഏറ്റവും നല്ലതു തെരഞ്ഞെടുക്കാൻ ജൂറിമാരേയും ഏറ്റവും ജനപ്രിയമായതു തെരഞ്ഞെടുക്കാൻ വായനക്കാരേയും ചുമതലപ്പെടുത്തണം. വിവിധ ബ്ലോഗ്‌സൈറ്റുകളിൽ പോസ്റ്റു ചെയ്യപ്പെട്ടിരിക്കുന്ന രചനകളിൽ നിന്ന് ഏറ്റവും നല്ലവ തെരഞ്ഞെടുത്ത് അവയ്ക്ക് സംസ്ഥാനാടിസ്ഥാനത്തിലുള്ള അവാർഡു നൽകണം. ബ്ലോഗുകൾക്കായുള്ള അവാർഡുകൾ കേരളസാഹിത്യ അക്കാദമിയും നൽകിത്തുടങ്ങണം. ബ്ലോഗുകളെ സാഹിത്യമായി അംഗീകരിക്കണം.\nബ്ലോഗ്‌സൈറ്റുകൾക്കും അവാർഡു നൽകണം\nബ്ലോഗുകൾക്കു മാത്രമല്ല, ബ്ലോഗ്‌സൈറ്റുകൾക്കും അവാർഡുകൾ നൽകണം. ഏറ്റവും നല്ല ബ്ലോഗ്‌സൈറ്റുകൾ ആദരിക്കപ്പെടണം. ഏറ്റവും നല്ല രചനകൾ, ഏറ്റവുമധികം വായനക്കാർ, ഏറ്റവും അർത്ഥപൂർണ്ണമായ ചർച്ചകൾ, ഇങ്ങനെ പല മാനദണ്ഡങ്ങളുപയോഗിച്ചു വേണം ഏറ്റവും നല്ല ബ്ലോഗ്‌സൈറ്റുകളെ തെരഞ്ഞെടുക്കാൻ.\nരചനകളെ പ്രോത്സാഹിപ്പിക്കുന്ന കാര്യത്തിൽ വായനക്കാർക്കും സജീവമായ പങ്കു വഹിക്കാവുന്നതാണ്. ബ്ലോഗ്‌സൈറ്റുകളിൽ വായനാസംഘങ്ങളുണ്ടാക്കുകയും അവയുടെ ആഭിമുഖ്യത്തിൽ നല്ല രചനകളെ പ്രോത്സാഹിപ്പിക്കുകയും ചെയ്യാവുന്നതാണ്. രചനകളുടെ നിലവാരം ഉയരാനും കൂടുതൽ രചനകളും എഴുത്തുകാരും ഉണ്ടാകാനും ഇതു സഹായിക്കും. ഇത്തരം പ്രവർത്തനങ്ങളെല്ലാം കൂടുതൽ വായനക്കാരെ ആകർഷിക്കുകയും ചെയ്യും.\nമുൻ ഖണ്ഡികകളിൽ ഇതു സൂചിപ്പിച്ചു കഴിഞ്ഞിട്ടുണ്ടെങ്കിലും ഇക്കാര്യം ഇവിടെ അസന്ദിഗ്ദ്ധമായി പറഞ്ഞോട്ടെ: ഏതുല്പന്നത്തിന്റേയും വില പണമായി നിർണ്ണയിക്കപ്പെടുന്നു. ബ്ലോഗുകളുടേതും പണമായി നിർണ്ണയിക്കപ്പെടണം. ബ്ലോഗ്‌സൈറ്റുകൾക്കു വരുമാനം കിട്ടിത്തുടങ്ങുമ്പോൾ ബ്ലോഗുകൾക്ക് പ്രതിഫലം നൽകിത്തുടങ്ങണം. പ്രതിഫലം നൽകിത്തുടങ്ങുമ്പോൾ നിലവാരമുള്ള രചനകൾ ബ്ലോഗ്‌സൈറ്റുകളിലേയ്ക്കു വരികയും വായനക്കാരുടെ എണ്ണം കൂടുകയും അതിനനുസരിച്ച് ബ്ലോഗ്‌സൈറ്റുകളുടെ പരസ്യവരുമാനം കൂടുകയും ചെയ്യും. ബ്ലോഗുകളുടെ നിലവാരം ഇടിയുമ്പോൾ ബ്ലോഗ്‌സൈറ്റുകളുടെ വരുമാനവും കുറയും. വാസ്തവത്തിൽ ഒരു ബ്ലോഗ്‌സൈറ്റിന്റെ മൂല്യം നിർണ്ണയിക്കുന്ന മുഖ്യഘടകം അതിലെ ബ്ലോഗുകളുടെ നിലവാരം തന്നെയാണ്. നിലവാരത്തിന്റെ കാര്യത്തിൽ വിട്ടുവീഴ്ച കാണിക്കുന്നത് ബ്ലോഗ്‌സൈറ്റുകളെ സംബന്ധിച്ചിടത്തോളം ആത്മഹത്യാപരമായിരിക്കും.\nഅച്ചടിച്ച ആനുകാലികങ്ങളിൽ പ്രസിദ്ധീകൃതമാകുന്നതിന്റെ പല മടങ്ങു രചനകൾ ബ്ലോഗ്‌സൈറ്റുകളിൽ പോസ്റ്റു ചെയ്യപ്പെടുന്നുണ്ട്. ബ്ലോഗുകളുടെ എണ്ണം മുൻ വർഷങ്ങളേക്കാൾ കുറഞ്ഞെങ്കിലും മുൻപു പറഞ്ഞ മൂന്നു ബ്ലോഗ്‌സൈറ്റുകളിൽ മാത്രമായി ജനുവരി മാസം 565 ബ്ലോഗുകൾ പോസ്റ്റു ചെയ്യപ്പെട്ടു. മലയാളഭാ!ഷ ഏറ്റവുമധികം ഉപയോഗിക്കപ്പെടുന്നത് ബ്ലോഗ്‌സൈറ്റുകളിലാണെന്നു വ്യക്തം. പ്രവാസിമലയാളികളാണ് ബ്ലോഗുകളെഴുതുന്നവരിൽ വലിയൊരു വിഭാഗം. മാതൃഭാഷയുമായി പ്രവാസികൾക്കുള്ള ബന്ധം നിലനിർത്താനും ശക്തിപ്പെടുത്താനും ഇതുപകരിച്ചിട്ടുണ്ട്. പ്രവാസികൾക്കു പുറമേ നിരവധി വീട്ടമ്മമാരും ബ്ലോഗുകളെഴുതി എഴുത്തിന്റെ ലോകത്തേയ്ക്കു കടന്നിട്ടുണ്ട്. ബ്ലോഗുകളും ബ്ലോഗ്‌സൈറ്റുകളും ഇല്ലായിരുന്നെങ്കിൽ ഇതൊന്നും സാദ്ധ്യമാകുമായിരുന്നില്ല. ബെന്യാമിന്മാരും കെ ആർ മീരമാരും ബ്ലോഗർമാരുടെ ഇടയിലും ജന്മമെടുത്തിട്ടുണ്ടാകും. ബ്ലോഗ്‌സൈറ്റുകൾ വളരുമ്പോൾ അവരും തോടു പൊട്ടിച്ച് പുറത്തു വരും. ബ്ലോഗ്‌സൈറ്റുകൾ വളരുക തന്നെ വേണം.


Knowing the health risks of drug use | 22 കാരി നിരവധി പെൺകുട്ടികളെ വീഴ്ത്തിയത് മയക്കുമരുന്ന് ചായയിൽ; അറിഞ്ഞിരിക്കണം മയക്കുമരുന്ന് ഉപയോഗം ഉണ്ടാക്കുന്ന ആരോഗ്യ പ്രശ്നങ്ങൾ - Malayalivartha.com Widgets Magazine\n22 കാരി നിരവധി പെൺകുട്ടികളെ വീഴ്ത്തിയത് മയക്കുമരുന്ന് ചായയിൽ; അറിഞ്ഞിരിക്കണം മയക്കുമരുന്ന് ഉപയോഗം ഉണ്ടാക്കുന്ന ആരോഗ്യ പ്രശ്നങ്ങൾ\n10 DECEMBER 2019 09:38 AM IST\nസ്ത്രീകൾക്ക് കൂടുതൽ പണം വാഗ്‌ദാനം ചെയ്ത് ജോലിക്ക് വിളിച്ചുവരുത്തി മയക്കുമരുന്ന് കലർത്തിയ ചായ നൽകി സ്വർണാഭരണങ്ങൾ കവർന്ന കേസിൽ യുവതിയെ പൊലീസ് അറസ്റ്റ് ചെയ്തു. പടിയൂർ സ്വദേശി കൊല്ലത്ത് വീട്ടിൽ അൻസിയയെയാണ് (22) എസ് ഐ വി.വി.വിമലിന്റെ നേതൃത്വത്തിൽ അറസ്റ്റ് ചെയ്തത്. മണലൂർ, കല്ലൂർ സ്വദേശികളായ സ്ത്രീകളാണ് തട്ടിപ്പിന് ഇരയായത്. പാവപ്പെട്ട സ്ത്രീകളെ വീട്ടുജോലിക്ക് കൂടുതൽ പണം വാഗ്ദാനം ചെയ്ത് പടിയൂരിലെ വീട്ടിലേക്ക് കൂട്ടിക്കൊണ്ടു വന്ന് ചായയിലോ ശീതളപാനീയങ്ങളിലോ മയക്ക് മരുന്ന് കലർത്തി നൽകി ബോധം കെടുത്തി സ്വർണ്ണാഭരണങ്ങൾ കവരുകയാണ് രീതി.\nപിന്നീട് സ്ത്രീകളെ ബസ് സ്റ്റോപ്പുകളിൽ എത്തിക്കുകയായിരുന്നു പതിവ്. സമാന രീതിയിലുള്ള കുറ്റകൃത്യത്തിന് തൃശൂർ മെഡിക്കൽ കോളേജ് പൊലീസ് അറസ്റ്റ് ചെയ്തിരുന്നു. ഒരു വർഷം മുമ്പ് എ.ടി.എം നമ്പർ കരസ്ഥമാക്കി 75,000 രൂപ തട്ടിച്ചതിന് തിരുവനന്തപുരം പൂന്തുറ സ്റ്റേഷനിൽ പ്രതിക്കെതിരെ കേസുണ്ട്. മോഷ്ടിച്ച ആഭരണങ്ങൾ ഇരിങ്ങാലക്കുടയിലെയും തൃശൂരിലെയും ജ്വല്ലറികളിൽ നിന്ന് കണ്ടെടുത്തു. അന്വേഷണ സംഘത്തിൽ എ.എസ്.ഐ ഹരിഹരൻ പി.വി, സി.പി.ഒ പ്രദോഷ്, സിന്ധു ടി.കെ, സിന്ധു എം.വി എന്നിവരാണ് ഉണ്ടായിരുന്നത്. ഇവർക്ക് മയക്കുമരുന്ന് എവിടെനിന്ന് കിട്ടിയെന്നത് സംബന്ധിച്ച് അന്വേഷണം പുരോഗമിക്കുന്നുണ്ട്.\nഅതേ സമയം, മയക്കുമരുന്ന് ഉപയോഗം ഉണ്ടാക്കുന്ന ആരോഗ്യ പ്രശ്നങ്ങൾ അതീവ ഗുരുതരമാണെന്ന് നമ്മൾ മനസിലാക്കണം. മയക്കുമരുന്നും മദ്യവും ഉപയോഗിക്കുന്നത് മാനസികസമ്മര്‍ദ്ദം ലഘൂകരിക്കാന് സഹായിക്കുമെന്നാണ് പലരുടേയും ചിന്ത. ഇങ്ങനെ നിങ്ങളുടെ ദൈനംദിന പ്രവര്‍ത്തനങ്ങള് പൂര്‍ണമാകാന് മയക്കുമരുന്ന്, മദ്യം എന്നിവയുടെ ലഹരി ആവശ്യമാണെന്ന് തോന്നിയിട്ടുണ്ടോ? മദ്യം മയക്കുമരുന്ന് എന്നിവയുടെ ഉപയോഗം ഉപേക്ഷിച്ചു വരാന് നിങ്ങളെ തീരുമാനിപ്പിക്കുന്ന വിധം അധികനേരം സംസാരിക്കുന്ന വ്യക്തികളുമായി ഇടപഴകിയിട്ടുണ്ടോ? ഈ ചോദ്യങ്ങള്‍ക്ക് അതെയെന്നാണ് ഉത്തരമെങ്കില് നിങ്ങള് ഒരുതരം മാനസികാരോഗ്യ പ്രശ്‌നത്തിനാണ് ഇവ ഉപയോഗിച്ചിരുന്നതെന്നാണ് കരുതേണ്ടത്.\nആകാംക്ഷ, മാനസികസമ്മര്‍ദ്ദം, മനോവൈകല്യം എന്നിവ നേരിടുന്ന വ്യക്തികള് മയക്കുമരുന്ന് ഉപയോഗം മൂലം സാധാരണക്കാരെക്കാള് ഇത്തരം പ്രശ്‌നങ്ങള് ഇരട്ടി അനുഭവിക്കുന്നവരാണ്. മറ്റ് മാനസികാരോഗ്യ പ്രശ്‌നങ്ങളും സാമൂഹികവിരുദ്ധ വ്യക്തിത്വ നഷ്ടം ഉള്‍പ്പെടെ പദാര്‍ഥങ്ങളുടെ ദുരുപയോഗം മൂലമുണ്ടാകുന്നവയ്ക്ക് തുല്യം നില്‍ക്കുന്നവയാണ്. ഇവയ്ക്ക് നിരവധി കാരണങ്ങളുണ്ട്. ഉദാഹരണമായി മയക്കുമരുന്നിന്റെ ഉപയോഗം മറ്റ് മാനസികരോഗ ലക്ഷണങ്ങളും പ്രകടിപ്പിക്കും. മറുഭാഗത്ത് മാനസികാരോഗ്യ തകര്‍ച്ച മയക്കുമരുന്ന് ഉപയോഗത്തെ ഒരു സ്വയം ചികിത്സയുടെ ഭാഗത്തേക്ക് എത്തിക്കുകയും ചെയ്യും.


സ്വീവേജ് മാൻഹോൾ പൊട്ടി; എ.എൽ. ജേക്കബ് റോഡ് നാറുന്നു | Kochi\nSep 18, 2019, 08:05 AM IST\nഎ.എല് ജേക്കബ് റോഡില് സ്വീവേജ് മാന്‍ഹോള് പൊട്ടി മലിനജലം റോഡില് കെട്ടിക്കി ടക്കുന്നു\nകൊച്ചി: എ.എൽ. ജേക്കബ് റോഡിൽ സ്വീവേജ് മാൻഹോൾ പൊട്ടി മലിനജലം റോഡിൽ കെട്ടിക്കിടക്കാൻ തുടങ്ങിയിട്ട് ഏറെനാളുകളായി. മലിനജലം കെട്ടിക്കിടക്കുന്ന ഈ ഭാഗത്തുകൂടിയാണ് ദിവസവും നൂറുകണക്കിന് ജനങ്ങൾ വാഹനത്തിലും കാൽനടയായും യാത്രചെയ്യുന്നത്.\nപമ്പിങ് തുടങ്ങുമ്പോൾ സ്വീവേജ് മാൻഹോളിൽനിന്ന് വലിയതോതിൽ മലിനജലം പുറത്തേക്ക് വരുന്നുണ്ട്. അതിനാൽ കാൽനടയാത്രികർക്ക് വലിയ ബുദ്ധിമുട്ടാണ് ഈസമയത്ത് ഈ വഴി നടക്കാൻ.\nചിറ്റൂർ റോഡിലേക്ക് കടക്കാനായി ജനങ്ങൾ കൂടുതലായി ആശ്രയിക്കുന്ന റോഡാണിത്. ഇതുവഴി വാഹനങ്ങളുടെ തിരക്കും ഏറെയാണ്. യാത്രയിൽ മലിനജലം ആളുകളുടെ ദേഹത്തേക്ക് തെറിക്കുന്നുണ്ടെങ്കിലും പലർക്കും ഇത് മലിനജലമെന്ന് അറിയില്ല.\nമഴ എത്തുന്നതോടെ സ്ഥിതി രൂക്ഷമാകും. മലിനജലം മറ്റിടങ്ങളിലേക്കും ഒഴുകിയെത്തും. അതിനാൽ പ്രശ്നം എത്രയുംവേഗം പരിഹരിക്കണമെന്നാണ് സമീപവാസികൾ പറയുന്നത്. പ്രദേശത്ത് സാംക്രമികരോഗങ്ങൾ പടർന്നുപിടിക്കാനുള്ള സാധ്യത ഏറെയാണെന്നും നാട്ടുകാർ പറയുന്നു.\nചോർച്ച കൂടുതലാകുമ്പോൾ അധികൃതരെത്തി പ്രദേശത്ത് കോൺക്രീറ്റ് ചെയ്ത് പോകും. എന്നാൽ, രണ്ടുദിവസം കഴിയുമ്പോൾ പഴയസ്ഥിതിയിലാകും.\nകൂടാതെ, മുല്ലശ്ശേരി ചക്രേശ്വരീക്ഷേത്രത്തിന് മുന്നിലായി റോഡിൽ കുടിവെള്ള പൈപ്പ് പൊട്ടി വെള്ളം ചോരുന്നുമുണ്ട്. ഇത് തുടങ്ങിയിട്ടും നാളുകളേറെയായി.\nനഗരത്തിൽ പലഭാഗങ്ങളിലും പല സമയങ്ങളിലായി സ്വീവേജ് മാൻഹോളുകളിൽ ചോർച്ചയുണ്ടാകാറുണ്ട്. ജനങ്ങളുടെ നിരന്തരമായ പരാതികളെത്തുടർന്നാണ് ഇവ ശരിയാക്കുന്നത്.\nസ്വീവേജ് മാൻഹോളുകളിൽ നിന്ന് മലിനജലം പുറത്തുവരാൻ കാരണമാകുന്നതിൽ ജനങ്ങൾക്കും പങ്കുണ്ടെന്നാണ് അധികാരികൾ പറയുന്നത്. പലപ്പോഴും മാൻഹോളുകളിൽ ചോർച്ചയും മറ്റുമുണ്ടാകുമ്പോൾ പരിഹരിക്കുന്നതിനായി തുറക്കുമ്പോൾ മരക്കഷണങ്ങളും തുണിയും അടക്കമാണ് കിട്ടാറുള്ളതെന്നും ഇവർ പറയുന്നു.\nപ്രശ്നം സ്വീവേജ് അതോറിറ്റിയെ അടുത്ത ദിവസംതന്നെ അറിയിക്കുമെന്ന് സ്ഥലം കൗൺസിലർ സുധ ദിലീപ്കുമാർ പറഞ്ഞു.


ബ്രിട്ടനില് നിന്നും ഇന്ത്യയിലേക്കുള്ള വിമാന സര്‍വീസുകള്‍ക്ക് ജനുവരി ഏഴു വരെ വിലക്ക് - Keralabhooshanam Daily ബ്രിട്ടനില് നിന്നും ഇന്ത്യയിലേക്കുള്ള വിമാന സര്‍വീസുകള്‍ക്ക് ജനുവരി ഏഴു വരെ വിലക്ക്\nHome/NEWS/LATEST/ബ്രിട്ടനില് നിന്നും ഇന്ത്യയിലേക്കുള്ള വിമാന സര്‍വീസുകള്‍ക്ക് ജനുവരി ഏഴു വരെ വിലക്ക്\nന്യൂഡല്‍ഹി : ബ്രിട്ടനില് നിന്നും ഇന്ത്യയിലേക്കും തിരിച്ചുമുള്ള വിമാന സര്‍വീസുകള്‍ക്ക് ഏര്‍പ്പെടുത്തിയ വിലക്ക് കേന്ദ്രസര്‍ക്കാര് നീട്ടി. ജനുവരി ഏഴു വരെ വിലക്ക് തുടരുമെന്ന് കേന്ദ്ര വ്യോമയാനമന്ത്രി ഹര്‍ദീപ് സിങ് പുരി അറിയിച്ചു. ബ്രിട്ടനില് ജനിതക വകഭേദം വന്ന അതിവേഗ വൈറസ് വ്യാപനം രൂക്ഷമായ പശ്ചാത്തലത്തിലാണ് വിമാനങ്ങള്‍ക്ക് വിലക്കേര്‍പ്പെടുത്തിയത്.\nബ്രിട്ടനില് അതിവേഗ വൈറസ് വ്യാപനം വര്‍ധിക്കുന്നു എന്ന റിപ്പോര്‍ട്ടുകള്‍ക്ക് പിന്നാലെ രാജ്യത്തേക്കും തിരിച്ചുമുള്ള വിമാനങ്ങള്‍ക്ക് കേന്ദ്രം വിലക്ക് ഏര്‍പ്പെടുത്തിയിരുന്നു. വിലക്ക് ഈ മാസം 31 ന് അവസാനിക്കുന്ന പശ്ചാത്തലത്തിലാണ് നിയന്ത്രണം നീട്ടിയത്.\nബ്രിട്ടനിലെ അതിവേഗ വൈറസ് ഇന്ത്യയിലും കണ്ടെത്തിയിട്ടുണ്ട്. ഇന്ന് 14 പേര്‍ക്ക് കൂടിയാണ് അതിവേഗ വൈറസ് ബാധ കണ്ടെത്തിയത്. ഇതോടെ രാജ്യത്ത് ബ്രിട്ടനിലെ ജനിതക വകഭേദം വന്ന വൈറസ് ബാധിതരുടെ എണ്ണം 20 ആയി ഉയര്‍ന്നു. പുതിയ വൈറസ് കണ്ടെത്തിയ സാഹചര്യത്തില് കേന്ദ്ര ആരോഗ്യമന്ത്രാലയം വിമാനത്താവളങ്ങള്‍ക്ക് കര്‍ശന ജാഗ്രതാ നിര്‍ദേശം പുറപ്പെടുവിച്ചിട്ടുണ്ട്.


മരംകൊള്ള സംസ്ഥാന വ്യാപകമായി അന്വേഷിക്കാന് വനം വകുപ്പ് അഞ്ച് സംഘങ്ങളെ നിയോഗിച്ചു. - India Vision Media\nമരംകൊള്ളക്കാരും ഉദ്യോഗസ്ഥരും തമ്മില് കള്ളപ്പണ ഇടപാട് നടന്നെന്ന സംശയത്തില് എന്‍ഫോഴ്സ്മെന്‍റ് ഡയറക്ടറേറ്റും പരിശോധന തുടങ്ങി.\nമരംകൊള്ള സംസ്ഥാന വ്യാപകമായി അന്വേഷിക്കാന് വനം വകുപ്പ് അഞ്ച് സംഘങ്ങളെ നിയോഗിച്ചു. ഇതിനിടെ മരംമുറിക്കാനുള്ള അനുമതി വനംകൊള്ളക്ക് കാരണമാകുമെന്ന വയനാട് കളക്ടര് ഡിസംബർ 15ന് അയച്ച കത്ത് പുറത്തുവന്നു. മരംകൊള്ളക്കാരും ഉദ്യോഗസ്ഥരും തമ്മില് കള്ളപ്പണ ഇടപാട് നടന്നെന്ന സംശയത്തില് എന്‍ഫോഴ്സ്മെന്‍റ് ഡയറക്ടറേറ്റും പരിശോധന തുടങ്ങി. 2020 മാർച്ച് 11ന് ശേഷമുള്ള സംസ്ഥാനത്തെ എല്ലാ മരംമുറിയും അന്വേഷിക്കാനാണ് വനംവകുപ്പ് നിർദേശം.\nഫ്ലൈയിങ് സ്ക്വാഡ് ഡിഎഫ്ഒമാരായ ഷാനവാസ്, രാജു കെ ഫ്രാന്‍സിസ്, ധനേഷ് കുമാർ, ആസിഫ്, അനീഷ് സി പി എന്നിവർക്കാണ് അഞ്ച് സംഘങ്ങളുടെ നേതൃത്വം. അന്വേഷണത്തിന്‍റെ സംസ്ഥാന തല ഏകോപനം വിജിലന്‍സിന്‍റെയും ഫോറസ്റ്റ് ഇന്‍റലിജന്‍സിന്‍റെയും ചുമതലയുള്ള ചീഫ് ഫോസ്റ്റ് കണ്‍സർവേട്ടർ ഗംഗാ സിങ്ങിനാണ്. ഓരോ സംഘത്തിനും അന്വഷണത്തിനായി ജില്ലകള് വിഭജിച്ച് നല്‍കിയിട്ടുണ്ട്. ഈ മാസം 22ഓടെ റിപ്പോർട്ട് നല്‍കാനാണ് നിർദേശം നല്‍കിയിരിക്കുന്നത്.\nഇതിനിടെ വയനാട് കളക്ടറുടെ മുന്നറിയിപ്പ് അവഗണിച്ചതാണ് മരംകൊള്ളക്ക് കാരണമായതെന്ന വിവരവും പുറത്തു വന്നു. മരംമുറിക്ക് അനുമതി നല്‍കികൊണ്ടുള്ള റവന്യു വകുപ്പ് ഉത്തരവ് വനംകൊളളക്ക് കാരണമാകുമെന്ന് ചൂണ്ടിക്കാട്ടി ഡിസംബർ 15നാണ് ലാന്‍ഡ് റവന്യൂ കമ്മീഷണർക്ക് കളക്ടർ അദീല അബ്ദുല്ല കത്ത് നല്‍കിയത്. മുട്ടിലിൽ നിന്നും മുറിച്ച ഈട്ടി മരങ്ങൾ കണ്ടുകെട്ടാനും വനംവകുപ്പ് നടപടി ആരംഭിച്ചു.\n15 കോടിയുടെ ഈട്ടി മരങ്ങള് ഒരു മാസം അപ്പീൽ കാലാവധി നൽകിയ ശേഷം ലേലം ചെയ്യും. മരംമുറിയുമായി ബന്ധപ്പെട്ട് മരം കൊള്ളക്കാരും ഉദ്യോഗസ്ഥരും തമ്മില് കള്ളപ്പണ ഇടപാട് നടന്നെന്ന സംശയത്തില് എന്‍ഫോഴ്സ്മെന്‍റ് ഡയറക്ടറേറ്റും പരിശോധന തുടങ്ങി. വനം റവന്യു ഉദ്യോഗസ്ഥരുടെ പണം ഇടപാടുകളാണ് ആദ്യം പരിശോധിക്കുക. അസ്വാഭാവികത കണ്ടെത്തിയാല് കേസ് രജിസ്റ്റർ ചെയ്ത് അന്വേഷണത്തിലേക്ക് പോകും.\nബി.ജെ.പിയെ ആശയംകൊണ്ടും ആദർശംകൊണ്ടും നേരിടാനാവില്ല; കുമ്മനം രാജശേഖരൻ


കൊറോണ പ്രതിസന്ധി മറികടക്കാന് 20 ലക്ഷം കോടിയുടെ പാക്കേജ് - RoundupKerala.com\nHome Current Affairs കൊറോണ പ്രതിസന്ധി മറികടക്കാന് 20 ലക്ഷം കോടിയുടെ പാക്കേജ്\nകൊറോണ പ്രതിസന്ധി മറികടക്കാന് 20 ലക്ഷം കോടിയുടെ പാക്കേജ്\nഡല്‍ഹി: കൊറോണ വൈറസ് വ്യാപനത്തിന്റെ പശ്ചാത്തലത്തില് 20 ലക്ഷം കോടിയുടെ സാമ്പത്തിക പാക്കേജ് പ്രഖ്യാപിച്ച് പ്രധാനമന്ത്രി നരേന്ദ്രമോദി. കോറോണ വൈറസിനെതിരായ പോരാട്ടത്തിലാണ് രാജ്യം. ഇത്തരം സാഹചര്യം രാജ്യം ഇതുവരെ നേരിട്ടിട്ടില്ല. കോവിഡ് 19 നെതിരായ പോരാട്ടത്തില് രാജ്യം തോറ്റുകൊടുക്കില്ലെന്നും അദ്ദേഹം പറഞ്ഞു.\nരാജ്യത്തിന്റെ മൊത്തം ആഭ്യന്തര ഉത്പാദത്തിന്റെ പത്തുശതമാനം വരുന്ന തുകയാണ് പാക്കേജിനായി മാറ്റിവയ്ക്കുന്നത്. ഇന്ത്യയെ സ്വയം പര്യാപ്തമാക്കാനുള്ള പദ്ധതിയുടെ അടിസ്ഥാനമാകും ഇതെന്നും പ്രധാനമന്ത്രി പറഞ്ഞു. ധീരമായ പരിഷ്‌കരണ നടപടികള് രാജ്യത്ത് ആവശ്യമാണ്. വാണിജ്യ, വ്യവസായ, നിക്ഷേപ മേഖലകളില് വന് ചലനമുണ്ടാകും. ആഗോള വിപണന ശ്യംഖലയില് കടുത്ത മത്സരത്തിനു പദ്ധതി രാജ്യത്തെ സജ്ജമാക്കും. ഭൂമി, തൊഴില്, ധനലഭ്യത തുടങ്ങിയ എല്ലാ ഘടകങ്ങളും പാക്കേജിന്റെ ഭാഗമാകും. തൊഴിലാളികള്‍ക്കും കര്‍ഷകര്‍ക്കും ഇടത്തരക്കാര്‍ക്കുമെല്ലാം പദ്ധതിയിലൂടെ നേട്ടമുണ്ടാകും. പദ്ധതിയുടെ വിശദാംശങ്ങള് നാളെ മുതല് ധനമന്ത്രി പ്രഖ്യാപിക്കും.\nലോകത്തെ ഏറ്റവും മികച്ച ഉല്‍പ്പന്നങ്ങള് ഇന്ത്യ നിര്‍മ്മിക്കും. വിരണ ശ്യംഖലകള് ആധുനീകരിക്കും. രാജ്യത്തിന് കഴിവും ശേഷിയുമുണ്ട്. ലോകം ധനകേന്ദ്രീകൃത സ്ഥിതിയില് നിന്നും മനുഷ്യ കേന്ദ്രീകൃതമായി മാറി. സ്വയംപര്യാപ്തത ഉറപ്പാക്കിയാല് ഇരുപത്തിയൊന്നാം നൂറ്റാണ്ട് ഇന്ത്യയുടേതാകുമെന്നും നരേന്ദ്ര മോദി കൂട്ടിച്ചേര്‍ത്തു.\nPrevious articleകേരള എന്‍ട്രന്‍സ് ജൂലൈ 16ന്, ജൂണ് ഒന്നു മുതല് ഓണ്‍ലൈനായി സ്‌കൂളുകള് തുറക്കും\nNext articleഎയര് ഇന്ത്യയുടെ ആഭ്യന്തര വിമാന സര്‍വീസുകള് മേയ് 19 മുതല്


മതവും മനുഷ്യനും – Sneha Samvadam – Magazine- Niche of truth – Magazine\nJune 8, 2018 ഇബ്‌നു മുസ്ത്വഫ0Comment\nജന്തുജാലങ്ങളില് മനുഷ്യനെ വ്യതിരിക്തമാക്കുന്ന ഘടകങ്ങളില് അതിപ്രധാനമായതാണ് മസ്തിഷ്‌കവുമായി ബന്ധപ്പെട്ട അവന്റെ സവിശേഷതകള്. പഞ്ചേന്ദ്രിയങ്ങള് വഴി പഠനം നടത്തുവാനും പഠനമനനങ്ങള് വഴി പുരോഗമിക്കുവാനും തൂലികയും ജിഹ്വയും വഴി ആശയവിനിമയം നടത്താനുള്ള ശേഷികളാണ് മനുഷ്യനെ അദ്വിതീയനാക്കുന്നതെന്നു പറയാം. സൃഷ്ടിപരമോ നശീകരണാത്മകമോ ആയി മനുഷ്യന് തന്റെ കഴിവുകള് വിനിയോഗിച്ചതുവഴിയാണ് ചരിത്രത്തില് ഇത്രയധികം പരിവര്‍ത്തനങ്ങള് ഉണ്ടായത്.\nവിജ്ഞാനമാര്‍ജ്ജിക്കാനുള്ള മനുഷ്യശേഷി തീര്‍ത്തും പരിമിതമാണെന്നത് മറന്നുകൂടാ. കണ്ണും കാതുമടങ്ങുന്ന പഞ്ചേന്ദ്രിയങ്ങള്‍ക്ക് അവയുടേതായ പരിധികള് ഉïെന്നു നമുക്കറിയാം. സ്വാഭാവികമായും ഇന്ദ്രിയകേന്ദ്രീകൃതമായ അറിവിനും പരിമിതികള് ഉണ്ടായേ തീരൂ. ഭൗതികലോകത്തിന്റെയും തന്നെ ഭാഗമായ അള്‍ട്രാ-ഇന്‍ഫ്രാ തരംഗങ്ങളെ നേരിട്ടനുഭവിക്കാന് മനുഷ്യന് സാധിക്കുന്നില്ലെന്ന വസ്തുത സുവിദിതമാണല്ലോ.\nഭൗതികശാസ്ത്രത്തിന്റെ പുതിയ വിലയിരുത്തലുകള് നമ്മുടെ പരിമിതികള്‍ക്ക് കൂടുതല് വ്യക്തത നല്‍കുകയാണ് ചെയ്യുന്നത്. സൂക്ഷ്മപ്രപഞ്ചത്തിന്റെയും സ്ഥൂലപ്രപഞ്ചത്തിന്റെയും കാര്യം ഇക്കാര്യത്തില് സമാനം തന്നെയാണ്. അടിസ്ഥാന കണങ്ങളെക്കുറിച്ച കൃത്യമായ വിവരശേഖരണത്തിനുപോലും മാനവകുലം ശക്തമാണെന്ന പ്രസ്താവനയാണ് സത്യത്തില് ഹെയ്‌സണ് ബര്‍ഗിന്റെ അനിശ്ചിതത്വ സിദ്ധാന്തം (). മഹാവിസ്‌ഫോടന സിദ്ധാന്തപ്രകാരമുള്ള ഗ്യാലക്‌സികളുടെ അകല്‍ച്ച നക്ഷത്രങ്ങളെക്കുറിച്ചുള്ള പഠനത്തിന്റെ സാധ്യതകളെ വിദൂരമാക്കിക്കൊണ്ടിരിക്കുന്നു. ആപേക്ഷികതയും ദ്വൈതഭാവവുമടക്കമുള്ള പരികല്‍പനകളാകട്ടെ അത്യന്തം സങ്കീര്‍ണമായ പ്രഹേളികകളുടെ സമാഹാരമായി ഫിസിക്‌സിനെ മാറ്റുകയും ചെയ്തു. ഭൗതികലോകത്തെക്കുറിച്ചുള്ള പഠനത്തിന്റെ പരിമിതികളാണ് നാം നടേ സൂചിപ്പിച്ചത്. ഭൗതികാതീതമായ യാഥാര്‍ത്ഥ്യങ്ങള് മസ്തിഷ്‌കത്തിന്റെ ഗവേഷണസാധ്യതകള്‍ക്ക് തീരേ വഴങ്ങുന്നതല്ലെന്നതാണ് വസ്തുത. സ്ഥലകാല നൈരന്തര്യത്തിന്റെതായ പ്രപഞ്ചം പഠിക്കാന് തക്കശേഷിയേ മനുഷ്യന്റെ തലച്ചോറിനുള്ളൂ. പ്രപഞ്ചാതീതവും പദാര്‍ത്ഥാതീതവുമായ കാര്യങ്ങള് സയന്‍സിന്റെ പരിധിയില് വരുന്നതല്ല എന്ന് പറയുന്നത് ഈ അര്‍ത്ഥത്തിലാണ്.\nനന്മതിന്മകളുടെ കാര്യവും ഇങ്ങനെ തന്നെയാണ്. നന്മ ചെയ്തു ഉന്നതനാകാനും തിന്മ ചെയ്തു അധമനാകുവാനുമുള്ള അസ്തിത്വ സ്വാതന്ത്ര്യം നല്‍കപ്പെട്ട ജീവിയാണ് മനുഷ്യന്. പക്ഷേ ധര്‍മാധര്‍മങ്ങളെ സ്വന്തമായ സാധനകളുപയോഗിച്ച് വകതിരിക്കുവാനും നിര്‍വഹിക്കാനും\nമനുഷ്യധിഷണ പര്യാപ്തമല്ല. കേവലമായ ഭൗതികവിദ്യാഭ്യാസം മനുഷ്യമക്കള്‍ക്ക് മൂല്യബോധം പകര്‍ന്നിരുന്നുവെങ്കില് ഹിരോഷിമ നാഗസാക്കികള് ലോകത്ത് സംഭവിക്കാന് പാടില്ലായിരുന്നു.\nമതത്തിന്റെ ദാര്‍ശനിക പരിസരം കുടികൊള്ളുന്നതിവിടെയാണ്. സ്രഷ്ടാവ്, പരലോകം, മലക്കുകള് തുടങ്ങിയ യാഥാര്‍ത്ഥ്യങ്ങളെക്കുറിച്ചും മരണാനന്തര വിജയത്തിന് അടിസ്ഥാനമായ ധാര്‍മികതകളെക്കുറിച്ചുമാണ് മതം സംസാരിക്കുന്നത്. ദിവ്യമായ ധാര്‍മിക മാര്‍ഗദര്‍ശനവുമായി ദൈവം തമ്പുരാന് പ്രവാചകന്‍മാരെ നിയോഗിക്കുകയും വേദഗ്രന്ഥങ്ങള് അവതരിപ്പിക്കുകയും ചെയ്തു. സ്രഷ്ടാവായ തമ്പുരാനെ മാത്രം ആരാധിക്കുക, ദൈവദൂതന്‍മാരെപ്പോലെ ജീവിക്കുക, മരണാനന്തര ജീവിതത്തില് രക്ഷപ്പെടുക എന്ന സന്ദേശവുമായാണ് പ്രവാചകന്‍മാര് മുഴുവന് കടന്നുവന്നത്.\nധര്‍മാധര്‍മങ്ങളെ കണിശമായി വ്യവച്ഛേദിച്ചുകൊണ്ട് പ്രവാചകന്‍മാര് പ്രചരിപ്പിച്ച ജീവിതരീതിയാണ് മതം. സുകൃതങ്ങള്‍കൊണ്ട് നശ്വരമായ ഇഹലോകജീവിതം ധന്യമാക്കിയവര്‍ക്ക് മരണാനന്തരം നിത്യസൗഖ്യത്തിന്റെ സ്വര്‍ഗലോകവും പാപങ്ങളില് നിരതരായവര്‍ക്ക് നരകവുമുïെന്ന പരലോക വിശ്വാസമാണ് മതത്തിന്റെ കാതല്. ലോകത്ത് വ്യത്യസ്ത ദേശങ്ങളിലേക്കായി വ്യത്യസ്ത കാലങ്ങളില് കടന്നുവന്ന പ്രവാചകന്‍മാര് മുഴുവന് പ്രബോധനം ചെയ്ത അടിസ്ഥാനാശയങ്ങള് ഒന്നുതന്നെയായിരുന്നു. അവരുടെയെല്ലാം മതത്തിന്റെ പേരാണ് ഇസ്‌ലാം. ഇസ്‌ലാം എന്ന പദത്തിനര്‍ത്ഥം ‘സമര്‍പ്പണം’, ‘സമാധാനം’ എന്നൊക്കെയാണ്. സര്‍വലോക സ്രഷ്ടാവിന്റെ മുമ്പില് സ്വന്തം ജീവിതത്തെ സമര്‍പ്പിക്കുന്നതുവഴി ഒരാള്‍ക്ക് കരഗതമാകുന്ന സമാധാനത്തിന്റെ പേരാണ് ഇസ്‌ലാം. പ്രപഞ്ചനാഥന്റെ നിയമങ്ങള്‍ക്കനുസരിച്ച് ജീവിതതരംഗങ്ങളെ ക്രമീകരിച്ചവനാണ് മുസ്‌ലിം. ജന്മമല്ല, വിശ്വാസവും കര്‍മങ്ങളുമാണ് ഒരാളുടെ ഇസ്‌ലാം നിശ്ചയിക്കുന്നത്. ഒരു മുസ്‌ലിം നന്മതിന്മകള് തീരുമാനിക്കുന്നത് സ്വന്തം യുക്തിയനുസരിച്ചോ സമൂഹത്തിന്റെ പൊതുധാരണക്ക് അനുസരിച്ചോ അല്ല. പ്രവാചകനും വേദഗ്രന്ഥവുമാണ് നന്മതിന്മകളെ നിശ്ചയിക്കാനുള്ള അവന്റെ ഉരക്കല്ല്.\nഇസ്‌ലാം മുഹമ്മദ് നബി (സ) സ്ഥാപി\nച്ച പ്രത്യേകമതമാണെന്ന തെറ്റിദ്ധാരണ വ്യാപകമാണ്. യഥാര്‍ത്ഥത്തില് ആദം, നൂഹ് (നോഹ), ഇബ്‌റാഹീം (അബ്രഹാം), മൂസ (മോശെ), ഈസ (യേശു) തുടങ്ങിയ പൂര്‍വപ്രവാചകന്‍മാരുടെ ദൗത്യത്തിന്റെ പൂര്‍ത്തീകരണവുമായി കടന്നുവന്നയാളാണ് മുഹമ്മദ് നബി (സ) . അവസാനത്തെ ദൈവദൂതനുമാകുന്നു അദ്ദേഹം. പൂര്‍വപ്രവാചന്‍മാരുടെ അധ്യാപനങ്ങള് അവയുട തനതായ രൂപത്തില് ഇന്ന് ഉപലബ്ധമല്ല. അതാത് പ്രവാചകന്‍മാരുടെ കാലശേഷം പുരോഹിതന്‍മാര് അവരുടെ അധ്യാപനങ്ങളെ വികൃതവും വികലവുമാക്കുകയും വേദഗ്രന്ഥങ്ങളില് കൈകടത്തലുകള് നടത്തുകയും ചെയ്തു. വ്യത്യസ്ത മതങ്ങളുണ്ടായത് അങ്ങനെയാണ്. ഇസ്‌ലാമികേതര ദര്‍ശനങ്ങളെ പു\nരോഹിത മതങ്ങളെന്നൊക്കെ വിളിക്കുന്നത് ഇതുകൊïൊക്കെയാണ്.\nമുഹമ്മദ് നബിയുടെ ജീവിതവും അദ്ദേഹത്തിലൂടെ അവതരിപ്പിക്കപ്പെട്ട അന്തിമ വേദമായ ക്വുര്‍ആനുമാണ് മുഹമ്മദ് നബിക്കുശേഷമുള്ള മുഴുവന് ജനങ്ങള്‍ക്കുമായുള്ള ഇസ്‌ലാമിക പ്രമാണങ്ങള്. സമഗ്രവും കുറ്റമറ്റതുമായ ക്വുര്‍ആനും പ്രവാചകചര്യയുമാകുന്ന പ്രമാണങ്ങള് കളങ്കരഹിതമായി നിലനില്‍ക്കുന്നു. മാനുഷികമായ കരവിരുതുകളില് നിന്ന് പടച്ചതമ്പുരാന് തന്നെ സംരക്ഷിച്ചുനിര്‍ത്തിയതിനാല് ക്വുര്‍ആന് നല്‍കുന്ന മാര്‍ഗദര്‍ശനം അന്യൂനവും ദൈവികവുമാണ്. അതുകൊണ്ട് തന്നെ ക്വുര്‍ആനും സുന്നത്തുമനുസരിച്ചു ജീവിക്കുന്ന ഒരാള്‍ക്കേ മുസ്‌ലിമാകാനും മരണാനന്തരമോക്ഷം കരസ്ഥമാക്കാനും\nകഴിയൂ. ക്വുര്‍ആനിന്റെ ദൈവികതയും മുഹമ്മദ് നബിയുടെ പ്രവാചകത്വവും ഏതൊരാള്‍ക്കും എളുപ്പത്തില് തെളിവുകളുടെ അടിസ്ഥാനത്തില് മനസ്സിലാക്കാന് കഴിയും.\nഭൂമുഖത്തേക്കുകടന്നുവന്ന ദൈവദൂതന്‍മാര് മുഴുവന് പ്രഥമവും പ്രധാനവുമായി പ്രബോധനം ചെയ്ത സന്ദേശം ഏകദൈവാരാധനയുടേതായിരുന്നു. സംവിധായകനും പരിപാലകനുമായ പ്രപഞ്ചനാഥന് ഏകനാണെന്ന വസ്തുത ഒരുവിധമാളുകളൊക്കെ അംഗീകരിക്കുന്നതാണ്. എന്നാല് സ്രഷ്ടാവിനോടു നേരിട്ടു പ്രാര്‍ത്ഥിക്കുന്നതിനുപകരം മധ്യവര്‍ത്തികളെയും ഇടയാളന്‍മാരെയും സ്വീകരിക്കുക എന്ന അബദ്ധമാണ് എക്കാലത്തെയും ജനങ്ങള് വരുത്തിവെച്ചത്. ദൈവത്തിന്റെയും മനുഷ്യന്റെയും ഇടയിലുള്ള ദല്ലാളുമാരായി ചമഞ്ഞ പുരോഹിതന്‍മാര് രംഗം അത്യന്തം വഷളാക്കുകയും ചെയ്തു. സ്ഥാപനവല്‍കൃത ആത്മീയതയുടെ ചൂഷണങ്ങളോടാണ് നബിമാര് സമരം ചെയ്തത്. പ്രാര്‍ത്ഥനയും നേര്‍ച്ചയും അഭ്യര്‍ത്ഥനയും വഴിപാടുകളും അങ്ങനെയങ്ങനെ ആരാധനകളുടെ സര്‍വപ്രവൃത്തികളും അല്ലാഹുവിനു മാത്രമാകണമെന്നാണ് ഇസ്‌ലാം പഠിപ്പിക്കുന്നത്. അല്ലാഹു എന്നത് മുസ്‌ലിംകളുടെ കുലദൈവമോ ഗോത്രദൈവമോ അറബികളുടെ പ്രാദേശിക ദൈവമോ അല്ല. പ്രത്യുത സര്‍വലോക പരിപാലകനും നിയന്താവുമായി സര്‍വരും അംഗീകരിക്കുന്ന ഏകസ്രഷ്ടാവിന്റെ വിശിഷ്ട നാമങ്ങളില് ഒന്നുമാത്രമാണെന്നത് പ്രത്യേകം പ്രസ്താവ്യമാകുന്നു. ഏകദൈവവിശ്വാസം എല്ലാവിധ അന്ധവിശ്വാസങ്ങളുടെയും അടിവേരറുക്കുകയും മനുഷ്യരെ ഏകോദര സഹോദരങ്ങളാക്കി മാറ്റുകയും ചെയ്യുന്നു എന്നതാണ് വസ്തുത.\nഅല്ലാഹുവിലും അവന്റെ പ്രത്യേക സൃഷ്ടികളായ മലക്കുകളിലും, മനുഷ്യരില് നിന്നവന് തെരഞ്ഞെടുത്ത പ്രവാചകന്‍മാരിലും, അവരിലൂടെ അവതരിപ്പിക്കപ്പെട്ട വേദഗ്രന്ഥങ്ങളിലും, പരലോകത്തിലും, ദൈവവിധിയിലും, വിശ്വസിക്കുകയും സത്യസാക്ഷ്യം, നമസ്‌കാരം, സകാത്ത്, നോമ്പ്, ഹജ്ജ് എന്നീ കര്‍മങ്ങളനുഷ്ഠിക്കുകയും ചെയ്യുക എന്നത് ഒരാളുടെ ഇസ്‌ലാമിന്റെയും ഈമാനിന്റെയും (വിശ്വാസം) പൂര്‍ത്തീകരണത്തിന് അനിവാര്യമായ അടിസ്ഥാനോപാധികളത്രെ. സ്രഷ്ടാവിന്റെ ഇംഗിതങ്ങള്‍ക്കൊത്ത് വിശുദ്ധമായ വിശ്വാസവും വിമലമായ കര്‍മങ്ങളും ക്രമീകരിച്ച് മരണാനന്തര വിജയത്തിനുവേണ്ടി പണിയെടുക്കുന്ന ഒരാള് സ്വാഭാവികമായും ജീവിതവ്യവഹാരങ്ങളില് മുഴുവന് മാതൃകായോഗ്യനായിരിക്കും. ഇരുണ്ട അറേബ്യയിലെ സംസ്‌കാരശൂന്യരും കലഹപ്രിയരും സ്ത്രീവിരോധികളും ബഹുദൈവാരാധകരുമായിരുന്ന ഒരു ജനസമൂഹത്തെ കാല്‍നൂറ്റാണ്ടില് കുറഞ്ഞ കാലം കൊണ്ട് മാനവികതയുടെ ഗിരിശൃംഖങ്ങളിലെത്തിച്ചത് ഇസ്‌ലാമിക സന്ദേശങ്ങളായിരുന്നു. ചരിത്രത്തില് സമാനതകളില്ലാത്ത ഈ യുഗപ്പകര്‍ച്ച വിമര്‍ശകര്‍ക്കുള്ള മതിയായ മറുപടിയായി തീരുന്നുണ്ട്.\nപരസ്പരം അടുത്തറിയാനും വിവിധ മതവിശ്വാസങ്ങളെ വിശകലനം ചെയ്ത് സത്യം നിര്‍ധരിച്ചെടുക്കാനുമാണ് ഒരു ബഹുമത സമൂഹത്തിലെ അംഗങ്ങളെന്ന നിലക്ക് നാം ശ്രദ്ധിക്കേണ്ടത്. തുറന്ന മനസ്സും അന്വേഷണത്വരയുമുള്ളവര്‍ക്ക് ഇസ്‌ലാം തണല് വിരിക്കാതിരിക്കില്ല, തീര്‍ച്ച!\n← ഡോ. എം. ഉസ്മാന്റെ ദാര്‍ശനിക സഞ്ചാരങ്ങള്\nഇസ്ലാമും മാനവമൈത്രിയും →


സാങ്കേതിക രംഗത്തെ അതികായന്മാര് – Success Kerala\nHome/Success Story/സാങ്കേതിക രംഗത്തെ അതികായന്മാര്\nഇന്നത്തെ നമ്മുടെ ജീവിതരീതികളേയും പ്രവര്‍ത്തനങ്ങളെയും നിയന്ത്രിക്കുന്ന ഒരു ഘടകമാണ് ടെക്‌നോളജിയെന്ന് നമുക്ക് നിസ്സംശയം പറയാം. മൊബൈലും ഇന്റര്‍നെറ്റും കമ്പ്യൂട്ടറും ലാപ്‌ടോപ്പുമെല്ലാം നമ്മുടെ സുഹൃത്തുക്കളായി കഴിഞ്ഞു. ഞൊടിയിടയില് ലോകം നമ്മുടെ വിരല്‍ത്തുമ്പില് എത്തുന്നു. ഐടി കമ്പനികള് നന്നേ കുറവായിരുന്നൊരു ചുറ്റുപാടിനെ മാറ്റിമറിച്ചുകൊണ്ട് നമ്മള് ഇന്ന് ഐ ടിയുടെ ലോകത്താണ് ജീവിക്കുന്നത്. വിദ്യാഭ്യാസം, ബാങ്ക്, ഇന്‍ഷുറന്‍സ്, ആരോഗ്യം, ടൂറിസം തുടങ്ങി എല്ലാ മേഖലകളിലും ഇതിന്റെ പ്രതിഫലനം നമുക്ക് കാണാം.\nദിനംപ്രതി ടെക്‌നോളജി അനുബന്ധ സ്ഥാപനങ്ങള് നമ്മുടെ നാട്ടില് പൊട്ടിമുളച്ചു കൊണ്ടിരിക്കുകയാണ്. അതുപോലെ തന്നെ അവ പ്രതിസന്ധികളെ തരണം ചെയ്യാന് കഴിയാതെ കൊഴിഞ്ഞുപോവുകയും ചെയ്യുന്നു. ഇത്തരം അവസരങ്ങളെ അതിജീവിച്ച് ഒരു പതിറ്റാണ്ടിന്റെ സേവനദാതാക്കളായി നമുക്ക് മുന്നില് നിലയുറപ്പിച്ചിരിക്കുന്നവരാണ് Aceware ടെക്‌നോളജിസ് .\n2007ല് തന്റെ പഠനത്തോടൊപ്പം ഒരു വരുമാനമാര്‍ഗ്ഗമായി ആരംഭിച്ച സംരംഭം ഇന്ന് വന്‍ശാഖയായി ഐടി മേഖലയില് വളര്‍ന്നു കൊണ്ടിരിക്കുന്നു.ഈ സംരംഭത്തിന്റെ വളര്‍ച്ചയ്ക്കു പിന്നില് ജിമ്മിന് ജെ കുറിച്ചിയില് എന്ന സംരംഭകന്റെ ബുദ്ധിയും അറിവും തന്നെയാണ്.\nഇടുക്കി സ്വദേശിയാണ് ജിമ്മിന്. പഠിച്ചു കൊണ്ടിരിക്കുമ്പോള് തന്നെ സ്വന്തമായൊരു സംരംഭം എന്ന ആശയം അദ്ദേഹത്തിനുണ്ടായിരുന്നു. പ്രാഥമികവിദ്യാഭ്യാസവും ഡിപ്ലോമയുമെല്ലാം ഇടുക്കിയില് നിന്നും കരസ്ഥമാക്കിയാണ് എന്‍ജിനീയറിങ് പഠനത്തിനായി അദ്ദേഹം തിരുവനന്തപുരത്തേക്ക് എത്തിയത്. അവിടെ യൂണിവേഴ്‌സിറ്റി എന്‍ജിനീയറിങ് കോളേജില് കമ്പ്യൂട്ടര് എന്‍ജിനീയറിങിനു ചേര്‍ന്നു. ടെക്‌നോളോജിയോട് അതീവ താല്പര്യമുണ്ടായിരുന്ന അദ്ദേഹം ടെക്‌നോപാര്‍ക്കിലെ പല കമ്പനികളുടെയും പ്രോജെക്ടുകള് പഠനത്തോടൊപ്പം ഏറ്റെടുത്തു ചെയ്തു കൊടുക്കുമായിരുന്നു .\nപിന്നീട് അതൊരു സ്വയം തൊഴിലായി സ്വീകരിക്കാന് അദ്ദേഹം തീരുമാനിച്ചു. പഠനം പൂര്‍ത്തിയാക്കിയ അദ്ദേഹത്തോട് ജോലിക്കു ശ്രമിക്കാന് വീട്ടില് നിന്നു പപ്പ ഉപദേശിക്കുകയുണ്ടായി. എന്നാല് തന്റെ സ്വപ്നം ബിസിനസ് ആണെന്ന് പപ്പയോടു തുറന്നു പറയാന് അദ്ദേഹത്തിനായില്ല. സ്വന്തം ബിസിനസ് തകര്‍ന്നതു കൊണ്ടു തന്നെ പപ്പ തന്നെ അനുകൂലിക്കില്ലെന്ന് അദ്ദഹത്തിന് അറിയാമായിരുന്നു.അങ്ങനെ 2007 മുതല് സ്വന്തം പ്രസ്ഥാനത്തിന് തുടക്കം കുറിച്ചു. വീട്ടില് Aceware ടെക്‌നോളജിസ് എന്ന സ്ഥാപനത്തില് ജോലി ലഭിച്ചതായി അറിയിച്ചു. 2009ല് തിരുവനന്തപുരത്തു സ്വന്തമായി ഒരു ഓഫീസ് ആരംഭിച്ചു. പിന്നീടാണ് വീട്ടുകാര് അറിഞ്ഞത് Aceware ടെക്‌നോളജിസ് മകന്റെ സ്വന്തം അധ്വാനത്തിന്റെ ഫലമാണെന്ന്.\nAceware ടെക്‌നോളജിയുടെ പ്രവര്‍ത്തനങ്ങള്: സഹകരണബാങ്കുകള്‍ക്കു വേണ്ടിയുള്ള സോഫ്റ്റ്വെയറുകള് , ജനസേവനകേന്ദ്രം സര്‍വീസ്, ഓണ്‍ലൈന് സര്‍വീസ് സെന്റര്, മൊബൈല് ആപ്പ്‌ലെറ്റ്, സോഫ്റ്റ്വെയര് ഡെവലപ്‌മെന്റ് എന്നിങ്ങനെ നിരവധി സേവനങ്ങളാണ് ഇവരിലൂടെ ലഭ്യമാകുന്നത്. കേരളത്തിലെ ഒട്ടുമിക്ക സഹകരണ ബാങ്കുകളിലും ഇപ്പോഴും ഇവരുടെ സോഫ്റ്റ്വെയറുകളാണ് ഉപയോഗിക്കുന്നത്. കൂടാതെ സഹകരണ ബാങ്കുകള്‍ക്കായുള്ള മിനി എടിഎം സൗകര്യം, അതിലൂടെ ആധാര് എനേബിള്‍ഡ് ക്യാഷ് വിഡ്രോവല് സിസ്റ്റം ഇങ്ങനെയുള്ള സേവനങ്ങളും ലഭ്യമാണ്. ബാങ്കിങ് ഇടപാടുകളെ സുഗമമാക്കുന്നതിനൊപ്പം ഓരോ തവണയും അപ്‌ഡേറ്റ് ചെയ്തുവരുന്ന വെര്‍ഷനുകളാണ് ഇതിനുവേണ്ടി ഉപയോഗിക്കുന്നത്.\nതിരുവനന്തപുരത്തെ ഏതെങ്കിലും സഹകരണ ബാങ്കില് അക്കൗണ്ട് ഉള്ള ഒരാള്‍ക്ക് എറണാകുളത്ത് പോയാലും അവിടെ ഏതെങ്കിലും സഹകരണ ബാങ്കിനെ സമീപിച്ച് സാമ്പത്തിക ഇടപാടുകള് നടത്താന് സാധിക്കും എന്നതും സോഫ്റ്റ്വെയറുകളുടെ പ്രത്യേകതയാണ്. അതുകൂടാതെ ജനസേവന കേന്ദ്രങ്ങളുടെ സര്‍വീസ് സോഫ്റ്റ്വെയറുകളും ഇവര്‍തന്നെയാണ് ചെയ്തുകൊടുക്കുന്നത്. ഏകദേശം 390 ജനസേവന സോഫ്റ്റ്വെയറുകളാണ് ഇതുവരെ ചെയ്തിരിക്കുന്നത്. 2012ല് E-മൈത്രി എന്ന കമ്പനിക്ക് വേണ്ടിയാണ് ആദ്യമായി ജനസേവന സോഫ്റ്റ്വെയര് ഡെവലപ് ചെയ്യുന്നത്. അതിനുശേഷം ടെല്‍ട്രോണ് ജനസേവന കേന്ദ്ര, ആശ്രയ ജനസേവനകേന്ദ്ര തുടങ്ങിയ7 ഓളം കമ്പനികള്‍ക്ക് വേണ്ടിയും സോഫ്റ്റ്വെയറുകള് ചെയ്തു. അതിനു കീഴില് വരുന്ന 3000 ഓളം സെന്ററുകളില് Aceware ടെക്‌നോളജിയുടെ സോഫ്റ്റ്വെയറുകളാണ് ഇപ്പോഴും ഉപയോഗിക്കുന്നത്.\nഇതിനുപുറമേ സൈറ്റ് ഡെവലപ്‌മെന്റ്, സോഷ്യല് മീഡിയ പ്രമോഷന്, ഇലക്ഷന് പ്രചരണം തുടങ്ങിയ എല്ലാ ഡിജിറ്റല് മാര്‍ക്കറ്റിംഗ് വര്‍ക്കുകളും ഇവര് ചെയ്തുകൊടുക്കുന്നുണ്ട്. ഇത്തരം സേവനങ്ങള് ചെയ്യുന്നതിനൊപ്പം തന്നെ അവയുടെ കൃത്യമായ മെയിന്റനന്‍സും, ആഫ്റ്റര് സര്‍വീസും നിര്‍വഹിക്കുന്നുണ്ട് . പുതിയ ഷോപ്പുകള്‍ക്ക് ഇത്തരം സോഫ്റ്റ്വെയറുകള് നല്‍കുമ്പോള് അതിനുവേണ്ടിയുള്ള ബിസിനസ് ട്രെയിനിങ്ങും നല്‍കിവരുന്നുണ്ട്. കേരളത്തിനകത്ത് മാത്രമല്ല ഇന്ത്യയുടെ വിവിധ ഭാഗങ്ങളിലും വിദേശത്തുള്ള കമ്പനികള്‍ക്കുമെല്ലാം ഇവര് സമയബന്ധിതമായി വര്‍ക്കുകള് ചെയ്തു കൊടുക്കുന്നുണ്ട്. ഗുണമേന്മ, സമയനിഷ്ഠ ഈ കാര്യങ്ങളാണ് Aceware ടെക്‌നോളജിയെ വ്യത്യസ്തരാക്കുന്നത്. ഗുണമേന്മയില് അധിഷ്ഠിതമായതിനാല് ഇവര് മറ്റുള്ളവരെ പോലെ വിലപേശല് നടത്താറില്ല, പകരം നല്ല സേവനം മിതമായ നിരക്കില് ലഭ്യമാക്കുന്നു. അതുകൊണ്ടുതന്നെ ദീര്‍ഘകാല ഉപഭോക്താക്കളാണ് ഇവര്‍ക്കുള്ളത്.\nപഴയ ക്ലെന്റുകളുടെ റഫറന്‍സിലൂടെയാണ് കൂടുതലും പുതിയ ക്ലെന്റുകള് ഇവരെ തേടിയെത്തുന്നത്. ചെറിയൊരു കാലയളവിലൂടെ മികച്ച ടേണ് ഓവര് നേടിയെടുക്കാന് ജിമ്മിനു സാധിച്ചു. നിരവധി വമ്പന് കമ്പനികളുമായി ഒത്തു ചേര്‍ന്നു പ്രവര്‍ത്തിക്കാനും ഈ കാലയളവില് സാധിച്ചു.\nതിരുവനന്തപുരം ആസ്ഥാനമായി പ്രവര്‍ത്തിച്ചുകൊണ്ടിരിക്കെ 2016ല് ബിസിനസില് ചില പ്രതിസന്ധികള് നേരിടേണ്ടതായി വന്നു. വണ്ടികളെ ബന്ധിപ്പിച്ചു കൊണ്ടുള്ള ഓട്ടോ ട്രാക്കിംഗ് സിസ്റ്റം-ബ്ലാബ്ബര് എന്ന സോഫ്റ്റ്വെയര് ഇവര് ഡെവലപ്പ് ചെയ്തിരുന്നു. എന്നാല് അപ്രതീക്ഷിതമായി വിശ്വസിച്ച വ്യക്തിയില് നിന്നുണ്ടായ തിരിച്ചടി അദ്ദേഹത്തിന് താങ്ങാന് ആയില്ല. ആ കാലയളവില് വന് സാമ്പത്തിക പ്രതിസന്ധികള് നേരിടേണ്ടിവന്നുവെങ്കിലും തളരാതെ മുന്നോട്ടു പോകാന് അദ്ദേഹം കാണിച്ച ആത്മ ധൈര്യം തന്നെയാണ് ജിമ്മിന് ജെ കുറിച്ചിയില് എന്ന മനുഷ്യന്റെ വളര്‍ച്ചക്കു കരുത്തായത്.\nഇപ്പോള് ഈ സംരംഭത്തിന് എറണാകുളത്തിന് പുറമേ കണ്ണൂര്, ഇടുക്കി എന്നിവിടങ്ങളില് സ്വന്തമായി ഓഫീസുകളും ദുബായില് ഒരു മാര്‍ക്കറ്റിംഗ് ഓഫീസും പ്രവര്‍ത്തിച്ചുവരുന്നുണ്ട് . മുപ്പതോളം സ്റ്റാഫുകളും അല്ലാതെ ഇവരെ സപ്പോര്‍ട്ടു ചെയ്യുന്ന നിരവധി മാര്‍ക്കറ്റിങ് സ്റ്റാഫുകളും ഈ കമ്പനിയില് പ്രവര്‍ത്തിക്കുന്നുണ്ട്. എല്ലാവരുടെയും ഒത്തൊരുമയും സമര്‍പ്പണവും ആത്മാര്‍ത്ഥമായ സേവനവും Aceware ടെക്‌നോളജിയുടെ ശക്തി തന്നെയാണ്. തന്റെ അഭാവത്തിലും ഓഫീസ് കാര്യങ്ങള് ശ്രദ്ധയോടെ ചെയ്തുതീര്‍ക്കാന് കാണിച്ച തന്റെ കസിനും ഓഫീസ് സ്റ്റാഫുമായ മിതുല് എന്ന വ്യക്തിയുടെ സേവനത്തെ അദ്ദേഹം പ്രശംസിക്കുകയാണ്. അദ്ദേഹത്തിന്റെ ആ മനോഭാവം അവിടുത്തെ മറ്റു സ്റ്റാഫുകള്‍ക്കും പ്രചോദനം തന്നെയാണ്.\nകുടുംബത്തിലെ സപ്പോര്‍ട്ടും ബിസിനസിന് ഒത്തിരി സഹായം ആവുന്നുണ്ട്. ഭാര്യ നിമിഷയാണ് കമ്പനിയുടെ സാമ്പത്തിക കാര്യങ്ങള് കൈകാര്യം ചെയ്യുന്നത്. ദിനംപ്രതി വളര്‍ന്നുകൊണ്ടിരിക്കുന്ന ടെക്‌നോളജിയുടെ മാറ്റത്തിനനുസരിച്ച് അപ്‌ഡേറ്റ് ആയി തങ്ങളുടെ ഉപഭോക്താക്കള്‍ക്ക് മികച്ച സേവനം ആണ് ഇവര് നല്‍കുന്നത്. ജീവിതത്തിലുണ്ടായ ഓരോ പ്രതിസന്ധിയെയും തരണം ചെയ്ത് മുന്നേറി തന്റെ സംരംഭത്തെ മുന്നോട്ട് നയിക്കാനുള്ള വ്യഗ്രതയാണ് ജിമ്മിന് എന്ന സംരംഭകനിലൂടെ നമുക്ക് കാണാന് സാധിക്കുന്നത്. അദ്ദേഹത്തിന്റെ ഇത്തരം പ്രവര്‍ത്തനങ്ങള്‍ക്ക് നിരവധി ഉപഹാരങ്ങളും ലഭിച്ചിട്ടുണ്ട്.\nഭാര്യ:നിമിഷ, മകന്:ജിമിന് ജയിംസ് ജൂനിയര്\nAceware Technologies JIMMIN J KURICHIYIL\nഫേവറിറ്റ് ഹോംസിന്റെ ലക്ഷ്വറി അപ്പാര്‍ട്ട്‌മെന്റുകളുടെയും വില്ലകളുടെയും താക്കോല്‍ദാനം നിര്‍വഹിച്ചു


അന്തരീക്ഷത്തിലെ കാർബൺ ഡയോക്സൈഡിന്റെ അളവ് ചരിത്രത്തിലെ ഏറ്റവും ഉയർന്ന നിരക്കിൽ\n16 May 2019 8:19 AM GMT\nഭൂമിയുടെ അന്തരീക്ഷത്തിൽ കാർബൺ ഡയോക്സൈഡിന്‍റെ (സിഒ2) അളവ് ചരിത്രത്തിലെ ഏറ്റവും ഉയര്‍ന്ന നിരക്കില്. ഹവായിയിലെ ‘മൗന ലോവ’ വാനനിരീക്ഷണ കേന്ദ്രത്തിലെ ഗവേഷകരാണ് കാർബൺ ഡൈ ഓക്സൈഡിന്‍റെ അളവ് 445 പിപിഎം രേഖപ്പെടുത്തിയതായി കണ്ടെത്തിയത്. അതായത് അന്തരീക്ഷത്തിലെ ഓരോ ദശലക്ഷം വാതക തന്മാത്രകളിലെ 445-ഉം സിഒ2 ആണെന്ന് സാരം. 800,000 വർഷത്തിനിടയില് ആദ്യമായാണ് ഇത്രയും രേഖപ്പെടുത്തുന്നത്. ഹോമോസാപ്പിയന്‍സ് വരുന്നതുതന്നെ 300,000 വർഷങ്ങള്‍ക്കു മുന്‍പാണ്.\n1958-ലാണ് മൗന ലോവയില് ശാസ്ത്രജ്ഞർ അന്തരീക്ഷത്തിലെ കാർബൺ ഡൈ ഓക്സൈഡിന്‍റെ അളവ് നിരീക്ഷിക്കാന് തുടങ്ങുന്നത്. അന്ന് 335 പിപിഎം ആയിരുന്നു രേഖപ്പെടുത്തിയതെങ്കില് 2013-ല് എത്തിയപോഴേക്കും അത് 400 പിപിഎം ആയി ഉയര്‍ന്നു.\nഫോസില് ഇന്ധനങ്ങളുടെ അമിതമായ ഉപയോഗവും, വ്യവസായ വല്‍ക്കരണത്തിന്‍റെ പരിണിതഫലമായി ഹരിതഗൃഹ വാതകങ്ങളുടെ അളവ് കൂടിയതും, വനനശീകരണവുമൊക്കെയാണ് സിഒ2 ഇത്രയധികം ഉയരാന് കാരണം. ഇത് അന്തരീക്ഷത്തിലെ താപനില ഉയരാന് കാരണമാവുകയും പല ജീവചാലങ്ങളുടെയും നിലനില്‍പ്പ് അപകടത്തിലാക്കുകയും ചെയ്യുന്നു. സിഒ2 കൊണ്ട് മാത്രം ഊഷ്മാവ് ഒരു ഡിഗ്രി ഉയര്‍ന്നിട്ടുണ്ട്. വരള്‍ച്ച, ഉഷ്ണക്കാറ്റ്, കടുത്ത വേനല്‍കാലം എന്നിവയൊക്കെ അതിന്‍റെ ബാക്കിപത്രമാണ്.\nഇനിയും ആഗോള താപനില മൂന്നോ നാലോ ഡിഗ്രികൂടെ ഉയര്‍ന്നാല് ഭൂമി വാസയോഗ്യമല്ലാതാകും. അത് മുന്നില് കണ്ടുകൊണ്ടാണ് പാരീസ് ഉടമ്പടിപോലുള്ള അന്താരാഷ്‌ട്ര നിയമങ്ങള് കൊണ്ടുവന്നത്. പക്ഷെ അതെത്രത്തോളം നടപ്പിലാക്കപ്പെടുന്നു എന്നതാണ് ഗൌരവകാരം. നിലവിലെ അവസ്ഥയില് സിഒ2 കുറയുമെന്ന നേരിയ പ്രതീക്ഷപോലും ഗവേഷകര് പങ്കുവക്കുന്നില്ല.


പഠിപ്പ് മുടക്കാനെത്തിയ എസ്.എഫ്.ഐ പ്രവര്‍ത്തകരെ തടഞ്ഞ് നാട്ടുകാര്; വടകരയില് സംഘര്‍ഷം\nHOME/ STATE/ KOZHIKODE/LOCALS BLOCK SFI ACTIVISTS FROM DISRUPTING STUDIES CONFLICT IN VADAKARA\nPublished on: Jan 11, 2022, 3:58 PM IST |\nUpdated on: Jan 11, 2022, 4:09 PM IST\n11 മണിയോടെയാണ് എസ്.എഫ്.ഐ പ്രവർത്തകർ സമരം വിളിച്ച് സ്കൂളിലേക്ക് എത്തിയത്. പഠനം അവസാനിപ്പിച്ച് സ്കൂൾ വിടണം എന്നാവശ്യപ്പെട്ടെങ്കിലും സ്കൂൾ അധികൃതർ തയ്യാറായില്ല. ഇതോടെയാണ് നാട്ടുകാർ സ്കൂളിലേക്ക് കയറിയത്. പിന്നീട് എസ്.എഫ്.ഐ പ്രവർത്തകരും നാട്ടുകാരും തമ്മിൽ ഏറ്റുമുട്ടി.\nകോഴിക്കോട്: വടകര എം.യു.എം ഹയര്‍സെക്കന്‍ഡറി സ്കൂളില് സംഘര്‍ഷം. പഠിപ്പുമുടക്ക് ആഹ്വാനം ചെയ്തെത്തിയ എസ്.എഫ്.ഐ പ്രവര്‍ത്തകരും നാട്ടുകാരും തമ്മില് ഏറ്റുമുട്ടി. പ്രതിഷേധക്കാരെ പിരിച്ചുവിടാന് പൊലീസ് ലാത്തിവീശി. ഇടുക്കിയിൽ ധീരജ് കൊല്ലപ്പെട്ടതിൽ പ്രതിഷേധിച്ച് പതിനൊന്ന് മണിയോടെയാണ് എസ്.എഫ്.ഐ പ്രവർത്തകർ പ്രകടനവുമായി സ്കൂളിലേക്ക് എത്തിയത്.\nAlso Read: മഹാരാജാസ് കോളജില് എസ്.എഫ്.ഐ - കെ.എസ്.യു സംഘര്‍ഷം; എട്ട് വിദ്യാര്‍ഥികള്‍ക്ക് പരിക്ക്\nപഠനം അവസാനിപ്പിച്ച് സ്കൂൾ വിടണം എന്നാവശ്യപ്പെട്ടെങ്കിലും സ്കൂൾ അധികൃതർ തയ്യാറായില്ല. ഇതോടെയാണ് നാട്ടുകാർ സ്കൂളിലേക്ക് കയറിയത്. പിന്നീട് എസ്.എഫ്.ഐ പ്രവർത്തകരും നാട്ടുകാരും തമ്മിൽ ഏറ്റുമുട്ടി. പൊലീസ് എത്തിയാണ് രംഗം ശാന്തമാക്കിയത്.


ഇന്ത്യന് എംബസി സ്ഥിരീകരിച്ചു; സൗദിയില് നിന്ന് രണ്ട് ഡോസ് വാക്സിനെടുത്ത പ്രവാസികള്‍ക്ക് മടങ്ങാം | indian embassy confirms those who vaccinated from saudi arabia can return\nഇന്ത്യന് എംബസി സ്ഥിരീകരിച്ചു; സൗദിയില് നിന്ന് രണ്ട് ഡോസ് വാക്സിനെടുത്ത പ്രവാസികള്‍ക്ക് മടങ്ങാം\nകൂടുതല് വിവരങ്ങള്‍ക്കായി കാത്തിരിക്കുകയാണെന്നും എംബസി ട്വീറ്റ് ചെയ്‍തു.\nRiyadh Saudi Arabia, First Published Aug 24, 2021, 7:48 PM IST\nറിയാദ്: സൗദി അറേബ്യയില് നിന്ന് രണ്ടു ഡോസ് വാക്‌സിനെടുത്തവര്‍ക്ക് തിരികെ വരാമെന്ന് റിയാദിലെ ഇന്ത്യന് എംബസി സ്ഥിരീകരിച്ചു. ഇതോടെ ഇന്ത്യയടക്കമുള്ള പ്രവേശന നിരോധനമുള്ള രാജ്യങ്ങളിലേക്ക് റീ എന്‍ട്രിയില് പോയ സൗദി ഇഖാമ ഉള്ളവർക്ക് മടങ്ങിയെത്താനുള്ള അവസരമാണ് ഒരുങ്ങുന്നത്. ഇക്കാര്യത്തില് കൂടുതല് വിവരങ്ങള്‍ക്കായി കാത്തിരിക്കുകയാണെന്നും എംബസി ട്വീറ്റ് ചെയ്‍തു.\nരണ്ടു ഡോസ് വാക്സിനും സൗദി അറേബ്യയില് നിന്ന് സ്വീകരിച്ചവര്‍ക്ക് 14 ദിവസം മറ്റൊരു രാജ്യത്ത് കഴിയേണ്ടതില്ലെന്നാണ് സൗദി വിദേശകാര്യമന്ത്രാലയം അറിയിച്ചിരിക്കുന്നത്. എല്ലാ എംബസികള്‍ക്കും കോണ്‍സുലേറ്റുകള്‍ക്കും അയച്ച സര്‍ക്കുലറില് ഇക്കാര്യം വ്യക്തമാക്കിയിട്ടുണ്ട്. സര്‍ക്കുലര് ലഭിച്ചതായി സൗദിയിലെ ഇന്ത്യന് എംബസിയും സ്ഥിരീകരിച്ചു.\nസൗദിയില് നിന്ന് പുറപ്പെടുന്നതിന് മുമ്പ് തന്നെ രണ്ട് ഡോസ് വാക്‌സിന് സ്വീകരിച്ച് 'ഇമ്യൂണ്' ആയിരിക്കണമെന്നതാണ് നിബന്ധന. മറ്റു കൊവിഡ് വ്യാപന മാനദണ്ഡങ്ങളെല്ലാം പാലിക്കേണ്ടിവരുമെന്നും സര്‍ക്കുലറിലുണ്ട്. ഈ അനുമതി എന്നു മുതല് പ്രാബല്യത്തില് വരുമെന്ന കാര്യം വ്യക്തമാക്കിയിട്ടില്ല. എന്നാല് വിമാന സര്‍വീസുകള് തുടങ്ങുന്നതിന് എല്ലാ രാജ്യങ്ങളും സ്വന്തമായ തീരുമാനങ്ങളെടുക്കേണ്ടതുമുണ്ട്.\nഇന്ത്യക്ക് പുറമെ പാക്കിസ്ഥാൻ, യുഎഇ, ഈജിപ്ത്, ബ്രസീൽ, അർജന്റീന, ഇന്തോനേഷ്യ, സൗത്ത് ആഫ്രിക്ക, വിയറ്റ്നാം, അഫ്ഗാനിസ്ഥാൻ, തുർക്കി, ലബനാൻ, എത്യോപ്യ എന്നീ 13 രാജ്യങ്ങളിൽ നിന്നാണ് സൗദിയിലേക്ക് നേരിട്ട് പ്രവേശന വിലക്കുണ്ടായിരുന്നത്. ഇവിടങ്ങളിലുള്ള പതിനായിരക്കണക്കിന് പ്രവാസികള്‍ക്ക് പുതിയ ഇളവ് അനുഗ്രഹമാവും. എന്നാല് നാട്ടിൽ നിന്നും വാക്സിൻ എടുത്തവർക്കും ഒരു ഡോസ് വാക്സിനെടുത്ത ശേഷം നാട്ടിലേക്ക് വന്നവര്‍ക്കും ഇപ്പോഴത്തെ നിലയില് മടങ്ങാനാവില്ല.\nLast Updated Aug 24, 2021, 7:58 PM IST\nSaudi expats can return\nthose who vaccinated from Saudi\nസൗദി പ്രവാസികള്‍ക്ക് മടങ്ങാം\nസൗദിയില് നിന്ന് വാക്സിനെടുത്തവര്


പന്ത്രണ്ട് മണിക്കൂര് വെളിയില് ഇറങ്ങാതിരുന്നാല് പൊതു ഇടങ്ങളിലെ കൊറോണ വൈറസ് നശിച്ചു പോകുമോ? സന്ദേശം പ്രചരിപ്പിക്കും മുന്‍പ് നിങ്ങള് ഇക്കാര്യം അറിഞ്ഞിരിക്കണം - BIGNEWSLIVE | Latest Malayalam News\nതൃശ്ശൂര്: പന്ത്രണ്ട് മണിക്കൂര് വെളിയില് ഇറങ്ങാതിരുന്നാല് പൊതു ഇടങ്ങളിലെ കൊറോണ വൈറസ് നശിച്ചു പോകുമെന്നും, അതിനാല് പതിനാല് മണിക്കൂര് വീട്ടില് നിന്ന് ഇറങ്ങുമ്പോള് പരിസരത്തുള്ള വൈറസ് നശിച്ചിട്ടുണ്ടാകും എന്ന സന്ദേശം കഴിഞ്ഞ ദിവസങ്ങളിലായി എല്ലാവരുടെയും ഫോണുകളില് എത്തിയിട്ടുണ്ടാകും. പ്രധാന മന്ത്രി ജനതാ കര്‍ഫ്യൂവിന് ആഹ്വാനം ചെയ്തതിന് പിന്നാലെയായിരുന്നു ഈ സന്ദേശം വ്യാപകമായി പ്രചരിച്ചത്. പലരും അത് മറ്റൊരാള്‍ക്ക് അയക്കുകയോ പറയുകയോ ചെയ്തിട്ടുണ്ടാകാം. എന്നാള് 12 മണിക്കൂര് കഴിഞ്ഞാല് കൊറോണ വൈറസ് ശരിക്കും നശിക്കുമോ?.\n12 മണിക്കൂര് വീടിനു വെളിയില് ഇറങ്ങാതിരുന്നാല് പൊതു ഇടങ്ങളിലെ കൊറോണ വൈറസ് നശിച്ചു പോകുമെന്നും,6മുതല് 12 മണിക്കൂര് മാത്രമേ വൈറസ് ശരീരത്തിന് പുറത്ത് അതിജീവിക്കൂ എന്ന വാദം ശരിയല്ലെന്നുമാണ് വിദഗ്ധര് പറയുന്നത്. തിരുവനന്തപുരം ഗവണ്‍മെന്റ് മെഡിക്കല് കോളേജ് ഡോക്ടറായ മനോജ് വെള്ളനാടും ഇന്‍ഫോ ക്ലിനിക്ക് സ്ഥാപകനായ ജിനേഷ് പിഎസും ചേര്‍ന്ന് എഴുതിയ ഫേസ്ബുക്ക് കുറിപ്പിലാണ് 12 മണിക്കൂര് വീടിനു വെളിയില് ഇറങ്ങാതിരുന്നാല് പൊതു ഇടങ്ങളിലെ കൊറോണ വൈറസ് നശിച്ചു പോകുമെന്ന വാദം തെറ്റാണെന്ന് പറയുന്നത്.\n12 മണിക്കൂര് വീടിനു വെളിയില് ഇറങ്ങാതിരുന്നാല് പൊതു ഇടങ്ങളിലെ കൊറോണ വൈറസ് നശിച്ചു പോകുമെന്നും അതിനാല് 14 മണിക്കൂര് കഴിഞ്ഞ് വീട്ടില് നിന്നിറങ്ങുമ്പോള് പരിസരത്തുള്ള വൈറസ് എല്ലാം നശിക്കുമെന്നുമുള്ള പ്രചരണം നടത്തരുത്. അത് വാസ്തവ വിരുദ്ധമാണ്.6മുതല് 12 മണിക്കൂര് മാത്രമേ വൈറസ് ശരീരത്തിന് പുറത്ത് അതിജീവിക്കൂ എന്ന വാദം ശരിയല്ലാ.\n14 മണിക്കൂര് കര്‍ഫ്യൂ/നിയന്ത്രണം വിജയിപ്പിക്കാന് ഇത്തരം അശാസ്ത്രീയത പ്രചരിപ്പിക്കുന്നത് ഗുണത്തേക്കാള് ദോഷമേ ചെയ്യൂ. ഇതൊക്കെ വിശ്വസിക്കുന്ന ചിലരെങ്കിലും പ്രതിരോധ പ്രവര്‍ത്തനങ്ങളില് വീഴ്ച വരുത്തിയാല്, വ്യക്തിശുചിത്വം പാലിക്കുന്നതില് ഉപേക്ഷ വിചാരിച്ചാല്, വളരെ വലിയൊരു ദുരന്തമാകും നമ്മെ കാത്തിരിക്കുക.- മനോജ് വെള്ളനാട് ഫേസ്ബുക്കില് പങ്കുവെച്ച കുറിപ്പില് പറയുന്നു.\n14 മണിക്കൂര് കര്‍ഫ്യൂ/നിയന്ത്രണം വിജയിപ്പിക്കാന് ഇത്തരം അശാസ്ത്രീയത പ്രചരിപ്പിക്കുന്നത് ഗുണത്തേക്കാള് ദോഷമേ ചെയ്യൂ. ഇതൊക്കെ വിശ്വസിക്കുന്ന ചിലരെങ്കിലും പ്രതിരോധ പ്രവര്‍ത്തനങ്ങളില് വീഴ്ച വരുത്തിയാല്, വ്യക്തിശുചിത്വം പാലിക്കുന്നതില് ഉപേക്ഷ വിചാരിച്ചാല്, വളരെ വലിയൊരു ദുരന്തമാകും നമ്മെ കാത്തിരിക്കുക.\nകൊറോണ വൈറസ് ശരീരത്തിന് പുറത്ത് അധികം സമയമൊന്നും അതിജീവിക്കില്ല എങ്കിലും കുറച്ചു മണിക്കൂറുകള്, ചിലപ്പോള് ഏതാനും ദിവസങ്ങള് ഒക്കെ അതിജീവിക്കാന് അതിന് കഴിയും. ഈയടുത്ത് പുറത്തു വന്ന ഒരു പഠനത്തിന്റെ ആദ്യ ഫലങ്ങളില്, ചെമ്പ് പ്രതലങ്ങളില് നാല് മണിക്കൂറും, കാര്‍ഡ് ബോര്‍ഡില് 24 മണിക്കൂറും, പ്ലാസ്റ്റിക്ക് സ്റ്റീല് പ്രതലങ്ങളില്3ദിവസത്തോളവും അതിജീവിക്കാന് സാധ്യതയുണ്ട് എന്നാണ് പറഞ്ഞിരിക്കുന്നത്. എന്നുവെച്ചാല് എപ്പോഴും അത്രയും സമയം അതിജീവിക്കും എന്നല്ല. ചില സാഹചര്യങ്ങളില് പരമാവധി അത്രയും സമയം അതിജീവിക്കാം എന്നാണ്. ഇത് പല ഘടകങ്ങളെ ആശ്രയിച്ചിരിക്കുന്നു.\nഅതുകൊണ്ട് ദയവുചെയ്ത് ഇത്തരം നുണകള് പ്രചരിപ്പിച്ച് ജനങ്ങളുടെ ജീവന് അപഹരിക്കരുത്.\nപല രാജ്യങ്ങളിലും ലോക്ക് ഡൗണ് നടക്കുന്നുണ്ട്. നമ്മുടെ അയല് രാജ്യമായ ശ്രീലങ്കയില് രണ്ടര ദിവസം കര്‍ഫ്യൂ നടന്നുകൊണ്ടിരിക്കുകയാണ്. നൂറു കേസുകള് പോലും റിപ്പോര്‍ട്ട് ചെയ്യാത്ത ഒരു രാജ്യമാണ് ശ്രീലങ്ക. ആയിരക്കണക്കിന് കേസുകള് വന്ന പല രാജ്യങ്ങളും ലോക്ക് ഡൗണ് ചെയ്തു കഴിഞ്ഞു. പല രാജ്യങ്ങളിലും പ്രത്യേക പ്രദേശങ്ങളില് കര്‍ഫ്യൂ നടക്കുന്നുണ്ട്.\nഅതൊന്നും കൊറോണ വൈറസിന്റെ ഏതെങ്കിലും പ്രത്യേക സ്വഭാവം നോക്കിയിട്ടല്ലാ. അതിനെ പ്രതിരോധിക്കാന് ഏറ്റവും ശക്തമായ മാര്‍ഗം സോഷ്യല് ഡിസ്റ്റന്‍സിംഗ് ആയതുകൊണ്ടാണ്. അതുകൊണ്ട് ദയവുചെയ്ത് നുണ പ്രചരണം നടത്തി, അശാസ്ത്രീയത പ്രചരിപ്പിച്ചുകൊണ്ട് ഇതൊന്നും ചെയ്യരുത്.\nമാത്രമല്ലാ, ഇന്ത്യയില് കൊവിഡ് 19 അതിന്റെ മൂന്നാം ഘട്ടത്തിലേക്ക് കടക്കുന്നതേയുള്ളൂ. പ്രതിരോധിക്കാന് വളരെ ശക്തമായ നടപടികള് തന്നെ ചിലപ്പോള് വേണ്ടിവന്നേക്കാം. ഇങ്ങനെയൊരു സാഹചര്യത്തില് ഇത്തരം വ്യാജസന്ദേശങ്ങള് ഗുണത്തേക്കാളേറെ ദോഷം ചെയ്യും. അത് ജനങ്ങളില് അകാരണമായ സംശയം സൃഷ്ടിക്കുകയും ചെയ്യും. അത് രോഗപ്രതിരോധ പ്രവര്‍ത്തനങ്ങളെ സാരമായി ബാധിക്കാം.\nഗോമൂത്രവും ചാണകവും ഈ വൈറസിനെതിരെ ഔഷധമാണ് എന്നു വിശ്വസിച്ച ജനങ്ങള് പോലുമുള്ള രാജ്യമാണ്. മതവിശ്വാസങ്ങളില് /അന്ധവിശ്വാസങ്ങളില് അഭിരമിക്കുന്ന ധാരാളം പേര് ഉള്ള രാജ്യമാണ്. അവരെ കൂടുതല് തെറ്റിദ്ധരിപ്പിക്കരുത്. അവര് കൂടി ഉള്‍പ്പെട്ട ‘നമ്മളുടെ’ പരാജയം ആകുമത്.\nഇത് എല്ലാവരും, ഇന്ത്യക്കാര് മാത്രമല്ലാ, ലോകജനത മുഴുവന് ജാതിമത രാഷ്ട്രീയ ഭേദമന്യേ, ഒറ്റക്കെട്ടായി നിന്ന് പൊരുതേണ്ട, പൊരുതുന്ന യുദ്ധമാണ്. അവിടെ കണ്‍ഫ്യൂഷന്‍സൊന്നുമില്ലാതെ നമുക്കൊന്നിച്ച് നില്‍ക്കാം …\nഎഴുതിയത്: Dr. Jinesh PS & Dr. Manoj Vellanad\nആസാമില് നിന്ന് ആശ്വാസ വാര്‍ത്ത; കൊവിഡ് സ്ഥിരീകരിച്ച നാലു വയസുകാരിയുടെ രണ്ടാമത്തെ ഫലം നെഗറ്റീവ്


rishi kumar shukla: സിബിഐയുടെ പുതിയ മേധാവിയായി ഋഷി കുമാ‍ര് ശുക്ലയെ തിരഞ്ഞെടുത്തു - former mp dgp rishi kumar shukla appointed as new cbi director | Samayam Malayalam\nformer mp dgp rishi kumar shukla appointed as new cbi director\nസിബിഐയുടെ പുതിയ മേധാവിയായി ഋഷി കുമാ‍ര് ശുക്ലയെ തിരഞ്ഞെടുത്തു\nSamayam Malayalam | Updated: 02 Feb 2019, 06:30:00 PM\nമുൻ മധ്യപ്രദേശ് പോലീസ് മേധാവിയായ ശുക്ല 1984 ബാച്ചിലെ ഉദ്യോഗസ്ഥനാണ്. രണ്ട് വർഷത്തേക്കാണ് സിബിഐ മേധാവിയെ തിരഞ്ഞെടുത്തിരിക്കുന്നത്. പ്രധാമന്ത്രിയുടെ നേതൃത്വത്തിലുള്ള സമിതിയാണ് മേധാവിയെ തിരഞ്ഞെടുത്തത്.\nസിബിഐയുടെ പുതിയ മേധാവിയായി ഋഷി കുമാ‍ര് ശുക്ലയെ നിയമിച്ചു\nമധ്യപ്രദേശ് മുൻ ഡിജിപിയാണ് ഋഷി കുമാ‍ര് ശുക്ല.\n1984 ബാച്ചിലെ ഐപിഎസ് ബാച്ചിലെ ഉദ്യോഗസ്ഥനാണ്.\nപ്രധാമന്ത്രിയുടെ നേതൃത്വത്തിലുള്ള സമിതിയാണ് മേധാവിയെ തിരഞ്ഞെടുത്തത്.\nന്യൂഡൽഹി: സിബിഐയുടെ പുതിയ മേധാവിയായി ഐപിസ് ഉദ്യോഗസ്ഥനായ ഋഷി കുമാ‍ര് ശുക്ലയെ തിരഞ്ഞെടുത്തു. പ്രധാനമന്ത്രി നരേന്ദ്രമോദിയുടെ നേതൃത്വത്തിലുള്ള സെലക്ഷൻ കമ്മിറ്റിയാണ് പുതിയ മേധാവിയെ തിരഞ്ഞെടുത്തത്.\nമുൻ മധ്യപ്രദേശ് പോലീസ് മേധാവിയായ ശുക്ല 1984 ബാച്ചിലെ ഉദ്യോഗസ്ഥനാണ്. രണ്ട് വർഷത്തേക്കാണ് സിബിഐ മേധാവിയെ തിരഞ്ഞെടുത്തിരിക്കുന്നത്. സുപ്രീംകോടതി ചീഫ് ജസ്റ്റിസ് രഞ്ജൻ ഗൊഗോയ്, കോൺഗ്രസ് ലോക്സഭാ കക്ഷിനേതാവ് മല്ലികാർജുൻ ഖാർഗെ എന്നിവരാണ് സെലക്ഷൻ സമിതിയിലുള്ളത്. ഗുജറാത്തിൽ നിന്നുള്ള ഉദ്യോഗസ്ഥരെ സിബിഐയുടെ മേധാവിയായി നിയമിക്കരുതെന്ന് ഖാർഗെ ആവശ്യപ്പെട്ടിരുന്നു.\nരാജ്യത്തെ നിര്‍ണായക കേസുകളായ അഗസ്റ്റ് വെസ്റ്റ്ലാൻ്റ് അഴിമതി, 2ജി അഴിമതി, കൽക്കരി കുഭകോണം, കോണ്‍ഗ്രസ് നേതാക്കളായ പി ചിദംബരം, ഭൂപിന്ദര് സിങ് ഹൂഡ തുടങ്ങിയവര്‍ക്കെതിരെയുള്ള കേസുകള്, ചന്ദ കൊച്ചാറിനെതിരെയുള്ള കേസ്, തുടങ്ങിയവയുടെ അന്വേഷണം ശുക്ലയുടെ നേതൃത്വത്തിലായിരിക്കും.\nകഴിഞ്ഞ ഡിസംബറിലാണ് സിബിഐ മേധാവിയായ അലോക് വര്‍മ്മയെ മാറ്റി എം നാഗേശ്വര റാവുവിനെ നിയമിച്ചത്. എന്നാൽ സുപ്രീംകോടതി വര്‍മ്മയെ മാറ്റിയ കേന്ദ്ര സര്‍ക്കാര് നടപടിയെ രൂക്ഷമായി വിമര്‍ശിക്കുകയും അദ്ദേഹത്തെ സ്ഥാനത്തേക്ക് തിരികെ കൊണ്ടുവരുകയും ചെയ്തിരുന്നു. എന്നാൽ പ്രധാനമന്ത്രിയുടെ നേതൃത്വത്തിലുള്ള സമിതി അലോക് വര്‍മ്മയെ മാറ്റി ഇടക്കാല മേധാവിയായി എം നാഗേശ്വര റാവുവിനെ നിയമിക്കുകയായിരുന്നു.\nനിരാഹാരം നാലാം ദിനം: അണ്ണാ ഹസാരെയുടെ ആരോഗ്യനില മോശമായി ആര്‍ട്ടിക്കിള് ഷോ\nസിബിഐ ഋഷി കുമാ‍ര് ശുക്ല rishi kumar shukla Narendra Modi CBI director CBI chief CBI\nWeb Title : former mp dgp rishi kumar shukla appointed as new cbi director


പരീക്ഷണം വിജയം കണ്ടു; കെഎസ്ആർടിസിയെ ലാഭത്തിലാക്കാൻ ഫ്ലക്സി ചാർജ്ജ് വരുന്നു – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/പരീക്ഷണം വിജയം കണ്ടു; കെഎസ്ആർടിസിയെ ലാഭത്തിലാക്കാൻ ഫ്ലക്സി ചാർജ്ജ് വരുന്നു\nDecember 30, 2017\tLeaveacomment 1,934 Views\nകെഎസ്ആര്‍ടിസിയെ ലാഭത്തിലാക്കാന് പുതിയ തന്ത്രവുമായി മാനേജ്‌മെന്റ്. അന്തര്‍സംസ്ഥാന റൂട്ടില് തിരക്കുളള സമയങ്ങളില് 10 ശതമാനം നിരക്ക് കൂട്ടാനാണ് പുതിയ തീരുമാനം. ക്രിസ്തുമസ് അവധി സമയത്ത് ഫ്ലക്സി ചാർജ്ജ് സംവിധാനം വിവിധ റൂട്ടുകളിൽ പരീക്ഷിച്ചിരുന്നു. യാത്രക്കാരുടെ തിരക്കും സീസണും അനുസരിച്ച് അന്തര്‍സംസ്ഥാന ബസ്സുകളുടെ ടിക്കറ്റ് നിരക്ക് ക്രമീകരിക്കുന്ന സംവിധാനമാണ് ഫ്‌ളക്‌സി ചാര്‍ജ്. യാത്രക്കാർ മികച്ച പ്രതികരണം നൽകിയതോടെയാണ് തിരക്കുള്ള സമയങ്ങളിൽ യാത്രിനിരക്ക് വർധിപ്പിക്കാൻ തീരുമനിക്കുന്നത്.\nകെഎസ്ആര്‍ടിസിയുടെ അന്തര്‍സംസ്ഥാന സര്‍വീസുകളില് ഫെബ്രുവരി, മാര്‍ച്ച് മാസങ്ങളില് പുതിയ രീതിയില് ഫ്ളെക്സി ചാര്‍ജ് നടപ്പിലാക്കാനും തീരുമാനമായിട്ടുണ്ട്. തിരക്ക് കുറവുള്ള ദിവസങ്ങളില് ഫ്ളെക്സി ഫെയറില് 15 % നിരക്ക് ഇളവ് നിലവില് അനുവദിക്കുന്നുണ്ട്. അടുത്തവര്‍ഷം ഏപ്രില് മുതല് 10% നിരക്ക് ആക്കാനാണ് തീരുമാനം.\nഎറണാകുളം, കോഴിക്കോട്, തലശേരി, തിരുവനന്തപുരം എന്നിവിടങ്ങളില്‍നിന്ന് പോണ്ടിച്ചേരിയിലേക്കും കൊച്ചി, കോഴിക്കോട് എന്നിവിടങ്ങളില്‍നിന്ന് ഗോവയിലേക്കും പുതിയ സര്‍വീസുകള് തുടങ്ങുന്നതിന് സര്‍ക്കാരില്‍നിന്ന് അനുമതി തേടും. അന്തര്‍സംസ്ഥാന സര്‍വീസുകളുടെ മാതൃകയില് കേരളത്തിനകത്ത് പ്രധാന സ്ഥലങ്ങളെ ബന്ധിപ്പിച്ച് കൂടുതല് സ്പെഷല്, വാരാന്ത്യ സര്‍വീസുകള് ആരംഭിക്കുമെന്നും അധികൃതര് വ്യക്തമാക്കി.\nSource – https://www.iemalayalam.com/kerala-news/ksrtc-to-start-flexy-charge-system/


എലിപ്പനി ബാധിച്ച് ഏഴുമരണം; അറുപത്തിനാല് പേര് നിരീക്ഷണത്തില്\nWeb Desk Aug 31, 2018, 11:54 am IST\nകോഴിക്കോട്: മഴക്കെടുതികള്‍ക്ക് ശേഷം കോഴിക്കോട് ജില്ലയില് പകര്‍ച്ചവ്യാധികള് വ്യാപിക്കുന്നു. എലിപ്പനി ബാധിച്ച് ഇതുവരെ ഏഴു പേര് മരിച്ചു. വിവിധ ആശുപത്രികളിലായി അറുപത്തിനാല് പേര് എലിപ്പനി ലക്ഷണങ്ങളോടെ ചികിത്സയിലാണ്. ഇതില് ഇരുപത്തിയെട്ട് പേര്‍ക്ക് രോഗം സ്ഥിതീകരിച്ചിട്ടുണ്ട്.\nനിലവിലെ സാഹചര്യത്തില് രോഗബാധിതരുടെ എണ്ണം ഇനിയും വര്‍ദ്ധിക്കുമെന്നാണ് ആരോഗ്യവകുപ്പിന്റെ കണക്കുകൂട്ടല്. ഇതിന്റെ അടിസ്ഥാനത്തില് ജില്ലയില് പതിനാറ് താത്കാലിക ആശുപത്രികള് ഒരുക്കാനും, രണ്ടുമാസം പ്രതിരോധ പ്രവര്‍ത്തനങ്ങള് ഊര്‍ജ്ജിതമാക്കാനും തീരുമാനിച്ചിട്ടുണ്ട്.\nകൂടാതെ ശുചീകരണ പ്രവര്‍ത്തനത്തിന് ഇറങ്ങുന്നവര് നിര്‍ബന്ധമായും പ്രതിരോധ ഗുളിക കഴിക്കാനും, പനിയും ശരീരവേദനയും അനുഭവപ്പെട്ടാല് ഉടന് ചികിത്സ തേടാനും ആരോഗ്യവകുപ്പ് നിര്‍ദ്ദേശിക്കുന്നു. ജില്ലയില് പ്രവര്‍ത്തിച്ചിരുന്ന ദുരിതാശ്വാസ ക്യമ്പുകളിലെല്ലാം പ്രതിരോധ ഗുളികകള് വിതരണം ചെയ്തിരുന്നെങ്കിലും ജനങ്ങള് ഇത് അവഗണിച്ചതാണ് പകര്‍ച്ചവ്യാധികള് പടരാന് കാരണമെന്നാണ് ആരോഗ്യവകുപ്പിന്റെ നിഗമനം.


മാതാപിതാക്കളെ നിങ്ങള് സ്നേഹിക്കുന്നുവെങ്കില് വീട് ഡിസൈന് ചെയ്യുമ്പോള് തന്നെ അവരുടെ സൌകര്യങ്ങളും അസൌകര്യങ്ങളും കൂടി ഉള്‍ക്കൊള്ളിക്കാന് ശ്രമിക്കണം. അത് ചിലപ്പോള് മറ്റുള്ളവരുടെ ആവശ്യങ്ങളില് നിന്ന് തികച്ചും വ്യത്യസ്തമായിരക്കാം. എങ്കിലും അവരുടെ സൌകര്യം കൂടി പരിഗണിക്കേണ്ടത് നമ്മുടെ കടമയാണ്. സി. ഗോപാലകൃഷ്ണന് എഴുതുന്നു\nഈ നിലയ്ക്കു പോയാല് കേരളത്തില് കുട്ടികള്‍ക്കായുള്ള ബാലവാടികളെക്കാള് കൂടുതല് വൃദ്ധസദനങ്ങളുണ്ടാവുന്ന കാലം വിദൂരമല്ലെന്ന് അടുത്തിടെ പറഞ്ഞത് കേരളത്തിന്റെ മുന് ഡിജിപിയായ ജേക്കബ് പുന്നൂസാണ്. വീട് പ്ലാന് ചെയ്യുമ്പോള് കുട്ടികള്‍ക്കായി പ്രത്യേകം മുറി കൂടി ഡിസൈന് ചെയ്യാറുണ്ട്. പക്ഷെ വാര്‍ധക്യത്തിലേക്ക് കാലൂന്നിയിരിക്കുന്ന പ്രിയപ്പെട്ടവരെ ഓര്‍ക്കാത്തവരാണ് മലയാളികളില് ചിലരെങ്കിലും ഇപ്പോള്. നിങ്ങളുടെ മാതാപിതാക്കളെ നിങ്ങള് സ്നേഹിക്കുന്നുവെങ്കില് വീട് ഡീസൈന് ചെയ്യുമ്പോള് തന്നെ അവരുടെ സൌകര്യങ്ങളും അസൌകര്യങ്ങളും കൂടി ഉള്‍ക്കൊള്ളിക്കാന് ശ്രമിക്കണം. അത് ചിലപ്പോള് മറ്റുള്ളവരുടെ ആവശ്യങ്ങളില് നിന്ന് തികച്ചും വ്യത്യസ്തമായിരക്കാം. എങ്കിലും അവരുടെ സൌകര്യം കൂടി പരിഗണിക്കേണ്ടത് നമ്മുടെ കടമയാണ്.\nപ്രായമായവര്‍ക്ക് പ്രത്യേകം മുറി എന്നത് വീടുവെയ്ക്കുന്ന എല്ലാവരെയും സംബന്ധിച്ചിടത്തോളം ബജറ്റിലൊതുങ്ങുന്ന കാര്യമല്ലെങ്കിലും അവര്‍ക്കായി ചില സൌകര്യങ്ങളൊക്ക ഒരുക്കി കൊടുക്കാന് നമുക്ക് കഴിയും. അതില് പ്രധാനം വീട്ടിലേക്ക് പ്രവേശിക്കുന്ന പ്രധാന വഴികളില് പടിക്കെട്ടുകള് പരമാവധി ഒഴിവാക്കുക എന്നതാണ്. പടിക്കെട്ടുകള് പൂര്‍ണമായും ഒഴിവാക്കാന് കഴിയില്ലെങ്കിലും പരമാവധി കുറയ്ക്കാന് മനസുവെച്ചാല് കഴിയും.\nഅതുപോലെ തന്നെ പ്രധാനമാണ് പ്രായമായവര് പതിവായി നടക്കാനിടയുള്ള വഴികളില് തടസമായി നില്‍ക്കാവുന്ന ഉയര്‍ന്ന വാതില്‍പ്പടികള് പോലുള്ള സംഗതികള് ഒഴിവാക്കുക എന്നത്. മനസെത്തുന്നിടത്ത് കണ്ണെത്താത്ത കാലത്ത് പലപ്പോഴും കാല്‍ക്കീഴിലെ ഉയര്‍ന്ന പടികളോ കാര്‍പ്പെറ്റുകളോ ഒന്നും അവരുടെ കണ്ണെത്തണമെന്നില്ല. അതുപോലെ ടീപ്പോയ്, ഡൈനിംഗ് ടേബിള്, കസേരകള്, ഫ്രിഡ്ജ്, തുടങ്ങിയവ പ്രായമായവര് നടക്കാനിടയുള്ള വഴികളില് നിന്ന് അകലത്തിലായിരിക്കാന് ശ്രദ്ധിക്കുക. അവര്‍ക്ക് മാര്‍ഗതടസമില്ലാതെ നടക്കാന് വഴിയൊരുക്കു എന്നതാണ് പ്രധാനം.\nപ്രായമായവര്‍ക്കായി വീട്ടില് പ്രത്യേകം മുറി ഒരുക്കുന്നുണ്ടെങ്കില് അത് താഴത്തെ നിലയില് തന്നെയാകുന്നതാണ് ഉചിതം. മുറിയില് നല്ല രീതിയിലുള്ള വായുസഞ്ചാരവും വെളിച്ചവും ഉറപ്പു വരുത്തണം. ലൈറ്റ്, ഫാന്, എസി എന്നിവയുടെയെല്ലാം സ്വിച്ചുകള് അവര്‍ക്ക് പെട്ടെന്ന് കൈയെത്തുന്ന രീതിയിലും ലളിതമായതുമായിരിക്കണം. നൈറ്റ് ലാമ്പുകള് നിര്‍ബന്ധമായും സജ്ജീകരിച്ചിരിക്കണം. ടു വേ സ്വിച്ചുകള് ക്രമീകരിച്ച് ഒരെണ്ണം കട്ടിലിനോട് ചേര്‍ന്നുവരത്തക്ക രീതിയിലായിരിക്കണം ക്രമീകരിക്കേണ്ടത്.\nറൂമില് ടെലഫോണ് കണക്ഷനുണ്ടെങ്കില് അത് കട്ടിലിനോട് ചേര്‍ന്നുതന്നെ ക്രമീകരിക്കണം. അടിയന്തര സാഹചര്യങ്ങളില് മറ്റു മുറികളിലുള്ളവരെ വിളിക്കാനായി അലാറമോ ബസറോ ക്രമീകരിക്കുന്നത് നല്ലതാണ്. വായനാശീലമുള്ളവരാണെങ്കില് പുസ്തക അലമാരയും കൈയെത്തുന്ന രീതിയില് ക്രമീകരിക്കുന്നതാണ് നല്ലത്. അതുപോലെ വസ്ത്രങ്ങളെടുക്കുന്ന അലമാരയും അവരുടെ സൌകര്യത്തിനനുസരിച്ച് ക്രമീകരിക്കാന് പ്രത്യേകം ശ്രദ്ധിക്കണം.\nപ്രായമായവരുടെ മുറികളില് നിര്‍ബന്ധമായും ഉണ്ടാകേണ്ട മറ്റൊരു പ്രധാന സംഗതിയാണ് അറ്റാച്ച്ഡ് ബാത്റൂം. അറ്റാച്ച്ഡ് ബാത്റൂമിലക്ക് എളുപ്പത്തില് എത്താവുന്ന രീതിയില് കട്ടിലുകള് ക്രമീകരിക്കാനും ശ്രദ്ധിക്കണം. അതുപോലെ ബാത്റൂമിനകത്തെ ഫിറ്റിംഗ്സുകളും മറ്റ് ഉപകരണങ്ങളും പ്രായമായവര്‍ക്ക് അനായാസം പ്രവര്‍ത്തിപ്പിക്കാന് കഴിയുന്നതായിരിക്കണം. ബാത്റൂമില് തെന്നാനിടയുള്ള ടൈലുകള് ഒഴിവാക്കണം. ബാത്റൂമുകളില് ഹാന്‍ഡ് റെയില് ഘടിപ്പിക്കുന്നത് പ്രായമായവര്‍ക്ക് സുരക്ഷിതമായി പിടിച്ചു നടക്കാന് സഹായകരമാകും. വീട്ടില് തന്നെ ഉണ്ടാക്കാവുന്ന ഇത്തരം ഹാന്‍ഡ് റെയിലുകള് കിച്ചനിലോ ഡൈനിംഗ് ഹാളിലോ ഘടിപ്പിക്കാവുന്നതുമാണ്.


രണ്ടു വര്‍ഷം കൊണ്ട് 146 വില്ലേജ് ഓഫീസുകള് സ്മാര്‍ട്ട് വില്ലേജ് ഓഫീസുകളാക്കി: മന്ത്രി ഇ ചന്ദ്രശേഖരന് - Janayugom Online\nHome / News / Kerala / രണ്ടു വര്‍ഷം കൊണ്ട് 146 വില്ലേജ് ഓഫീസുകള് സ്മാര്‍ട്ട് വില്ലേജ് ഓഫീസുകളാക്കി: മന്ത്രി ഇ ചന്ദ്രശേഖരന്\nപൂളക്കോട് വില്ലേജ് ഓഫീസ് സ്റ്റാഫ് ക്വാര്‍ട്ടേഴ്‌സ് ഉദ്ഘാടനം റവന്യൂ-ഭവന നിര്‍മ്മാണ വൂപ്പ് മന്ത്രി ഇ.ചന്ദ്രശേഖരന് നിര്‍വ്വഹിക്കുന്നു.\nPosted on July 11, 2019, 10:12 pm\nകോഴിക്കോട്: രണ്ടു വര്‍ഷം കൊണ്ട് 146 വില്ലേജ് ഓഫീസുകള് സ്മാര്‍ട്ട് വില്ലേജ് ഓഫീസുകളാക്കിയെന്ന് റവന്യൂ വകുപ്പ് മന്ത്രി ഇ ചന്ദ്രശേഖരന് പറഞ്ഞു. ചാത്തമംഗലം ഗ്രാമപഞ്ചായത്തിലെ പൂളക്കോട് വില്ലേജ് ഓഫീസ് സ്റ്റാഫ് ക്വാട്ടേഴ്‌സ് ഉദ്ഘാടനം ചെയ്യുകയായിരുന്നു അദ്ദേഹം.\nസ്മാര്‍ട്ട് വില്ലേജ് ഓഫീസുകളാക്കുന്നതിന് മൂന്ന് ഘട്ടങ്ങളിലായി 1.16 കോടി അനുവദിച്ചു. ഈ സര്‍ക്കാര് അധികാരത്തില് വരുമ്പോള് ജനങ്ങളുടെ ജീവല് പ്രശ്‌നങ്ങള് ദൈനംദിനം പരിഹരിക്കുന്ന പ്രധാന ഓഫീസായ വില്ലേജ് ഓഫീസുകള് പലതും ദയനീയ സാഹചര്യത്തിലായിരുന്നു. കുടിവെള്ളവും ടോയ്‌ലറ്റുമില്ലാത്തതായിരുന്നു പല ഓഫീസുകളും. ഇത് മനസിലാക്കിയ സര്‍ക്കാര് മൂന്ന് മേഖലകളിലായി വില്ലേജ് ഓഫീസര്‍മാരുടെ യോഗം വിളിക്കുകയും പ്രശ്‌നപരിഹാരത്തിനുള്ള നടപടികള് സ്വീകരിക്കുകയും ചെയ്തു. ആദ്യ ഒരു വര്‍ഷത്തിനുള്ളില് ഓഫീസുകളിലെ പ്രശ്‌നങ്ങള് പഠിച്ച് രണ്ടു വര്‍ഷത്തിനുള്ളിലാണ് പദ്ധതികള് നടപ്പാക്കിയത്. തുടര്‍ന്ന് 267 വില്ലേജ് ഓഫീസുകള്‍ക്ക് അധികമായി മുറി നിര്‍മ്മിച്ചു. 230 വീതം ഓഫീസുകള്‍ക്ക് അറ്റകുറ്റപണികളും ചുറ്റുമതിലുമുണ്ടാക്കാനുള്ള നടപടികളും സ്വീകരിച്ചു. 1664 വില്ലേജ് ഓഫീസുകളില് ആയിരത്തോളം ഓഫീസുകളിലെ അടിയന്തിര ആവശ്യങ്ങള് മൂന്ന് വര്‍ഷത്തിനിടയില് പരിഹരിക്കാന് കഴിഞ്ഞു. ബാക്കിയുള്ളവയിലെ ആവശ്യങ്ങള് ഉടന് തന്നെ നടപ്പാക്കാന് കഴിയുമെന്ന് അദ്ദേഹം പറഞ്ഞു.\nഅകലെ നിന്നുമെത്തി ഗ്രാമ‑മലയോര മേഖലകളില് ജോലി ചെയ്യുന്ന വില്ലേജ് ഓഫീസ് ജീവനക്കാര് താമസിക്കാന് ബുദ്ധിമുട്ടു ന്നുവെന്നത് മനസിലാക്കിയതില് നിന്നാണ് സ്റ്റാഫ് ക്വാട്ടേഴ്‌സുകള് നിര്‍മ്മിക്കാന് തീരുമാനിച്ചത്. ഇത്തരം പ്രവര്‍ത്തനങ്ങള് നടത്തുമ്പോഴും ഇതിന്റെ ഗുണഫലം ജനങ്ങള്‍ക്ക് അനുഭവവേദ്യമാക്കാന് കഴിയുമ്പോഴാണ് സര്‍ക്കാറിന്റെ പ്രവര്‍ത്തനങ്ങള് ഉപകാരപ്രദമാണോയെന്ന് വ്യക്തമാകുക. വില്ലേജ് ഓഫീസുകളില് നിന്നുള്ള പരാതികള് കുറഞ്ഞു വരുന്നത് സന്തോഷകരമാണെന്നും മന്ത്രി പറഞ്ഞു.\nപി ടി എ റഹിം എംഎല്‍എ അധ്യക്ഷത വഹിച്ചു. പൊതുമരാമത്ത് എക്‌സിക്യുട്ടീവ് എഞ്ചിനിയര് കെ ലേഖ റിപ്പോര്‍ട്ട് അവതരിപ്പിച്ചു. ചാത്തമംഗലം പഞ്ചായത്ത് പ്രസിഡന്റ് കെ എസ് ബീന, ഗ്രാമപഞ്ചായത്ത് അംഗം എ പ്രസാദ്, എഡിഎം റോഷ്‌നി നാരായണന്, എ ഷിജുലാല്, കെ സി ഇസ്മാലൂട്ടി, അഹമ്മദ്കുട്ടി അരയങ്കോട്, ശിവദാസന് മംഗലഞ്ചേരി, അഡ്വ. പി ചാത്തുക്കുട്ടി, ഷമീം പാലൂര്, പി ഡി പത്മനാഭന്‍നായര്, അബ്ദുറഹിമാന്‍ഹാജി, ഐ എം ബാലന് എന്നിവര് സംസാരിച്ചു. കലക്ടര് എസ് സാംബശിവറാവു സ്വാഗതവും കോഴിക്കോട് തഹസില്‍ദാര് എന് പ്രേമചന്ദ്രന് നന്ദിയും പറഞ്ഞു.\nരാജ്കുമാറിന്റെ കസ്റ്റഡിമരണം; മനുഷ്യാവകാശ കമ്മീഷന് നെടുങ്കണ്ടം പോലീസ് സ്റ്റേഷന് സന്ദര്‍ശിച്ചു\nഅസമില് പ്രളയം; മൂന്ന് മരണം\nമന്ത്രി പി തിലോത്തമന് ചെങ്ങന്നൂരില് കുടുങ്ങി


മഴക്കാല പൂര്‍വ്വ ശുചീകരണം നഗരസഭാതല ഉദ്ഘാടനം നീലേശ്വരം തൈക്കടപ്പുറം പ്രാഥമിക ആരോഗ്യ കേന്ദ്രത്തില് നടന്നു -\nമഴക്കാല പൂര്‍വ്വ ശുചീകരണം നഗരസഭാതല ഉദ്ഘാടനം നീലേശ്വരം തൈക്കടപ്പുറം പ്രാഥമിക ആരോഗ്യ കേന്ദ്രത്തില് നടന്നു\nമഴക്കാല പൂര്‍വ്വ ശുചീകരണം നഗരസഭാതല ഉദ്ഘാടനം നീലേശ്വരം തൈക്കടപ്പുറം പ്രാഥമിക ആരോഗ്യ കേന്ദ്രത്തില് നടന്നു. നഗരസഭാ ചെയര്‍പേഴ്സണ് ടി.വി ശാന്ത ശുചീകരണ പരിപാടി ഉദ്ഘാടനം ചെയ്തു. ആരോഗ്യ സ്റ്റാന്റിംഗ് കമ്മറ്റി ചെയര് പേഴ്സണ് ടി.പി. ലത അധ്യക്ഷയായി. കൗണ്‍സിലര്‍മാരായ വിനു നിലാവ്, വിനയരാജ്, പി.കെ.ലത, മെഡിക്കല് ഓഫീസര് ഡോ: പി.എസ്.ശാരദ, താലൂക്ക് ആശുപത്രി ഹെല്‍ത്ത് ഇന്‍സ്പെക്ടര് ഷീജലത , എച്ച് എം സി അംഗം കെ.വി നരേന്ദ്രന് എന്നിവര് സംസാരിച്ചു. വാര്‍ഡ് കൗണ്‍സിലര് അന്‍വര് സാദിഖ് സ്വാഗതം പറഞ്ഞു. പൊതുസ്ഥാപനങ്ങളും, പൊതു ഇടങ്ങളും വരും ദിവസങ്ങളില് മഴക്കാല ശുചീകരണത്തിന്റെ ഭാഗമായി ശുചീകരിക്കുമെന്നും അതോടൊപ്പം നഗരസഭാ പ്രദേശത്തെ മുഴുവന് വീടുകളിലും ശുചീകരണ പ്രവര്‍ത്തനം നടത്തണമെന്നും നഗരസഭാ ചെയര്‍പേഴ്സണ് അറിയിച്ചു.\nശുചീകരണ പ്രവര്‍ത്തനത്തില് ഹരിത കര്‍മ്മസേന പ്രവര്‍ത്തകര്, ശുചീകരണ തൊഴിലാളികള്, തൊഴിലുറപ്പ് തൊഴിലാളികള്, കുടുംബശ്രീ പ്രവര്‍ത്തകര് . തൈക്കടപ്പുറം പി എച്ച് സി യിലെ ആരോഗ്യവിഭാഗം ജീവനക്കാര്, നഗരസഭ ആരോഗ്യ വിഭാഗം ജീവനക്കാര് എന്നിവര് പങ്കാളികളായി.\n‘തെളിനീരൊഴുകും നവകേരളം” ക്യാമ്പയിന്റെ ഭാഗമായുള്ള ജലനടത്തം പരിപാടിയുടെ കള്ളാര്‍പഞ്ചായത്ത് തല ഉദ്ഘാടനംവണ്ണാത്തിക്കാനത്ത് നടന്നു.\nShareചുരുങ്ങിയ കാലംകൊണ്ട് ബോളിവുഡില് തന്റേതായ സ്ഥാനം ഉറപ്പിച്ച നടനാണ് ആയുഷ്മാന് ഖുറാന. വ്യത്യസ്തമായ കഥാപാത്രങ്ങളിലൂടെ സിനിമാ പ്രേമികളുടെയെല്ലാം പ്രിയ താരമായി മാറിയ ബോളിവുഡ് നടന്. ആയുഷ്മാന് ഖുറാന അഭിനേതാവ് മാത്രമല്ല. പാട്ടുകാരനും ഗാനരചയിതാവുമൊക്കെയാണ്. 2012ല് പുറത്തിറങ്ങിയ ‘വിക്കി ഡോണര്’ എന്ന ചിത്രത്തിലൂടെയാണ്…\nപൊതുവിദ്യഭ്യാസ വകുപ്പ് – സമഗ്ര ശിക്ഷാ കേരളം എല്.പി അധ്യാപക സംഗമം ജി എച്ച് എസ് എസ് ബളാംതോട് വെച്ച് നടന്നു.


ഏറ്റെടുത്തത് 5.67 ഹെക്ടർ | Kollam | Kerala | Deshabhimani | Sunday Nov 28, 2021\nദേശീയപാതയ്ക്കായി ഏറ്റെടുത്ത ഭൂമി ദേശീയപാത അതോറിറ്റി ലെയ്സൺ ഓഫീസർ എം കെ റഹ്മാന് കൈമാറുന്നു\nദേശീയപാത 66 വികസനത്തിന് ജില്ലയിൽനിന്ന് ഇതുവരെ ഏറ്റെടുത്തത് 5.67 ഹെക്ടർ. കഴിഞ്ഞദിവസം കാവനാട് യൂണിറ്റിൽ 40 ആർ ദേശീയപാത വിഭാഗം ഏറ്റെടുത്തതോടെയാണ് 5.67 ഹെക്ടറിൽ എത്തിയത്. ഏറ്റെടുത്ത ഭൂമിയുടെ രേഖകൾ സ്പെഷ്യൽ തഹസിൽദാർ എം ഉഷാകുമാരി ദേശീയപാത അതോറിറ്റി ലെയ്സൺ ഓഫീസർ എം കെ റഹ്മാന് കൈമാറി.\nജില്ലയിൽ ഓച്ചിറ മുതൽ കടമ്പാട്ടുകോണം വരെ 57 ഹെക്ടറാണ് ദേശീയപാത വികസനത്തിന് ഏറ്റെടുക്കേണ്ടത്. ഇത് ഒരു മാസത്തിനുള്ളിൽ പൂർത്തിയാക്കാനുള്ള നടപടികൾ നടന്നുവരികയാണെന്ന് അധികൃതർ പറഞ്ഞു. കരുനാഗപ്പള്ളി യൂണിറ്റ് മേഖലയിൽനിന്നാണ് കൂടുതൽ ഭൂമി ഏറ്റെടുത്ത് കൈമാറിയത്. ഒന്നാംഘട്ടത്തിൽ മൂന്ന് ഡി വിജ്ഞാപനത്തിൽ ഉൾപ്പെട്ട\nഓച്ചിറ, ആദിനാട്, കുലശേഖരപുരം വില്ലേജുകളിലുള്ളവരുടെ ഭൂമി ഏറ്റെടുക്കൽ നടപടി പൂർത്തിയാകാറായി. ഓച്ചിറയിൽ 173 പേരിൽനിന്നും കുലശേഖരപുരത്ത് 39, ആദിനാട്ട് 44 എന്നിങ്ങനെയാണ് ഭൂമി ഏറ്റെടുത്തത്. ഇവർക്ക് ആഗസ്ത് ആദ്യവാരം മുതൽ നഷ്ടപരിഹാരം നൽകിയിരുന്നു. നഷ്ടപരിഹാരം നൽകിയ ഭൂമിയിൽ വിട്ടൊഴിയൽ നടപടികളും തുടങ്ങി. ഓച്ചിറ മുതൽ കന്നേറ്റി വരെയുള്ള ആദ്യ റീച്ചിൽ കരുനാഗപ്പള്ളി, അയണിവേലിക്കുളങ്ങര വില്ലേജുകളിലെ കെട്ടിട ഉടമകൾക്ക് 60 ദിവസത്തിനകം ഒഴിഞ്ഞു പോകാൻ നോട്ടീസും നൽകിത്തുടങ്ങി.\nഓച്ചിറ, ആദിനാട്, കുലശേഖരപുരം വില്ലേജുകളിലായി 350 പേരുടെ ഭൂമിയാണ് ആദ്യം മൂന്ന് ഡി വിജ്ഞാപനത്തിൽ ഉൾപ്പെട്ടത്. ഇവയിൽ അവശേഷിക്കുന്ന ഭൂമിയുടെ നഷ്ടപരിഹാരം നൽകുന്നതിനുള്ള നടപടികളും പൂർത്തിയായി. രണ്ടാംഘട്ട മൂന്ന് ഡി വിജ്ഞാപനത്തിൽ ഉൾപ്പെട്ട ഭൂമിയുടെ നഷ്ടപരിഹാരം നൽകുന്നതിനുള്ള നടപടികൾ അന്തിമഘട്ടത്തിലാണ്. ഓച്ചിറ മുതൽ കരുനാഗപ്പള്ളി കന്നേറ്റി വരെ അഞ്ചു വില്ലേജുകളിലായി ആകെ 1550 ഭൂവുടമകളാണുള്ളത്. കരുനാഗപ്പള്ളി സെക്‌ഷനിലെ ഏറ്റെടുക്കൽ നടപടികളാണ് ആദ്യഘട്ടത്തിൽ പൂർത്തിയാകുന്നത്.\nആലപ്പുഴ മുതൽ കൊല്ലം ബൈപാസ് തുടങ്ങുന്ന ആൽത്തറമൂട് വരെയുള്ള പാതയുടെ നിർമാണ കരാർ ഏറ്റെടുത്ത ആന്ധ്രപ്രദേശ് കേന്ദ്രമായ വിശ്വസമുദ്ര കമ്പനി മൂന്നുദിവസത്തിനകം നിർമാണ പ്രവൃത്തി തുടങ്ങും. ജില്ലയിലെ ബാക്കി ഭാഗത്തെ കരാർ ശിവാലയ എന്ന കമ്പനിയാണ് ഏറ്റെടുത്തത്.


വാക്സിനെ കുറിച്ച് തെറ്റായ വിവരങ്ങള് പങ്കുവച്ചാല് ട്വിറ്റര് അക്കൗണ്ട് മരവിപ്പിക്കും – Rashtravaartha\nവാക്സിനെ കുറിച്ച് തെറ്റായ വിവരങ്ങള് പങ്കുവച്ചാല് ട്വിറ്റര് അക്കൗണ്ട് മരവിപ്പിക്കും\nന്യൂയോര്‍ക്ക്: കോവിഡ് വാക്സിനുകള്‍ക്കെതിരായ വ്യാജ പ്രചരണണത്തിന് തടയാന് ട്വിറ്റര്. ഇതിന്റെ ഭാഗമായി സ്ട്രൈക്ക് സിസ്റ്റം ട്വിറ്റര് പ്രാബല്യത്തിലാക്കി. ഇതുപ്രകാരം വാക്സിനെക്കുറിച്ച് തെറ്റിദ്ധരിപ്പിക്കുന്ന പോസ്റ്റുകള് ഷെയര് ചെയ്യുന്ന ഉപയോക്താക്കളുടെ ട്വിറ്റര് അക്കൗണ്ട് ബാന് ചെയ്യും.\nതെറ്റിദ്ധരിപ്പിക്കുന്ന ട്വീറ്റില് ലേബല് ഒഴികെയുള്ള കൂടുതല് നടപടികള് ആവശ്യമാണോ എന്നതു സംബന്ധിച്ച് സ്ട്രൈക്ക് സിസ്റ്റം തയാറാക്കുകയാണ് ട്വിറ്റര് ഇപ്പോള്. ഒരാള് തുടര്‍ച്ചയായി ട്വിറ്ററിന്റെ വാക്സിനേഷന് നയങ്ങള്‍ക്കു വിരുദ്ധമായി പ്രവര്‍ത്തിച്ചാല് അയാളുടെ ട്വീറ്റുകളെ മറ്റുള്ളവര് കാണുന്ന തരത്തില് ലേബല് ചെയ്യും. വീണ്ടും ഇത് തുടര്‍ന്നാണ് അക്കൗണ്ട് നിഷ്‌ക്രിയമാക്കും.\nഒരു സ്ട്രൈക്ക് മാത്രമെ സംഭവിച്ചിട്ടുള്ളൂ എങ്കില് അതൊരു അക്കൗണ്ടിനെ ബാധിക്കില്ല. മറിച്ച് രണ്ട് മൂന്ന് സ്ട്രൈക്കുളാണെങ്കില് 12 മണിക്കൂര് അക്കൗണ്ട് മരവിപ്പിക്കും. നാല് സ്ട്രൈക്കുകള് സംഭവിച്ചാല്‍ഏഴ് ദിവസത്തേക്ക് ട്വിറ്റര് അക്കൗണ്ട് ലോക്ക് ചെയ്യും. അഞ്ചോ അതില് അധികമോ ആയാല് അക്കൗണ്ട് സ്ഥിരമായോ താത്കാലികമായോ മരവിപ്പിക്കുമെന്നും ട്വിറ്റര് അധികൃതര് വ്യക്തമാക്കി.\nകോവിഡിനെ കുറിച്ചുള്ള വ്യാജ വിവരങ്ങള് പ്രചരിപ്പിച്ചതിന് ലോകമെമ്പാടുമുള്ള 8,400 ട്വീറ്റുകള് നീക്കം ചെയ്യുകയും 11.5 ദശലക്ഷം അക്കൗണ്ടുകള് താത്കാലികമായി മരവിപ്പിക്കുകയും ചെയ്തിരുന്നു.\nban covid vaccination twitter\nഝാര്‍ഖണ്ഡില് സ്ഫോടനം; രണ്ട് ജവാന്‍മാര്‍ക്ക് വീരമൃത്യു\nകാനഡയ്ക്ക് അഞ്ച് ലക്ഷം ഡോസ് വാക്സിന് ഇന്ത്യ കൈമാറി


ഉപതെരഞ്ഞെടുപ്പ്; സ്ഥാനാർഥികളെ സിപിഐഎം വെള്ളിയാഴ്ച പ്രഖ്യാപിക്കും\nഉപതെരഞ്ഞെടുപ്പ് നടക്കുന്ന അഞ്ച് മണ്ഡലങ്ങളിലേക്കുള്ള സ്ഥാനാർഥികളെ സിപിഐഎം വെള്ളിയാഴ്ച പ്രഖ്യാപിക്കും. ഇന്ന് ചേർന്ന സംസ്ഥാന സെക്രട്ടറിയേറ്റിന്റെ നിർദേശങ്ങൾ നാളെ ജില്ലാ സെക്രട്ടറിയേറ്റുകളും മണ്ഡലം കമ്മിറ്റികളും ചർച്ച ചെയ്യും. തെരഞ്ഞെടുപ്പ് പ്രചാരണ പ്രവർത്തനങ്ങൾ ചർച്ച ചെയ്യാൻ ഇടതു മുന്നണി യോഗം എകെജി സെന്ററിൽ തുടരുകയാണ്.\nസ്ഥാനാർഥികളുടെ കാര്യത്തിൽ ഇതിൽ പ്രാഥമിക ധാരണ ഉണ്ടാക്കിയാണ് സംസ്ഥാന സെക്രട്ടറിയേറ്റ് പിരിഞ്ഞത്. എറണാകുളത്ത് പൊതു സ്വതന്ത്രനേയും മഞ്ചേശ്വരത്ത് ഭാഷാ ന്യൂനപക്ഷ വിഭാഗത്തിൽ നിന്നുള്ള സ്ഥാനാർത്ഥിയേയുമാണ് പരിഗണിക്കും. എറണാകുളത്ത് അഭിഭാഷകനായ മനു റോയ്, സെബാസ്റ്റ്യൻ പോളിന്റെ മകൻ റോൺ സെബാസ്റ്റ്യൻ എന്നിവരുടെ പേരുകളാണ് സജീവം. പാർട്ടി സ്ഥാനാർത്ഥിയെങ്കിൽ എം.അനിൽകുമാറിനായിരിക്കും പ്രഥമപരിഗണന.\nRead Also : മഞ്ചേശ്വരം ഉപതെരഞ്ഞെടുപ്പ്; സ്ഥാനാർത്ഥി പ്രഖ്യാപനം നാളെ\nമഞ്ചേശ്വരത്ത് കെആർ ജയാനന്ദ, ശങ്കർറൈ എന്നിവരിൽ ഒരാളെ സ്ഥാനാർത്ഥിയാക്കാനാണ് ആലോചന. വട്ടിയൂർക്കാവിൽ കോർപറേഷൻ മേയർ വി.കെ.പ്രശാന്തിന്റെ പേരിനാണ് മുൻതൂക്കം. കരകൗശല വികസന കോർപറേഷൻ ചെയർമാൻ കെ.എസ്.സുനിൽകുമാർ, ജില്ലാപഞ്ചായത്ത് പ്രസിഡന്റ് വി.കെ.മധു എന്നിവരും പട്ടികയിൽ ഉണ്ട്. കോന്നിയിൽ ഡിവൈഎഫ്‌ഐ നേതാവ് കെ യു ജനീഷ് കുമാർ, സി.പി.ഐഎം പത്തനംതിട്ട ജില്ലാസെക്രട്ടറി കെപി ഉദയഭാനു, എംഎസ് രാജേന്ദ്രൻ എന്നിവരാണ് പരിഗണനയിൽ. അരൂരിൽ സി ബി ചന്ദ്രബാബു, മനു സി പുളിക്കൻ, പിപി ചിത്തരഞ്ചൻ എന്നിവരുടെ പേരുകൾ ഉയർന്നിട്ടുണ്ട്. ജില്ലാ സെക്രട്ടറിയേറ്റുകളുടെ നിർദേശം പരിശോധിച്ചായിരിക്കും വെള്ളിയാഴ്ച ചേരുന്ന സംസ്ഥാന സെക്രട്ടറിയേറ്റ് അന്തിമ തീരുമാനം എടുക്കുക. ശനിയാഴ്ച മുതൽ നാമനിർദേശ പത്രികകൾ സമർപ്പിച്ച് സ്ഥാനർത്ഥികൾ പ്രചാരണ രംഗത്ത് സജീവമാകും.\nRead more on: By election | cpim\nഅന്വേഷണ എജന്‍സികള് പ്രവര്‍ത്തിക്കുന്നത് ബിജെപി നിര്‍ദേശിക്കുന്നത് പോലെ; വി മുരളീധരന്റെത് പരസ്യ പ്രഖ്യാപനം; സിപിഐഎം സെക്രട്ടേറിയറ്റ്\nസിപിഐഎം ബ്രാഞ്ച് സെക്രട്ടറി പി.യു. സനൂപിന്റെ കൊലപാതകം: ഒരാള് കൂടി അറസ്റ്റില്


ചിഹ്നം കിട്ടിയതോടെ വജ്രായുധവുമായി ജോസ് കെ മാണി, കോട്ടയം ജില്ലാ പഞ്ചായത്ത് വൈസ് പ്രസിഡണ്ട് സ്ഥാനത്തേക്ക് അവിശ്വാസം വരും, NewsThen Exclusive » Newsthen\nചിഹ്നം കിട്ടിയതോടെ വജ്രായുധവുമായി ജോസ് കെ മാണി, കോട്ടയം ജില്ലാ പഞ്ചായത്ത് വൈസ് പ്രസിഡണ്ട് സ്ഥാനത്തേക്ക് അവിശ്വാസം വരും, NewsThen Exclusive\nകേരള കോൺഗ്രസ് ജോസ് കെ മാണി വിഭാഗത്തെ യു ഡി എഫിൽ നിന്ന് പുറത്താക്കലിന് വഴി വെച്ച കോട്ടയം ജില്ലാ പഞ്ചായത്തിൽ നാടകീയ രംഗങ്ങൾക്ക് കളമൊരുങ്ങുന്നു. ജില്ലാ പഞ്ചായത്ത് വൈസ് പ്രസിഡന്റ് സ്ഥാനത്തേക്ക് അവിശ്വാസം കൊണ്ട് വരാനാണ് ജോസ് കെ മാണി പക്ഷത്തിന്റെ നീക്കം. നിലവിൽ കോൺഗ്രസ് അംഗം ശോഭ സലിമോൻ ആണ് ജില്ലാ പഞ്ചായത്ത് വൈസ് പ്രസിഡണ്ട്.\nആകെ 22 സീറ്റ് ആണ് കോട്ടയം ജില്ലാ പഞ്ചായത്തിൽ ഉള്ളത്. ഇതിൽ സിപിഐഎമ്മിന്റെ ആറ് സീറ്റും സിപിഐയുടെ ഒരു സീറ്റും അടക്കം എൽ ഡി എഫിന്7സീറ്റ് ഉണ്ട്. കോൺഗ്രസിന് 8 സീറ്റാണ് ഉള്ളത്. ജോസ് കെ മാണി പക്ഷത്തിന് ആറ് സീറ്റാണ് ഉണ്ടായിരുന്നത്. ഇതിൽ നിന്ന് രണ്ട് പേരെ ജോസഫ് വിഭാഗം അടർത്തിയെടുത്തു. ഇതോടെ ജോസ് കെ മാണി പക്ഷത്തിന്റെ അംഗബലം നാലായി കുറഞ്ഞു.\nഅജിത് മുതിരമല, മേരി സെബാസ്റ്റ്യൻ എന്നിവരാണ് ജോസഫ് പക്ഷത്തിന് അനുകൂലമായി ജോസ് കെ മാണി വിഭാഗത്തിൽ നിന്ന് മാറിയത്. ഇതിൽ അജിത് മുതിരമലയ്ക്ക് ജില്ലാ പഞ്ചായത്ത് പ്രസിഡണ്ട് സ്ഥാനം നൽകണം എന്നാണ് ജോസഫ് പക്ഷത്തിന്റെ ആവശ്യം. ഈ വിഷയത്തിലെ തർക്കമാണ് ജോസ് കെ മാണി പക്ഷത്തെ യു ഡി എഫിന് പുറത്ത് എത്തിച്ചത്.\nഇപ്പോൾ ചിഹ്നത്തിന്റെ കാര്യത്തിൽ ജോസ് കെ മാണി വിഭാഗത്തിന് അനുകൂലമായി തെരഞ്ഞെടുപ്പ് കമ്മീഷൻ തീരുമാനം എടുത്തതോടെ പാർടിക്കുള്ള ഔദ്യോഗിക അംഗീകാരമായി എന്ന് ജോസ് കെ മാണി പക്ഷം കരുതുന്നു. ജില്ലാ പഞ്ചായത്ത് വൈസ് പ്രസിഡന്റിന് എതിരായി അവിശ്വാസം കൊണ്ട് വരുന്നതോടെ ജോസഫ് പക്ഷത്തേക്ക് കൂറുമാറിയ അംഗങ്ങൾ വെട്ടിലാകും. ജോസ് കെ മാണി പക്ഷത്തിന് അനുകൂലമായി നിന്നില്ലെങ്കിൽ അയോഗ്യത വരെ നേരിടാം.\nയു ഡി എഫിനെ അക്ഷരാർത്ഥത്തിൽ വെട്ടിലാക്കുന്നതാണ് ജോസ് കെ മാണി പക്ഷത്തിന്റെ നീക്കം. നീക്കത്തിൽ എൽ ഡി എഫിന്റെ പിന്തുണയും ജോസ് കെ മാണിക്കുണ്ടാകും. ജോസ് കെ മാണി പക്ഷത്തെ സെബാസ്റ്റ്യൻ കുളത്തുങ്കൽ ആണ് നിലവിലെ ജില്ലാ പഞ്ചായത്ത് പ്രസിഡണ്ട്. പി സി ജോർജിന്റെ ജനപക്ഷത്തിനു ഒരു സീറ്റ് ഉണ്ട്.\nJose K Mani Joseph Group Kottayam District Panchayath